
PRVO POGLAVLJE: KOMAD DRVETA KOJI SE SMIJAO I PLAKAO 
KAO DIJETE 
Nekada davno, u trgovini starog stolara po imenu Majstor Antonio bio je 
komad drveta. Međutim, Antonia su svi zvali Majstor Višnja, zbog 
njegovog nosa, koji je uvijek bio crven i sjajan poput zrele višnje. 


Odjednom Majstoru Višnji zapade za oko onaj komad drveta na što mu 
lice zablista od oduševljenja i, zadovoljno trljajući ruke, tiho reče: "Ovo je 
drvo došlo u pravom trenutku; učinit ću od njega nogu za stolić." 


Odmah je uzeo oštru sjekiru da ukloni koru i ugladi hrapavu površinu, ali 
baš kad je htio udariti prvi put, čuo je glasić kako bespomoćno govori: 
"Ne udaraj me jako!" 


Prestravljeno je pogledao po sobi kako bi pokušao otkriti odakle bi mogao 
dolaziti glasić, ali nikoga nije vidio! Pogledao je ispod klupe - i ne nađe 
nikoga; pogledao je u ormar koji je uvijek bio zatvoren - nikoga; pogledao 
je u kantu sa piljevinom - nije bilo nikoga; čak je otvorio vrata svoje 
radnje i bacio pogled na ulicu - ali uzalud. Ko bi to onda mogao biti? 


"sad razumijem", rekao je, smijući se i češkajući periku, "očigledno da je 
taj glsić plod moje mašte. Bacam se na posao." 

I uzevši sjekiru, snažno je udario po komadu drveta. 

"Oh! Oh! OzZlijedili ste me!" povika onaj isti glasić. 


Sada se Majstor Višnja skameni. Oči su mu od straha zamalo iskočile, usta 
su mu ostala otvorena, a jezik visio gotovo do kraja brade, poput 
kamenog lika na fontani. Cim je malo došao sebi od straha, počeo je 
govoriti, mucavo i drhtavo: "Ali odakle dolazi ovaj glasić? Oh! Oh! Je li 
moguće da je ovaj komad drveta naučio plakati i govoriti poput djeteta? 
Ne mogu vjerovati. Ovaj komad drveta nije ništa drugo nego kladić za 
loženje vatre kao i svi drugi; da ga bacim u vatru bio bi dovoljan da 
skuham šerpu graha. Pa šta je onda? Je li se neko mogao sakriti unutra? 
Ako je neko skriven unutra, loše mu se piše. Odmah ću s njim završiti." 


Tako rekavši, uzeo je jadni komad drveta i počeo ga udarati bez milosti, 
tako da je soba ječala. 


Zatim je osluškivao jauk djetinjeg glasa. Čekao je dvije minute - ništa; pet 
minuta - ništa; deset minuta - još uvijek ništa! 


"Shvatam šta je", reče tada osmjehujući se na silu; "očito je glasić koji je 
govorio "Oh! oh!" plod moje mašte! Nastavit ću posao." 


Odbacivši sjekiru u stranu, dohvati dlijeto i poče njim polako da obrađuje 
drvo; ali dok je povlačio dlijetom gore-dolje začuo je isti tihi glas kako se 
smije: "Stani! Jako me škakiljaš!" 

Tada jadni Majstor Višnja pade kao da ga je pogodila munja. Kad je 
napokon otvorio oči, shvatio je da se nalazi na podu. 


Lice mu se promijenilo, čak je i vrh njegovog nosa, umjesto da bude 
grimizno crven, kao što je gotovo uvijek bio, postao plav od straha. 

DRUGO POGLAVLJE: MAJSTOR VIŠNJA SE RJEŠAVA DRVETA 


U tom trenutku neko je pokucao na vrata. 
"Uđite", reče stolar, a nije imao snage da stane na noge. 


Živahni mali starac brzo uđe u radnju. Ime mu je bilo Đepeto, ali su ga 
komšijska djeca, da ga zadirkuju, prozvala Puding, jer je njegova žuta 
perika jako podsjećala na puding od indijskog kukuruza. 


Đepeto je bio vrlo žestok. Teško onome ko bi ga nazvao Puding!'! 
Razbjesnio bi se i niko više ne bi mogao da ga kontroliše. 


"Dobar dan, Majstore Antonio", rekao je Đepeto; "što radiš dolje na podu?" 
"Učim mravlju abecedu." 
"To ti baš može koristiti." 


"Kojim dobrom dolaziš, Đepeto?" 


"Dolazim. Da kažem istinu, Majstore Antonio, došao sam te zamoliti za 
uslugu." 

"Samo izvoli", odgovori stolar, ustajući. 

"Jutros sam se nečeg sjetio." 

"Hajde da čujemo." 

"Mislio sam napraviti prekrasnu drvenu lutku koja bi mogla plesati, boriti 
se i skakati kao akrobata. S ovom bih lutkom putovao svijetom kako bih 
zaradio komad kruha i čašu vina. Sto misliš o tome?" 

"Bravo, Puding!" uzviknuo je isti onaj djetinji glas i bilo je nemoguće otkriti 
odakle dolazi. 


Cuvši kako ga zove Puding, Đepeto pocrveni kao ćuran od bijesa i, 
okrenuvši se stolaru, ljutito reče: "Zašto me vrijeđaš?" 

"Ko te vrijeđa?" 

"Rekao si da sam Puding!" 

"Nisam ja! Misliš da sam ti rekao da si Puding? Kažem ti da nisam!" 
"Jesi!" 

"Nisam!" 


"Jesi!" 

"Nisam!" 

I postajući sve ljući i ljući, svađali su se i tukli. 

Kad se prestadoše tući, Antonio je držao Đepetovu žutu periku, a Đepeto 
je shvatio da sivu stolarevu periku drži u zubima. 


"Vrati mi periku", vrisnu Antonio. 
"I ti meni vrati moju, pa ćemo opet biti prijatelji." 


Dvojica staraca koji su vratili jedan drugome periku, rukovali su se i zakleli 
se da će ostati prijatelji do kraja života. 


"Pa, prijatelju Đepeto", reče stolar, da potvrdi da su se izmirili, "šta želiš 
od mene?" 

"Treba mi malo drveta da napravim lutku; hoćeš li mi dati?" 

Majstor Antonio bio je presretan i odmah ode do klupe i uzeo komad drva 
koji mu je utjerao strah u kosti. Ali baš kad ga je htio pružiti prijatelju, 
komad drveta se trže i, snažno se istrgnuvši iz ruku, svom snagom udari u 
potkoljenicu jadnoga Đepeta. 


"Ah! Tako dočekuješ goste, Majstor Antonio? Maloprije si mi lagao!" 
"Kunem ti se da nisam ja!" 

"Pa nisam valjda ja?" 

"Drvo je jedini krivac!" 

"Znam da je drvo; ali ti si me udario u nogu!" 
"Nisam te udario!" 

"Lažove!" 

"Đepeto, nemoj me vrijeđati ili ću te zvati puding!" 
,Zlikovče!" 

"Puding!" 

, Magarac!" 

"Puding!" 

"Majmune!" 

"Puding!" 


Cuvši da ga treći put naziva Pudingom, Đepeto se, vrijući od bijesa, obruši 
na stolara i krvnički se potukoše. 


Kada se završi bitka, majstor Antonio imao je još dvije ogrebotine na nosu, 
a njegovom protivniku nedostajala su dva dugmeta na prsluku. I eto bili su 
kvit, rukovali su se i zakleli se da će ostati dobri prijatelji do kraja života. 
Đepeto uze onaj fini komad drva i, zahvalivši majstoru Antoniju, vrati se 
šepajući kući. 





TREĆE POGLAVLJE: ĐEPETO MARIONETI DAJE IME PINOKIO 


Đepeto je živio u maloj prizemnoj sobi u kojoj je dopiralo svjetlo samo iz 
hodnika. Namještaj nije mogao biti jednostavniji - klimava stolica, loš 
krevet i oštećen stol. Na kraju sobe nalazio se kamin s upaljenom vatrom; 
ali vatra je bila naslikana, a nad vatrom je visio naslikana šerpa koja je 
radosno vrila i unaokolo širila oblak pare koji je izgledao točno poput 
pravog. 


Čim je stigao kući, Đepeto je uze svoj alat i poče raditi kako bi izvajao i 
modelirao lutku. 


"Kako da mu dam ime?" pomisli. "Zvaću ga Pinokio. To ime će mu donijeti 
sreću. Jednom sam poznavao cijelu porodicu koja se prezivala Pinokio. Bio 
je otac Pinokio, majka Pinokija i djeca Pinoki, i svi su bili dobri ljudi. 
Najbogatiji od njih bio je prosjak." 





Pošto je smislio ime svome lutku, počeo je ozbiljno raditi i prvo je 
napravio kosu, zatim čelo, a potom i oči. 

Kada je završio oči, zamislite samo njegovo zaprepaštenje kad ih ugleda 
kako se pomiću i strogo ga gledaju. 


Đepeto, zagledavši se u te drvene oči, ljutito uzviknu: 
"O vi, zle drvene oči, zašto me gledate?" 


Niko ne odgovori. 

Zatim on nastavi rezbariti nos, ali prije nego ga je uspio napraviti, nos 
poče rasti. Rastao je, rastao i rastao sve dok za nekoliko minuta nije 
postao toliko ogroman da je izgledalo da nikada neće prestati rasti. 


Jadni Đepeto, umorio se podrezujući ga, ali što je više rezao i skraćivao, to 
je nos postajao duži! 


Usta još nisu bila ni završena, a već su počela da se smiju i ismijavaju ga. 
"Prestani se smijati!" reče iznervirani Đepeto; ali kao da je govorio zidu. 
"Prestani se smijati, kažem!" vikao je prijetećim tonom. 


Usta su se tada prestala smijati, ali su ispružila jezik koliko god su više 
mogla. 


Đepeto se, da ne pokvari ono što je uradio, pretvarao da ga ne vidi i 
nastavio je sa poslom. Nakon usta oblikovao je bradu, zatim grlo, pa 
ramena, trbuh, ruke i šake. 


Ruke je tek završio, kada osjeti Đepeto kako mu nešto svuće periku s 
glave. Okrenu se i šta ugleda? Vidio je svoju žutu periku u ruci drvenoga 
lutka. 


"Pinokio! Odmah mi vrati periku!" 


Ali, Pinokio, umjesto da vrati, stavi je na glavu i od nje odjednom više ništa 
nije mogao čuti. 


Đepeto se zbog tog njegovog drskog i podsmješljivog ponašanja osjećao 
tužnije nego ikada prije u čitavom životu i, okrenuvši se Pinokiju, on mu 
reče: "Ti mladiću! Još nisi ni završen, a već počinješ pokazivati 
nepoštovanje svome ocu! To je loše, momče moj, jako loše!" I obrisa suzu. 
Nedostajale su još noge i stopala. 

Cim je Đepeto završio noge, on dobi udarac nogom u nos. 


"Tako mi i treba!" pomisli on. "Trebao sam o tome prije misliti! Sad je već 
kasno!" Zatim on uze lutka i stavi ga na pod da ga nauči hodati. 


Pinokijeve noge bile su ukočene, nije se mogao pomaknuti, ali Đepeto ga 
je držao za ruku i pokazao mu kako koračati. 

Kad mu se noge opustiše, Pinokio poče sam hodati i trčati po sobi, sve 
dok ne dođe do kučnih vrata, iskoći na ulicu i pobježe. 


Jadni Đepeto trčao je za njim, ali nije ga uspio stići, sve dok lukavi Pinokio 
ne iskoči pred njega poput zeca udarajući svojim drvenim nogama po cesti 
što je stvaralo toliku buku, kao dvadeset pari seljačkih klompi. 


"Zaustavite ga! Zaustavite ga!" vikao je Đepeto, ali prolaznici, ugledavši 
drvenu lutku kako trči poput trkaćeg konja, zastadoše zaprepašteni, a 
onda se počeše nezaustavljivo smijati. 


Konačno, na sreću, pojavi se policajac koji je, čuvši buku, pomislio da je 
nekome pobjegao magarac. Odvažno stade raskoračen nasred ceste, 
odlučan da ga zaustavi i tako spriječi veću katastrofu. 


Kada je Pinokio sa sigurne udaljenosti ugledao policajca koji je 
zabarikadirao cijelu ulicu, pokušao ga je iznenaditi i provući mu se između 
nogu, ali nije sasvim uspio. 

Policajac ga je, bez problema, spretno uhvatio Za nos i dao ga Đepetu. 
Zeleći ga kazniti, Đepeto ga je htio odmah povući za uši. Ali zamislite kako 
se osjećao kad ih nije uspio naći. A znate li razlog? U žurbi da ga završi, 
zaboravio mu je napraviti uši. 


Zatim ga povuće za kragnu i, dok ga je vodio, drmusao mu je glavu i 
govorio prijeteći: "Odmah idemo kući; čim stignemo obračunat ću se S 
tobom, budi siguran." 


Kada mu to reče, Pinokio se baci na zemlju i ne htjede napraviti više ni 
koraka. Već ih je bila opkolila gomila radoznalaca i besposličara. Jedni su 
govorili jedno, drugi drugo. "Jadan lutak!" rekoše neki. 

"Ima pravo što neće kući! Ko zna kako se Đepeto, taj starkelja, ponaša 
prema njemu! 


A drugi dobaci zlonamjerno: "Đepeto je dobar čovjek! Ali kada su u pitanju 
dječaci, pravi je tiranin! Ako je taj jadni lutak ostane u njegovim rukama, u 
stanju je da ga raskomada!" 


Kada svi kazaše šta su imali i uradiše šta su htjeli, policajac oslobodi 
Pinokija, a Đepeta odvede u zatvor. Jadan čovjek, pošto nije bio spreman 
da se brani, plakao je poput teleta i dok su ga vodili u zatvor prostenja: 
"Pokvareni momče! Kad se sjetim koliko sam se trudio da od tebe 
napravim pravoga lutka! I dobar si ispao! Trebao sam na to misliti prije!" 





ČETVRTO POGLAVLJE: CVRČAK PRIČALICA RUŽI PINOKIJA 


Dok su jadnog Đepeta, ni krivog ni dužnog, vodili u zatvor, Pinokio je, 
oslobodivši se policajca, pobjegao brzo koliko su ga noge nosile. Da bi što 
prije došao kući, pojurio je preko polja i žurno preskočio visoke obale 
rijeke, žive ograde i jarke pune vode. 

Došavši kući, nađe poluotvorena vrata. Gurnu ih i uđe, pa zatvori; baci se 
na pod i uzdahnu zadovoljno. Ali ubrzo začu kako neko u sobi progovori: 
"CT=Cr=CI| 

"Ko me to zove?" - reče Pinokio uplašeno. 

"To sam ja!" 

Pinokio se okrenu i ugleda velikoga cvrčka kako polako puzi po zidu 


"Reci mi, Cvrčku, ko si sad ti?" 
"Ja sam Cvrčak Pričalica; u ovoj sobi živim već stotinu i više godina." 


"Ali sada je ova soba moja", reče lutak, "i ako hoćeš da znaš, moraš otići 
odmah, i ne smiješ se ni osvrnuti." 


"Neću otići", odgovori Cvrčak, "dok ti ne kažem jednu veliku istinu". 
"Govori, onda, brzo." 


"Teško se dječacima koji se pobune protiv roditelja i koji bježe od kuće. 
Nikad im se neće na svijetu ništa lijepo desiti; prije ili kasnije gorko će se 
kajati." 


"Pjevaj, ti Cvrčak, koliko hoćeš i kome hoćeš. Sto se mene tiče, ja sam 
odlučio da sutra pobjegnem čim svane, jer ako ostanem neću se moći 
sačuvati od onoga što moraju da rade svi drugi dječaci; poslaće me u školu 
i natjerati me da učim, milom ili silom. Pravo da ti kažem, ja ne želim učiti, 
mnogo je ljepše loviti leptire, penjati se po drveću i vaditi mladunčad 
ptičica iz gnijezda." 


"Baš si gusak! Treba da znaš da ćeš tako postati pravi magarac i da će ti se 
Svi smijati. 


"Drži jezik za zubima, ti grozno, zloslutno blebetalo!" viknu Pinokio. 

Ali Cvrčak, koji je bio strpljiv i filozof, umjesto da se naljuti na ovu 
Pinokijevu nesmotrenost, nastavi istim tonom: "Ako ne želiš ići u školu, 
zašto barem ne izučiš neki zanat, da možeš pošteno zaraditi komad 
hljeba!" 


"Znaš šta?" odgovori Pinokio koji je počeo gubiti strpljenje. "Od svega na 
svijetu, mene samo jedno zaista zanima." 


"A to je - šta?" 
"Zelim jesti, piti, spavati, zabavljati se i skitati po čitave dane." 


"U principu," reče Cvrčak Pričalica, "svi koji idu tim putem gotovo uvijek 
završe ili u bolnici ili u zatvoru." 


"Teško tebi, grozno, zloslutno blebetalo! Teško tebi ako te se dočepam!" 


"Jadni Pinokio! Stvarno te žalim!" 
"Zašto me žališ?" 
"Zato što si marioneta i, što je još gore, imaš drvenu glavu." 


Na te riječi Pinokio bijesno skoči i, uzevši drveni čekić s klupe, baci ga na 
Cvrčka Pričalicu. 


Možda ga nije ni htio udariti, ali na žalost, pogodi ga je pravo u glavu, tako 
da jadni Cvrčak jedva izusti: "Cr-cr-cr!" prje nego što ga je razlijepio na 
Zid. 





PETO POGLAVLJE: LETEĆE JAJE 


Nastupi noć i Pinokio, sjetivši se da cijeli dan nije ništa jeo, začu kruljenje 
u želucu, što je bio znak da je gladan. 
Nakon nekoliko minuta, obuze ga ludačka glad, a sekund potom, pobjesni. 


Jadni Pinokio otrča do kamina gdje je bila šerpa u kojoj se kuhalo nešto, pa 
htjede skinuti poklopac da vidi šta ima unutra, ali shvati da je to samo 
slika na zidu. Možete zamisliti kako se osjećao. Njegov nos, koji je već 
ionako bio dug, postade duži za najmanje tri centimetra. 


Zatim on poče trčati po sobi pretražujući ladice i sve čega se sjetio 
pokušavajući naći komad hljeba. Tražio je makar malo suhog hljeba, 
korice, kost koju je ostavio pas, malo pljesnivog pudinga od indijskog 
kukuruza, riblje kosti, trešnjine košpice - bilo što što bi mogao grickati. 
Ali nije našao ništa, baš ništa, apsolutno ništa. 


Njegova glad je rasla i rasla. Jadni Pinokio nije imao drugog olakšanja osim 
zijevanja, pa je zijevao toliko da su mu usta dohvaćala uši. Kada bi 
zijevnuo, zasvjetlucalo bi mu pred očima i osjećao je kao da će se 
onesvijestiti. Zatim očajnički zaplaka i reče: 

"Cvrčak je bio u pravu. Pogriješio sam što sam se pobunio protiv oca i 
pobjegao od kuće. Da je moj tata sada ovdje, ja ne bih umirao od zijevanja! 
Oh! Kako je glad užasna bolest!" 


Odjednom mu se učini da u hrpi prašine vidi nešto - nešto okruglo i bijelo, 
nalik na kokošje jaje. Da se zaleti i zgrabi ga, bilo je pitanje trenutka. I 
zaista, bilo je to jaje. 


Pinokijeva radost bila je neopisiva. Gotovo je pomislio da sanja, premetao 
je jaje po rukama, dodirivao ga i ljubio. Kada ga izljubi, reče: "A sada, kako 
da ga napravim? Mogao bih omlet? Ne, bilo bi bolje pripremiti ga u šerpici! 
Ili, zar ne bi bilo pametnije ispržiti ga na tavi? Ili da ga samo skuham? Ne, 
najbrži način je da ga pripremim u šerpici: toliko žzurim da ga pojedem!" 


Ne gubeći vrijeme, on stavi glinenu šerpicu na vatru punu sjajnih žeravica. 
U nju je, umjesto ulja ili maslaca, ulio malo vode; a kad je voda počela 
isparavati, tak! razbi ljusku jajeta i pustio ga da kapne unutra. Ali, umjesto 
bjelanca i žzumanjca, malo pilence iskoći, veselo i ljupko. 

Ljubazno se naklonivši, ono reče: "Hiljadu puta hvala, Majstor Pinokio, što 
ste mi spasili život razbijanjem ljuske. Adio, do ponovnog viđenja. Cuvaj se 
i pozdravi svoje!" 

Tako govoreći, pilence raširi krila, proviri kroz otvoren prozor i odletje, 
izgubivši se iz vida. 


Jadni lutak stajao je potpuno zbunjen, razrogačenih očiju, otvorenih usta i 
sa ljuskom jajeta u ruci. Oporavivši se od provoga šoka, poče plakati i 
derati se, očajnički udarati nogama o pod, pa kroz suze reče: "Ah, stvarno, 
Cvrčak je bio u pravu. Da nisam pobjegao od kuće i da je moj tata ovdje, ne 
bih sad umirao od gladi! Oh! Kako je glad užasna bolest!" 

A pošto mu je želudac krulio gore nego prije, nije znao kako da ga umiri, 
odluči da iziđe iz kuće i obiđe komšiluk u nadi da će sresti nekog 
dobričinu da mu da komad hljeba. 





ŠESTO POGLAVLJE: PINOKIJEVA STOPALA GORE 


Napolju je, usred noći, divljala jeziva oluja. Strašno je grmilo, a nebo je 
gorilo od munja. 

Pinokio se jako bojao groma, ali glad je bila jača od straha. On zatvori 
kućna vrata i požuri prema selu do koga dođe u sto koraka, dok se borio 
za dah jezika ispruženog kao kod umornog psa. 


Ali, nađe jedino mrak; nikoga nije bilo. Trgovine su bile zatvorene, prozori 
zatvoreni, a na ulici ni psa. Cinilo se da su svi pomrli. 


Pinokio, usljed očaja i gladi, dohvati zvono jedne kuće i poče zvoniti svom 
snagom, misleći: "Neko će se pojaviti." 


Tako i bi. Mali starac s noćnom kapom na glavi izviri kroz prozor i ljutito 
povika: "Sta hoćeš u ovo doba?" 


"Mogu li dobiti malo hljeba?" 


"Čekaj samo, daću ja tebi", reče maleni starac, misleći da je jedan od onih 
glupih dječaka koji se zabavljaju noću zvonjavom na kućna vrata da bi 
uznemiravali normalne ljude dok spavaju. 


Nakon pola minute prozor se opet otvori i glas istoga starca doprije do 
Pinokija: "Dođi, okreni kapu." 


Pinokio skide kapu; ali, baš kad je ispruži, na nju se sruči čitava kanta 
vode, smočivši ga od glave do pete, kao da je saksija prepuna žednih 
geranija. 


Vratio se kući kao pokislo pile, iscrpljen od umora i gladi; više nije imao 
snage ni da stoji; sjede da odmosri mokre, blatnjave noge pored vatre. 
Zaspa. Dok je spavao, njegova drvena stopala, malo po malo, sasvim 
izgoriše. 


Pinokio je spavao i hrkao, kao da njegove noge pripadaju nekom drugom. 
Napokon, oko podne, on se probudi kada neko pokuca na vrata. 


"Ko je to?" - upita, zijevajući i trljajući OČi. 


"To sam ja!" odgovori neko, a Pinokio prepozna Đepetov glas. 


SEDMO POGLAVLJE: ĐEPETO DAJE PINOKIJU SVOJ DORUČAK 
Jadni Pinokio, oči su mu još bile napola zatvorene od sna, pa nije ni vidio 
da su mu izgorjela stopala. U času kada je čuo očev glas, pade sa stolice 
dok je žurio da otvori vrata; ali, nakon što se dva ili tri puta spotaknu, 
pade cijelom dužinom na pod. 
Buka koju je izazvao kada je pao bila je kao da je pala vreća puna drvenih 
kladića sa desetog sprata. 
"Otvori vrata!" vikao je Đepeto s ulice. 
"Dragi tata, ne mogu", odgovori Lutak, plačući i valjajući se po zemlji. 
"Zašto ne možeš?" 
"Pojedene su mi noge." 


"Ko ti ih je pojeo?" 


"Mačka", reče Pinokio ugledavši mačku koja je izvodila nešto svojim 
prednjim šapicama. 


"Otvori vrata, kažem ti!" ponovi Đepeto. "Ako ne otvoriš, kada uđem u 
kuću, daću ti ja mačku!" 


"Ne mogu ustati, vjeruj mi. Oh, jadan, jadan ja! Morat ću hodati na 
koljenima do kraja života!" 


Đepeto je mislio da je to još jedan u nizu njegovih trikova, pa smisli način 
da tome stane u kraj; pope se na zid i uđe kroz prozor. 

Bio je jako ljut i isprva je samo psovao; ali kad je ugleda svoga Pinokija 
kako leži na podu stvarno bez stopala, izgubi se. Uze ga je u naručje i poče 
ga ljubiti i maziti, govoreći mu hiljadu lijepih stvari, dok su mu velike suze 
tekle niz obraze, reče jecajući: "Moj mali Pinokio! Kako su ti izgorile 
noge?" 


"Ne znam, tata, bila je tako užasna noć da ću je pamtiti dok sam živ. 
Grmilo je i sijevalo, a ja sam bio jako gladan. Cvrčak Pričalica mi je rekao: 
'Tako ti i treba; loše si se ponašao, to i zaslužuješ', a ja sam mu rekao: 
'Pripazi se, Cvrčak!" On mi odgovori: 'Ti si marioneta i imaš drvenu glavu'; 
ja sam ga onda pogodio čekičem i on je umro, ali sam je kriv, ja ga nisam 
htio ubiti, a dokaz za to je što sam stavio zemljanu šerpicu na Vatru, ali je 
pilić izletio vani i rekao: 'Adio do ponovno viđenja, puno pozdravi svoje. A 
ja sam bio još više gladan. Onda je maleni starac u noćnoj kapi, otvorio 
prozor i rekao mi: 'Dođi i ispruži kapu', pa mi je izlio čitav bazen vode na 
glavu jer sam mu tražio malo hljeba, zar je sramota tražiti, i onda sam se 
vratio kući, a s obzirom da sam još uvijek bio jako gladan, stavio sam noge 
na vatru da ih osušim; onda si se ti vratio, i otkrio sam da su izgorjele i da 
sam još uvijek gladan, ali više nemam nogu! Oh! oh! oh! oh!" 


I jadni Pinokio zaplaka tako glasno da se čuo pet milja uokolo. 


Đepeto, koji je od čitave te priče shvatio samo da lutak umire od gladi, 
izvadi iz džepa tri kruške i, dajući mu ih, reče: "Ove su tri kruške bile 
namijenjene moj doručak, ali dajem ti ih drage volje. Pojedi ih, nadam se 
da će ti se svidjeti." 


"Ako želiš da ih pojedem, budi toliko ljubazan pa mi ih oguli." 

"Da ti ih ogulim?" - zapanjeno reče Đepeto. "Nisam znao, moj dječače, da 
si tako osjetljiv i izbirljiv. To je loše! Na ovom svijetu od djetinjstva treba 
da se naviknemo da volimo i da jedemo sve; nikad se ne zna šta nas može 
zadesiti. Jako puno toga!" 


"Nema sumnje da si u pravu," prekinu ga Pinokio, "ali ja neću jesti 
neoguljeno voće. Ne podnosim koru." 


I tako dobri Đepeto oguli tri kruške i ostavi koru na kraju stola. 


Nakon što pojede prvu krušku u dva zalogaja, Pinokio se spremi da izbaci 
sredinu, ali Đepeto ga uhvati za ruku i reče mu: "Ne bacaj to; na ovome 
svijetu sve može biti od koristi." 


"Ali, ne mogu pojesti sredinu", povika Lutak i poskoči poput zmije 
otrovnice. 


"Šta ćeš!? Svega ima!" ponovi Đepeto, bez ljutnje. 


I tako su tri sredine kruške, umjesto da budu izbačene kroz prozor, 
ostavljene na kraj stola, zajedno sa tri kore. 


Nakon što pojede, ili bolje rečeno, smaza tri kruške, Pinokio žestoko 
zijevnu, pa mrzovoljno reče: "Gladan sam kao i prije!" 


"Ali, momče moj, nemam ti više šta dati!" 


"Ništa, baš ništa?" 


"Imam samo koru i sredine tri kruške." 


"Čovjek treba biti strpljiv!" reče Pinokio; "ako nema ništa drugo, pojest ću 
koru." 


I poče žvakati. Isprva se mrštio, ali onda, jednu za drugom brzo pojede 
kore, a nakon njih i jezgre. Kad je pojeo sve, zadovoljno pljesnu rukama i 
radosno reče: "Ah! Sad sam dobro." 

"E pa vidiš," primijeti Đepeto, "da sam bio u pravu kad sam ti rekao da se 
ne treba navikavati da budemo previše osjetljivi i nježni. Nikad ne možemo 
znati, dragi moj dečko, šta će nam se dogoditi. Toliko toga može da nas 
zadesi!" 

OSMO POGLAVLJE: ĐEPETO PRAVI PINOKIJU NOVE NOGE 
Tek što Lutak utoli glad, poče plakati i ljutiti se jer je želio nove noge. 
Ali Đepeto, da bi ga kaznio zbog njegove nestašnosti, pustio ga je da plače 
i da ljuti se pola dana. Tada mu reče: "Zašto bih ti napravio nova stopala? 
Da bih ti omogućio da ponovo pobjegneš od kuće?" 
"Obećavam ti," promuca Marioneta, "da ću ubuduće biti dobar." 
"Svi dječaci," odgovorio Đepeto, "kada im nešto treba, kažu to isto." 
"Obećavam da ću ići u školu, da ću učiti i donijeti kući dobre ocjene." 
"Svi dječaci, kada hoće nešto da dobiju, tako isto govore." 
"Ali ja nisam poput drugih dječaka! Bolji sam od svih njih i uvijek govorim 


istinu. Obećavam ti, tata, da ću izučiti zanat i da ću te paziti i brinuti se za 
tebe u starosti." 


Đepetove oči ispuniše se suzama, a srce mu se rastuži kada ugleda svoga 
jadnog Pinokija u takvom stanju. Ništa ne reče, nego uze alat i dva mala 
komada dobroga drveta, pa poče raditi s velikom marljivošću. 

Za manje od sat vremena stopala su bila gotova: dva mala stopala - brza, 
dobro napravljena i čila. Pravo djelo genijalnog umjetnika. 


Đepeto tada reče Lutku: "Idi na spavanje!" 


Pinokio je zažmirio i pretvarao se da spava. I dok se on pretvarao da 
spava, Đepeto je s malo ljepila koje je otopio u ljusci jajeta, pričvrstio noge 
na njihovo mjesto i to tako dobro da se nije vidio nikakav trag. 

Cim je Lutak shvatio da ima stopala, odmah je skočio sa stola na kojem je 
ležao i počeo trčati po sobi, kao poludio od sreće. 


"Da te nagradim za ono što si učinio za mene," reče Pinokio svome OCU, 
"odmah odoh u školu." 


"Dobar si dečko." 


"Ali da bih išao u školu, treba mi odjeća." 


Đepeto koji je bio siromašan i nije imao novaca, napravi mu maleno odjelo 
od cvjetnog papira, par cipela od kore stabla, a kapu od mrvice hljeba. 
Pinokio odmah otrča da se ogleda u lokvi vode i bio je toliko zadovoljan 
svojim izgledom da reče, isprsivši se poput pauna: "Izgledam kao 
gospodin!" 


"Da, stvarno," odgovori Đepeto. "Treba da znaš da gospodin nije onaj ko 
ima lijepu odjeću, nego čistu." 


"Odoh," reče Lutak; "još uvijek gorim od želje da idem u školu - ali, nemam 
ono najvažnije." 


"A šta to?" 


"Nemam bukvar." 


"U pravu Si, ali šta ćemo?" 

"To je bar lako. Ideo kod prodavača knjiga da kupimo." 
'A novac? 

"Nemam ni novčića." 

"Ni ja," dodade dobri starac, vrlo tužan. 


I Pinokio, iako je bio vrlo veseo dječak, postade tužan jer siromaštvo, 
pravo siromaštvo, razumiju svi - čak i dječaci. 


"Samo malo!" uzviknu Đepeto, naglo ustade i dohvati svoj stari kaput, sav 
u zakrpama. Istrča vani. Uskoro dođe držeći u ruci knjigu za Pinokija, ali 
starog kaputa više nije bilo. Stari Đepeto bijaše samo u košulji, mada je 
napolju padao snijeg. 


"Gdje ti je kaput, oče?" 
"Prodao sam ga." 
"Zašto si ga prodao?" 
"Bilo mi je prevruće." 


Pinokio sve shvati i, ne mogavši obuzdati nagon svoga dobrog srca, skoči i 
zagrli Đepeta oko vrata, izljubi ga stotinu puta. 


DEVETO POGLAVLJE: PINOKIO IDE NA LUTKARSKU PREDSTAVU 


Cim prestade snijeg, Pinokio krenu u školu s lijepim bukvarom pod rukom. 
Usput je premetao hiljade stvari po glavici i gradio hiljade dvoraca od 
karata, sve ljepši od ljepšeg. Pomisli: "Odmah danas ću naučiti čitati; sutra 
ću početi pisati, a prekosutra razumijevati. Tada ću svojim dostignućima 
zaraditi mnogo novca, a prvi novac koji budem imao u džepu, njime ću 
kupiti svome ocu lijep, novi, platneni kaput. Ma, kakvo platno! Biće 
izrađen od zlata i srebra, imaće dijamantnu dugmad. Moj siroti otac to 
zaista zaslužuje jer, da bi meni kupio knjige, on je ostao u košulji. Na ovoj 
hladnoći, na takvu žrtvu spreman može biti samo otac!" 


Dok je to govorio preplavljen osjecćanjima, učini mu se da u daljini čuje 
svirku frule i velikoga bubnja: Fi-fi-fi, fi-fi-fi; zum, zum, zum. 


Zastade da čuje. Zvukovi su dolazili s kraja ulice koja je vodila u malo selo 
na morskoj obali. 
"Kakva je to muzika? Šteta što moram ići u školu, ali ipak... 


I zastade neodlučan. Morao je donijeti odluku. Da li da ide u školu? Ili da 
ide slušati muziku? 

"Danas ću slušati muziku, a sutra idem u školu," konačno odluči maleni 
vragolan i slegnu ramenima. Sto je više trčao, jači su bili zvuci frule i 
udaranje velikog bubnja: Fi-fi-fi; zum, zum, zum, zum. 

Napokon se našao na trgu prepunom ljudi okupljenih oko kuće od drveta i 
platna, oslikane u hiljadu boja. 


"Kakva je to kuća?" - upita Pinokio okrenuvši se malom dječaku koji je bio 
iz tog mjesta. 


"Pročitaj plakat - sve piše - pa ćeš saznati." 
"Pročitao bih rado, ali još danas ne znam čitati." 


"Bravo, glupane! Pa ja ću ti pročitati. Ono što piše na ovoj ploči vatreno- 
crvenim slovima je: 


"Veliko lutkarsko pozorište" 
"Hoće li predstava uskoro početi?" 
"Sada počinje." 
"Koliko košta ulaznica?" 
"Deset centi. 


Pinokio, koji je gorio od radoznalosti, izgubi kontrolu nad sobom i bez 
imalo stida reče mališanu: "Bi li mi posudio deset centi do sutra?" 


"Posudio bih ti drage volje", reče on, "ali, sasvim slučajno, danas ne mogu." 


"Daću ti svoju jaknu za deset centi," reče Lutak. 


"Šta da radim s jaknom napravljenom od cvjetnog papira? Da padne kiša i 
da se pokvasi, bilo bi je nemoguće odlijepiti s leđa." 


"Hoćeš li moje cipele?" 
"Mogu ih iskoristiti samo da potpalim vatru." 
"Koliko ćeš mi dati za kapu?" 


"To bi stvarno bila fina kupovina! Kapica od mrvice hljeba! Mogli bi je 
miševi pojesti dok mi je na glavi." 

Pinokio se mučio. Sjetio se još nečega, ali nije imao hrabrosti. Oklijevao je, 
oklijevao i mučio se. Napokon reče: "Hoćeš li mi dati novac Za ovu novu 
knjigu?" 

"Ja sam dječak i ne kupujem od dječaka," odgovori Pinokijev mali 
sugovornik, koji je imao puno više razuma od njega. 


"Kupujem knjigu za deset centi," doviknu neki prodavač stare odjeće koji je 
čuo njihov razgovor. 


I prodade knjigu za čas. Kad samo pomislim kako je jadni Đepeto ostao 
kod kuće drhćući od hladnoće, samo u košulji kako bi njegov sin imao 
knjigu. 


DESETO POGLAVLJE: MARIONETE PREPOZNAJU BRATA PINOKIJA 


Kad je Pinokio ušao u malo pozorište lutaka, dogodio se incident koji 
skoro da je izazvao revoluciju. 

Zavjesa se podiže i predstava započe. 

Na pozornici su se Arlekin i Pulčinela, kao i obično, svađali jedno s drugim 
i svaki čas udarali. 

Arlekin odjednom zastade i, okrenuvši se publici, pokaza rukom prema 
nekome daleko u publici i uzviknu dramatičnim tonom: "Bogovi nebesa! 
Sanjam li ili sam budan? Eno Pinokija!" 


"Zaista Pinokio!" uzviknu Pulčinela. 
"Baš on!" vrisnu gospođica Roza iza kulisa. 


"Pinokio! Evo Pinokija!" povikaše sve lutke u horu, skačući sa svih strana 
na pozornicu. "To Pinokio! Naš brat Pinokio! Zivio Pinokio!" 


"Pinokio, dođi," povika Arlekin, "zagrli svoju drvenu braću!" 


Pinokio je na taj simpatični poziv skočio s kraja pozornice na mjesta koja 
su bila rezervisana; još samo jednom skoči i nađe se na glavi vođe 
orkestra, a zatim na pozornici. 

Zagrljaji, ljupki izrazi tople bratske ljubavi kojima obasu Pinokija uzbuđena 
gomila glumaca i glumica lutkarske dramske družine, neopisivi su. 

Prizor je nesumnjivo bio dirljiv, ali publika, shvativši da je predstava 
zaustavljena postade nestrpljiva i poče vikati: "Hoćemo predstavu - 
nastavite s predstavom!" 


Ali, ne. Lutke su, umjesto da nastave sa recitalom, udvostručile buku i 
uzvike i, stavivši Pinokija na ramena, ponijele su ga trijumfalno pod 
svjetlima pozornice. 

U tom je trenutku, pojavi se režiser. Bio je vrlo velik i toliko ružan da je 
pogled na njega bio dovoljan da se uplašiš. Brada mu je bila crna poput 
tinte i toliko dugačka da je dopirala do zemlje. Samo ću reći da je po njoj 
gazio dok je hodao. Usta su mu bila velika kao rerna, a oči poput dva 
fenjera od crvenog stakla sa svjetlima koja su gorjela u njima. Nosio je 
veliki bič od zmijskog i lisičijeg repa, i njim je neprestano zamahivao. 

Na njegovu neočekivanu pojavu zavlada duboka tišina: nitko se nije usudio 
disati. Mogla se čuti muha. Jadne lutke, i muške i ženske, drhtale su poput 
lišća. 


"Zašto si došao da ometaš moje pozorište?" upita režiser Pinokija 
hrapavim glasom reumatičnog strašila. 


"Vjerujte mi, poštovani gospodine, nisam ja kriv!" 


"Dosta! Večeras ćemo se razračunati." 


Čim se predstava završi, režiser uđe u kuhinju gdje se fina ovca, 
pripremajući se za večeru, polako okretala na ražnju iznad vatre. Kako nije 
bilo dovoljno drva da se završi pečenje, on pozva Arlekina i Pulčinelu i 
reče im: "Dovedite Lutka; objesit ću ga na ekser. Cini mi se da je izrađen 
od vrlo suhog drveta i siguran sam da bi, kad bi ga bacili na vatru, 
napravio lijepu koricu na pečenju." 


Isprva su Arlekin i Pulčinela oklijevali, ali, zgroženi strašnim pogledom 
svoga gospodara, poslušaše. Ubrzo se vratiše u kuhinju noseći jadnog 
Pinokija, koji je vrištao poput jegulje izvađene iz vode i očajnički vičući: 
"Tata! Tata! Spasi me! Neću da umrem, neću da umrem!" 





JEDANAESTO POGLAVLJE: GUTAČ VATRE KIŠE I OPRAŠTA PINOKIJU 


Režiser, Gutač Vatre - tako mu je bilo ime - izgledao je kao zao čovjek, 
posebno sa crnom bradom koja mu je pokrivala grudi i noge poput 
pregače. U suštini, ipak, nije imao loše srce. Kao dokaz tome, kad je 
ugledao jadnoga Pinokija pred sobom, kako se bori i viče: "Neću da 
umrem, neću da umrem!" bio je prilično dirnut i bilo mu je jako žao. 
Pokušao se oduprijeti, ali zakratko više nije mogao izdržati i snažno kihnu. 
Kad je čuo kihanje, Arlekin, koji je do tog trenutka bio potonuo u najdublju 
tugu, sagnut poput žalosne vrbe, razveseli se i, nagnuvši se prema 
Pinokiju, tiho mu došapnu: "Dobre vijesti, brate. Režiser je kihnuo i to je 
Znak da mu je žao, a samim tim si spašen." 


Većina ljudi kada osjeti saosjećanje prema nekome ili plače ili se pretvara 
da briše suze. Gutač Vatre je, naprotiv, kad god je bio savladan osjećajima, 
imao je običaj kihati. 

Nakon što je kihnuo, režiser, još uvijek glumeći grubijana doviknu Pinokiju: 
"Dosta plača! Tvoja mi je kuknjava izazvala bol u trbuhu. Osjećam grč koji 
skoro - Apćiha! Apćiha!" i opet kihnu. 


"Na zdravlje!" reče Pinokio. 
"Hvala! A tvoj tata i tvoja mama, jesu li živi?" upita Gutač Vatre. 
"Tata, jeste; a mamu nisam upoznao." 


"Ko zna kolika bi bila zalost tvome jadnom starom ocu da sam te bacio 
među ono užareno ugljevlje! Jadni starac! Zao mi je! Apćiha! Apćiha! 
Apćiha!" i ponovno je triput kihnuo. 


"Uzdravlje", reče Pinokio. 


"Hvala! Uzalud mi saosjećanje, jer kao što vidiš, nemam drva kojima bih 
mogao dopeći ovčetinu, i, da ti pravo kažem, pod tim okolnostima bio bi 
mi veoma koristan! Međutim, sažalio sam se nad tobom, tako da se moram 
strpiti. Umjesto tebe, bacit ću pod ražanj neku drugu marionetu iz moje 
družine. Hej, žandarmi! " 


Na taj se poziv odmah pojaviše dva drvena žZandarma. Bili su dugački i vrlo 
mršavi, sa nakačenim kapama i isukanim mačevima u rukama. 


Režiser im hrapavim glasom reče: "Uzmi Arlekina, sveži ga čvrsto i baci na 
vatru. Moja se ovčetina mora dobro ispeći." 


Zamislite Samo kako je bilo Arlekinu! Toliko se uplaši da mu noge otkazaše 
i on pade licem na zemlju. 


Na ovaj mučni prizor Pinokio se, gorko plačući, bacio režiseru pred noge i 
suzama močeći njegovu dugu bradu, poče moliti: "Sažali se, gospodine 
Gutaču Vatre!" 

"Ovdje nema gospodina", oštro je odgovori režiser. 


"Sažali se, gospodine Viteže!" 


"Ovdje nema vitezova!" 


"Sažali se zapovjedniče!" 
"Ovdje nema zapovjednika!" 
"Milosti! Visosti!" 


Čuvši da ga oslovljava sa Visost, režiser se osmjehnu i odjednom postade 
ljubazniji i blaži. Obraćajući se Pinokiju, upita: "Pa šta hoćeš od mene?" 


"Molim vas da oprostite sirotom Arlekinu." 


"Za njega nema oproštaja. Pošto sam tebe poštedio, moram ga baciti na 
vatru, odlučio sam da moja ovčetina bude dobro pečena." 


"U tom slučaju," ponosno povika Pinokio ustajući i bacivši kapu od mrvice 
hljeba, "u tom slučaju, znam šta mi je dužnost. Zandarmi! Vežite me i 
bacite u vatru. Zar da moj prijatelj, siroti Arlekin, moj pravi prijatelj, umre 
zbog mene!" 


Te su riječi, izgovorene glasnim, herojskim glasom, rasplakale sve prisutne 
lutke. Cak su i žandarmi, iako su bili izrađeni od drveta, plakali kao dva tek 
rođena jaganjca. 

Gutač Vatre u početku ostade čvrst i nepomičan kao led, ali malo po malo 

počeo se topiti i kihati. Nakon što je kihnuo četiri ili pet puta, raširi ruke i 

nježno reče Pinokiju: "Ti si dobar i hrabar dečko! Dođi i poljubi me." 


Pinokio odmah otrča i, penjući se poput vjeverice po bradi režisera, spusti 
mu srdačan poljubac na nos. 

"Onda je pomilovanje odobreno?" - upita jadni Arlekin slabašnim, jedva 
čujnim glasom. 

"Pomilovanje je odobreno!" odgovorio Gutač Vatre; zatim dodade, 
uzdahnuvši i odmahnuvši glavom: "Moram se strpiti! Večeras ću morati 
pristati da jedem napola sirovu ovčetinu, ali drugi put, jadan onaj ko me 
naljuti!" 

Nakon vijesti o pomilovanju, lutke su otrčale na pozornicu i, upalivši 
svjetiljke i lustere kao da je predstava u punom jeku, počele su skakati i 
veselo plesati. Kada nastupi zora, još su plesali. 

DVANAESTO POGLAVLJE: PINOKIO DOBIJA PET ZLATNIKA NA POKLON 


Sutradan, Gutač Vatre pozva Pinokija na stranu i upita ga: "Kako se zove 
tvoj otac?" 


'Đepeto. 

"Čime se bavi?" 

"On je prosjak." 

"Dobije li puno?" 

"Dobije li puno? Nikada u džepu nema ni deset centi. Da bi mi kupio 
knjigu, da mogu ići u školu, morao je prodati svoj jedini kaput - kaput koji 
se od zakrpa i rupa nije vidio." 


"Do vraga! Skoro da mi ga je žao! Evo pet zlatnika. Odmah ih uzmi i nosi 
uz moje pozdrave." 


Pinokio je bio presretan i zahvalio se režiseru hiljadu puta. Zagrlio je sve 
lutke, jednu po jednu, čak i žzandarme, i pošao nazad kući. 

Ali nije daleko otišao kada na putu susrete Lisca hromog na jednu nogu i 
Mačka slijepog na oba oka, i oni se ujediniše kao saputnici u nevolji. Lisac, 
koji je bio hrom, hodao je naslonjen na Mačka; a Mačka koja je bila slijep 
vodio je Lisac. 

"Dobar dan, Pinokio", reče Lisac, pristojno ga pozdravivši. 

"Kako znate moje ime?" upita lutak. 

"Dobro poznajem tvog oca." 

"Gdje ste ga vidjeli?" 

"Vidio sam ga jučer na vratima njegove kuće." 

"Šta je radio?" 


"Bio je u košulji i drhtao je od hladnoće." 


"Jadni tata! Ali to je gotovo; ubuduće se više neće tresti!" 
"Zašto?" 
"Zato što sam postao gospodin." 


"Gospodin - ti!" reče Lisac i poče se zlobno i prezirno smijati. Mačak se 
također poče smijati, ali da bi to prikrio, pretvarao se da češe brkove. 


"Nemate se čemu smijati," ljutito povika Pinokio. "Zalim što će vam poći 
voda na usta, ali ako znate išta, vidite da imam pet zlatnika." I pokaza im 
novac koji mu je dao Gutač Vatre. 

Cim ugleda novac, Lisac nesvjesnim pokretom ispruži šapu koja je bila 
osakaćena, a Mačak otvori širom svoja dva oka koja su izgledala kao dva 
zelena lampiona. Ali, odmah ih zatvori i to tako brzo da Pinokio nije ni 
primijetio. 

"Pa dobro", upita Lisac, "šta ćeš od tolikog novca?" 

= "Da, zaista, ja želim ići u školu." 


"Pogledaj me!" reče Lisac. "Zbog svoje lude 
2, ljubavi prema učenju, izgubio sam nogu." 


" "Pogledaj mene!" reče Mačak. "Zbog 
j bezumne ljubavi prema učenju, izgubio sam 
oba oka." 

"Pinokio, ne slušaj savjete lažnih prijatelja; ako to učiniš, pokajat ćeš se!" 


Siroti kos! Kamo sreće da nije progovorio! Mačak se velikim skokom 
ustremi na njega, i dok si rek'o keks, pojede ga čitavog, zajedno s perjem. 
Pojede i očisti usta, pa opet zatvori oči i poče glumiti da je slijep, kao i 
prije. 


"Jadan kos!" reče Pinokio Mačku, "zašto si se prema njemu tako loše 
ponio?" 


"Učinio sam to da ga nečemu naučim. Naučio je da se ne miješa u tuđe 
razgovore. 

Prešli su gotovo pola puta kad Lisac, naglo se zaustavivši, reče lutku: 
"Zeliš li udvostručiti novac?" 


"Kako?" 


"Zeliš li od svojih pet bijednih zlatnika stvoriti stotinu, hiljadu i dvije 
hiljade?" 


"O tom' bi se dalo razmišljati! Ali kako?" 

"Jednostavno. Umjesto da se vratiš kući, moraš poći s nama." 
"A gdje me želite odvesti?" 

"U Zemlju Sova." 


Pinokio se na trenutak zamisli, a onda je odlučno reče: "Ne, neću ići. Već 
sam blizu kuće; vratit ću se kući svome tati koji me čeka. Ko zna koliko je 
puta siroti starac uzdahnuo jer se nisam vratio! Zaista sam loš sin, a 
Cvrčak Pričalica je bio u pravu kad je rekao: "Neposlušni dječaci nikada ne 
prođu dobro." Otkrio sam da je to istina, jer su mi se dogodile mnoge 
nesreće. Cak sam jučer kod Gutača Vatre rizikovao - Oh! Sav se stresem 
kad pomislim na to!" 


"E pa eto", reče Lisac, "odlučio si da ideš kući? Idi, onda, ali to je loše za 
tebe." 
"Loše za tebe!" ponovi Mačak. 


"Dobro razmisli, Pinokio, odbijaš bogatstvo." 
"Odbijaš bogatstvo!" ponovi Mačak. 


"Do sutra, tvojih pet zlatnika pretvorilo bi se u dvije hiljade." 
"Dvije hiljade!" ponovi Mačak. 


"Ali kako je moguće baš u toliko mnogo?" upita Pinokio otvorenih usta od 
zaprepaštenja. 

"Odmah ću ti objasniti," reče Lisac. "Moraš znati da u Zemlji Sova postoji 
sveto polje koje svi zovu Polje Cuda. Na tom polju moraš iskopati rupicu i 
u nju staviti, da tako kažem, jedan zlatnik. Tada rupu prekrij s malo zemlje; 
moraš zaliti s dvije kante vode iz fontane, a zatim pospi s dvije pregršti 
soli, a kad dođe noć možeš mirno zaspati. U međuvremenu, u toku noći, 
Zlatnik će rasti i cvjetati, a ujutro kad ustaneš i dođeš u polje, što ćeš naći? 
Naći ćeš prekrasno drvo prepuno Zlatnika, kao klip kukuruza pun zrna 
tokom mjeseca juna." 


"Sve sam više zbunjen," reče Pinokio, "pretpostavimo da zakopam svih pet 
zlatnika na tom polju, koliko bih ih našao ujutro?" 


"To je jako lako izračunati," odgovori Lisac, "možeš izračunati na prste. 
Svaki će ti zlatnik donijeti pet stotina; pomnoži petsto sa pet i sljedećeg 
jutra imaćeš dvije hiljade pet stotina sjajnih zlatnika u džepu." 


"Oh! Baš divno!" povika Pinokio, igrajući od radosti. "Čim dobijem te 
zlatnike, zadržat ću dvije hiljade, a ostalih pet stotina vama ću dati kao 
poklon." 


"Poklon nama?" povika Lisac ogorčeno i uvrijeđeno. "O čemu govoriš?" 
"O čemu govoriš?" ponovi Mačak. 


"Ne radimo," reče Lisac, "mi to iz interesa, nego isključivo da obogatimo 
druge." 


"Druge!" ponovi Mačak. 


"Baš su dobri!" pomisli Pinokio i, zaboravivši svog tatu, novi kaput, knjigu i 
sve ostalo, reče Liscu i Mačku: "Odmah idemo. Idem s vama." 

TRINAESTO POGLAVLJE: KRČMA KOD CRVENOG SLATKOVODNOG RAKA 


Išli su, išli, išli i napokon pred mrak stigoše, sasvim umorni, do gostionice 
Kod crvenog slatkovodnog raka. 


"Zaustavimo se ovdje malo," reče Lisac, "da možemo nešto pojesti i 
odmoriti se sat-dva. Ponovo ćemo krenuti u ponoć, kako bismo sutra u 
zoru stigli na Polje Cuda." 

Ušli su u gostionicu i sjeli za sto, ali niko nije imao apetita. 

Mačak, koji je patio od probavnih smetnji, bio je jako neraspoložen, pa je 
mogao pojesti samo trideset pet riba s umakom od paradajza i četiri 
porcije tripica s sirom parmezanom; pošto je mislio da tripice nisu 
dovoljno začinjene, tri je puta tražio maslac i naribani sir! 

Lisac bi i sam štogod čalabrcnuo, ali pošto mu je doktor odredio strogu 
dijetu, bio je primoran da se zadovolji samo sa zecom prelivenim slatko- 
kiselim umakom i ovlaš ukrašenim debelim pilićima i pjetlovima 
ranoraniocima. Nakon zeca poslao je po jelo od jerebica, zečeva, žaba, 
guštera i drugih delicija; nije mogao ništa više ni dotaći. Tako mu je malo 
bilo stalo do hrane, reče on, da ništa nije mogao ni prinijeti ustima. 


Najmanje je jeo Pinokio. Zatražio je malo oraha i debelu krišku hljeba, ali 
sve je ostavio na tanjuru. Misli jadnoga dječaka neprestano su letjele ka 
Polju Cuda. 

Kad su večerali, Lisac reče domaćinu: "Dajte nam dvije dobre sobe, jednu 
za gospodina Pinokija, a drugu za mene i mog saputnika. Malo ćemo 
odrijemati prije nego što krenemo. Međutim, zapamtite da nas zovete u 
ponoć da nastavimo put." 


"Da, gospodo," odgovori domaćin i namignu Liscu i Mačku, kao da kaže: 
"Znam šta radite. Razumijemo se!" 


Čim je Pinokio legao u krevet, odmah je zaspao i počeo sanjati. Sanjao je 
da stoji usred polja, a polje je bilo puno stabalaca prekrivenih grozdovima 
zlatnika koji su se ljuljali na vjetru čineći cin, cin, cin, gotovo kao da hoće 
reći: "Neka dođe ko hoće i uzme nas." Ali baš kad je Pinokio ispružio ruku 
kako bi pokupio šake tih prelijepih zlatnika i stavio ih u džep, iznenada su 
ga probudila tri snažna udarca u vrata od sobe. Domaćin mu je došao reći 
da je ponoć. 


"Jesu li moji saputnici spremni?" upita lutak. 
"Spremni! Pa, otišli su prije dva sata." 
"Zašto su tako žurili?" 


"Jer je Mačak primio poruku da je njegovo najstarije mače dobilo ozebline 
na nogama i da mu prijeti smrt." 


"Jesu li platili večeru?" 


"Što mislite? Previše su obrazovani da bi toliko uvrijedili gospodina poput 


vas. 

"Šteta! To je uvreda koja bi mi pružila veliko zadovoljstvo!" reče Pinokio 
češkajući se po glavi. Zatim upita: "A gdje su moji dobri prijatelji rekli da će 
me čekati?" 


"Na polju čuda, sutra ujutro u Zoru." 


Pinokio je platio račune za večere i noćenja, a zatim iziđe. Išao je 
nasumice jer je napolju bio takav mrak da se nije vidio prst pred okom. 
Nocćne ptice koje su prelijetale put s jedne živice na drugu okrznule bi 
Pinokijev nos svojim krilima dok su prolazile što ga je toliko plašilo da bi, 
ustuknuvši, povikao: "Ko to ide tamo?" a odjek sa okolnih brda ponavljao 
je: "Ko to ide tamo? Ko to ide tamo?" 

Dok je išao, ugleda malog insekta kako svjetluca na stablu drveta, poput 
noćne svjetiljke od prozirnog porculana. 


"Ko si ti?" upita Pinokio. 


"Ja sam duh Cvrčka Pričalice," odgovori insekt tihim glasom, tako slabim, 
da se činilo kao da dolazi s drugog svijeta. 


"Šta hoćeš od mene?" upita lutak. 


"Zelim ti dati savjet. Vrati se i odnesi četiri zlatnika koja još imaš svome 
siromašnom ocu koji plače očajan jer se još nisi vratio." 


"Sutra će moj tata biti gospodin jer će se ta četiri zlatnika pretvoriti u 
dvije hiljade." 


"Ne vjeruj onima koji obećavaju bogatstvo preko noći. Ili su ludi ili 
varalice! Poslušaj me i vrati se momče." 


"Naprotiv, odlučan sam u tome da nastavim put." 
"Kasno je!" 

"Odlučio sam nastaviti." 

"Noć je mračna!" 

"Odlučio sam da nastavim." 

"Put je opasan!" 


"Odlučio sam nastaviti." 


"Zapamti da će se dječaci koji su samovoljni i slijede svoje kaprice, prije ili 
kasnije kajati." 


"Uvijek iste priče. Laku noć, Cvrčak." 
"Laku noć, Pinokio, i neka te nebesa čuvaju od opasnosti i ubica." 


Tek što izgovori ove riječi, Cvrčak Pričalica iznenada nestade poput 
svjetla koje se ugasi, a cesta postade tamnija nego prije. 





ČETRNAESTO POGLAVLJE: PINOKIJA NAPADAJU UBICE 


"Stvarno," pomisli marioneta, nastavljajući put, "kako je teško biti dječak. 
Svi nam prigovaraju i daju savjete. Vidi, pošto sam odlučio da ne slušam 
tog dosadnog Cvrčka, on zna, kako kaže, da će me pogoditi nesreća! Cak i 
da će me napasti ubice! To je, međutim, nemoguće jer ne vjerujem u ubice 
- nikad nisam ni vjerovao u njih. Mislim da su ubice očevi izmislili 
namjerno kako bi plašili dječake koji žele izlaziti noću. Osim toga, 
pretpostavimo da ih sretnem ovdje na cesti, misliš da bi me uplašili? Ni 
najmanje. Rekao bih im: "Gospodo ubojice, šta hoćete od mene? Znajte da 
sa mnom nema šale. Idite za svojim poslom i pustite me na miru!" Kad bih 
im to rekao, pobjegli bi poput vjetra. Ako su, međutim, toliko glupi da ne 
pobjegnu, onda bih ja pobjegao i gotovo." 

Ali, Pinokio nije imao vremena dovršiti svoju misao, jer tom trenutku začu 
lagano šuštanje lišća iza sebe. Okrenu se i ugleda u tami dvije zlokobne 
crne spodobe potpuno umotane u vreće od uglja. Bili su mu za petama i 
trčali su za njim kao sablasti. 

"Evo ih zaista!" reče za sebe i, ne znajući gdje da sakrije svoje zlatnike, 
stavi ih u usta, baš pod jezik. 


Zatim je pokušao pobjeći. Ali nije uspio ni korak napraviti jer osjeti da ga 
ščepa neka ruka i začu dva jeziva, grozna glasa kako mu govore: "Novac ili 
život!" 


Pinokio, koji nije mogao ni riječi progovoriti zbog zlatnika koji su mu bili 
ispod jezika, gestikulirao je i prevrtao očima da bi pokazao dvojici 
maskiranih, kod kojih su samo oči virile kroz proreze na vrećama, da je on 
samo bijedni lutak i da u džepu nema ni novčića. 

"Dođi, ovamo! Dosta gluposti, daj novac!" - zaprijetiše dva zlikovca. 

A lutak je rukama gestikulirao kao da kaže: "Nemam ništa." 


"Daj novac ili si mrtav," reče viši od dvojice razbojnika. 
"Mrtav!" ponovi drugi. 


"A nakon što te ubijemo, ubit ćemo i tvog oca!" 
Itvog oca! 


"Ne, ne, ne, ne moga jadnog tatu!" povika Pinokio očajničkim glasom, a 
kako to reče, novčići mu zazvoniše u ustima. 


"Ah! Kako si prepreden! Novac si sakrio pod jezik! Odmah ga ispljuni!" 
Pinokio je odolijevao. 
"Praviš se gluh, je li? Sačekaj malo, natjerat ćemo te." 


I jedan od njih uhvati lutka za kraj nosa, a drugi ga uhvati za bradu i 
počeše snažno Vući, jedan gore, drugi dolje, kako bi ga prisilili da otvori 
usta. Ali bez uspjeha. Izgledalo je da su Pinokijeva usta zakovana i srasla. 
Tada niži ubica izvuće strašni nož i pokuša mu ga umetnuti među usne 
poput poluge ili dlijeta. Ali Pinokio, brzo kao munja, uhvati ga za ruku 
Zubima, pa odgrize i ispljunu. Zamislite njegovo zaprepaštenje kada je 
umjesto ruke opazio da mačja šapa leži na zemlji. Ohrabren uspjehom, 
noktima se oslobodi napadača, pa skočivši kroz živicu na cestu, potrča iz 
sve snage. 


Ubice su trčale za njim poput dva psa koji gone zeca, a onaj koji je izgubio 
šapu trčao je na jednoj nozi, mada niko ne zna kako. 


Nakon nekoliko kilometara, Pinokio nije mogao više. 

Kad mu se činilo da je već izgubljen, popeo se na stablo jednog vrlo 
visokog bora, na vrh krošnje. 

Ubice su se pokušale popeti za njim, ali kad su stigli na pola, sklizali su se 
dolje na zemlju zguljene kože na rukama i koljenima. 


Ali nisu se dali poraziti tako jednostavno; skupili su dosta suhih drva, 
nagomilali ispod bora i zapalili. U tren oka, bor je počeo da gori; plamtio je 
poput svijeće na vjetru. Pinokio je, vidjevši kako se plamen svakog 
trenutka sve više Širi, i ne želeći okončati svoj život kao pečeni golub, 
skoči s vrha stabla i potrča ponovo preko polja i vinograda. Ubice su ga 
slijedile u stopu i nisu odustajale. 


Dan je počeo svitati, a još su ga progonili. 

Pinokio se odjednom našao pred širokim, dubokim jarkom punim 
smrdljive vode boje bijele kave. I šta je uradio? 

"Jedan dva tri!" povika lutak i preskoči na drugu stranu. 


Ubice su također skakale, ali nisu pravilno procijenile udaljenost i - 
pljusnuše! padoše usred jarka. 


Pinokio, koji je čuo pljuskanje vode, povika, smijući se, ali ne stajući: 
"Lijepa kupka, gospodo ubice." 


Bio je uvjeren da su se utopili, kad, okrenuvši se opazi da i dalje trče za 
njim, još uvijek umotani u vreće, s tim da je voda sada lila iz njih kao da su 
dva šuplja sepeta. 





PETNAESTO POGLAVLJE: UBICE VJEŠAJU PINOKIJA NA VELIKI HRAST 


Lutku ponestade daha i hrabrosti i baš kada je htio da se baci na zemlju i 
da se preda, okrenuvši se oko sebe ugleda on nedaleko, malenu kuću 
bijelu poput snijega. 


"Kad bih samo imao daha da dođem do te kuće," pomisli, "možda bih se 
mogao spasiti. 

Ne oklijevajući nimalo, potrča kroz šumu dok su ga razbojnici pratili. 

I nakon očajničke trke od gotovo dva sata, konačno, sav zadihan, stiže do 
vrata kućice i pokuca. 

Niko se ne javi. 

Ponovo pokuca jače jer je čuo korake i prigušeni dah progonitelja, ali bez 
uspjeha. Vidjevši da je to kucanje beskorisno, počeo je udarati u vrata 
svom snagom. Prozor se zatim otvori i na njemu se pojavi prekrasna 
Djevojčica. Imala je plavu kosu i lice bijelo poput voštane figure; oči su joj 
bile skoro zatvorene, a ruke prekrižene na prsima. Ni ne pomaknuvši 
usne, rekla je glasom kao s drugog svijeta: "U ovoj kući nema nikoga. Svi su 
mrtvi." 


"Onda mi barem otvorite vrata," viknu Pinokio plačući. 
"I ja sam mrtva. 
"Mrtva? Pa kako si onda na prozoru?" 


"Cekam mrtvačka nosila da me odnesu." Rekavši to, odmah je nestala i 
prozor se opet zatvori bez i najmanjeg šuma. 


"Oh! Prelijepa djevojčice azurnoplave kose," povika Pinokio, "otvori vrata, 
sažali se! Imaj samilosti prema ovom jadnom dječaku koga progone ubice" 


Ali nije uspio završiti; zgrabiše ga za okovratnik i ona dva grozna glasa mu 
zaprijetiše: "Nećeš nam više pobjeći!" 


Lutak je, suočivši se sa smrću, tako jako zadrhtao da su zglobovi njegovih 
drvenih nogu zamalo pukli, a novci skriveni pod jezikom su zveckali. 


"A sada," tražio je ubica, "hoćeš li otvoriti usta ili nećeš? Ha!? Ne 
odgovaraš? Prepusti to nama: sada ćemo te natjerati da ih otvoriš!" 


Izvukoše dva ogromna, strašna noža, oštra kao britve, pa ga ubodoše u 
leđa. Srećom, lutak je bio napravljen od vrlo tvrdoga drveta; noževi se zato 
polomiše u hiljadu komada i ubice su imale još samo drške u rukama; 
zgledali su se začuđeno. 

"Evo šta ćemo," reče jedan. "Moramo ga objesiti! Objesimo ga!" 

"Objesimo ga!" ponovi drugi. 

Nisu gubili vrijeme, vezaše mu ruke na leđima, pričvrstiše mu uže oko grla 
i objesiše ga za granu drveta poznatog kao Veliki Hrast. 

Zatim oni sjedoše na travu čekajući Pinokijev posljednji trzaj; ali i nakon 
puna tri sata Pinokio je još bio pri svijesti, držao je usta zatvorena i borio 
se više nego ikad. 

Izgubivši strpljenje, okrenuše se Pinokiju i rekoše podsmješljivo: "Vidimo 
se sutra. Nadamo se da ćeš, kad se vratimo, biti potpuno mrtav sa širom 
otvorenim ustima." 

I oni odoše. 


U međuvremenu zapuha strašan sjeverac, 
ljutito zajeca, a jadna lutka njihala se s jedne 
na drugu stranu, snažno, poput svadbenog 
zvona. Njihanje mu izazivalo žestoke 
grčeve, a omča oko vrata oduzimala mu 
dah. 


Malo po malo, oči su mu se zamaglile, ali 
iako je osjećao da je smrt blizu, i dalje se 
nadao da će mu neka dobra osoba priskočiti 
u pomoć prije nego što bude prekasno. Ali 
kad je, nakon dugog čekanja ustanovio da 
niko ne dolazi, apsolutno niko, sjeti se 
svoga jadnog oca i, misleći da umire, zavapi: 
"O, tata! Tata! Kad bi samo bio ovdje!" 

Daha mu ponestade i više nije mogao ništa 
reći. Zatvorio je oči, otvorio usta sav 
ukočen i ostade da visi bez svijesti. 





S. K. 

ŠESNAESTO POGLAVLJE: LIJEPO DIJETE SPAŠAVA LUTKA 


Dok je jadni Pinokio visio na Velikom Hrastu jedva živ, na prozoru se 
ponovo pojavi lijepa Djevojčica azurnoplave kose. Kad ga ugleda kako visi 
na vjetru, pljesnu tri puta dlanovima. 

Tada se začu šum krila i na prozor sleti veliki soko. 

"Sta zapovijedaš, plemenita Vilo?" upita Soko i spusti pogled iz poštovanja. 


(Treba da znate da je djevojčica azurnoplave kose bila dobra vila koja je 
već više od hiljadu godina živjela tu.) 


"Vidiš li lutka koji visi na grani Velikog Hrasta?" 
"Vidim!" 
"Idi i raskini kljunom omču na kojoj visi, pa ga spusti u travu ispod Hrasta." 


Soko odletje i za čas se vrati, pa reče: "Učinio sam kako si rekla." 


"Kakvog si ga našao, živog ili mrtvog?" 


"Mislio sam da je mrtav, ali nije. Kada sam mu skinuo omču koja ga je 
davila, uzdahnuo je i šapnuo: "Sad mi je bolje!" 


Vila pljesnu dvaput dlanovima pa se pojavi se predivna Pudlica, koja je 
hodala samo na zadnjim šapama kao čovjek. Nosila je svečano kočijaško 
odijelo, a na glavi trorogu kapu ukrašenu Zzlaćanim gajtanom; bijela perika 
sa uvojcima poput sarmica padala joj je na vrat. Imala je kaput braon boje 
sa dugmadima-draguljima i sa dva džepa iz kojih su virile kosti, gazdaricin 
dar za ručak. Osim toga, imala je kratke hlaćice od grimiznog velura, 
svilene čarape i plitke cipele, a pozadi je imala neku vrstu futrole za 
kišobran od modroga atlasa, gdje bi uvlačila rep u slučaju kiše. 


"Budi brza, Medoro, kao pravi pas" reče Vila Pudlici. "Upregni najljepšu 
kočiju i kreni prema šumi. Kad dođeš do Velikog Hrasta, ispod, na travi 
ćeš vidjeti malenog lutka kako leži napola mrtav. Podigni ga, stavi ga u 
kočiju i dovezi ga ovamo." 


U znak da je razumjela, Pudlica mahnu nekoliko puta repom u futroli od 
modroga atlasa i udalji se skladno poput berberskog konja. 


Ubrzo, iz konjušnice izjaha ljupka malena kočija modrikaste boje futrovana 
perjem kanarinca, obložena s unutrašnju stranu vrhnjem i krem- 
biskvitima. 

Kočiju je vuklo stotinu bijelih miševa, a Pudlica, na mjestu kočijaša, mahala 
je bičem užurbano. 


Uskoro, kočija dođe i Vila ih dočeka na vratima pa preuze jadnoga 
Pinokija. Odnese ga u sobi sa sedefnim zidovima, pa pozva najbolje ljekare. 


Ljekari ubrzo stigoše. Bili su to Gavran, Sova i Cvrčak Pričalica. 


"Recite mi, molim vas," reče im Vila dok su stajali oko bolesničkog kreveta, 
"da li je ovaj lutak živ!" 

Gavran opipa bilo Pinokiju, zatim nos i mali nožni prst. Kad završi, reče: 
"Mislim da je mrtav. Ali ako kojim slučajem nije mrtav, onda to sigurno 
Znači da je živ!" 


"Zalim," Sova će, "što proturječim mome visokopoštovanom prijatelju i 
kolegi; ja pak mislim da je lutak živ. Ali ako kojim slučajem nije živ, onda 
Znači da je mrtav!" 


"A ti ništane govoriš," reče Vila Cvrčku Pričalici. 


"Pametan ljakar, ako nema šta reći, šuti. Osim toga, ja poznajem ovog 
lutka. Već dugo ga znam!" 


Pinokija, koji je ležao nepomično kao drvo, obuze drhtavica da se cio 
krevet potrese. 


"Ova marioneta," reče Cvrčak Pričalica, "lukavi je mangupčić." 
Pinokio načas otvori oči. 
"On je razmažen, lijen i propalica." 


Pinokio se sakri pod deku. 


"On je nevaljali sin staroga oca čije će srce puknuti zbog sinove 
neposlušnosti." 


Tada se začuše prigušeni jecaji. Zamislite kako su svi bili iznenađeni kada, 
nakon što odgurnuše deku, vidješe da to Pinokio plače. 


"Ako mrtvac plače, to je znak da će ozdraviti," svečano izjavi Gavran. 


"ŽZalim što proturječim visokopoštovanom prijatelju i kolegi," reče Sova, 
"ali ja mislim da ako mrtvac plače, to znači da ne želi umrijeti." 





SEDAMNAESTO POGLAVLJE: PINOKIO ODBIJA LIJEK 


Kada doktori odoše, Vila se nadnese nad Pinokija. Opipa mu čelo i uvidje 
da ima strašnu temperaturu. Zato ona rastvori nekakav bijeli prah u čaši 
vode i dade je Pinokiju rekavši najljubaznijim tonom: "Evo ti, popij, pa ćeš 
ozdraviti." 


Pinokio pogleda, pa iskrivi usta i upita plačnim glasom: "Kakvo je, slatko ili 
gorko?" 


"Gorko, ali će biće ti bolje." 
"Ako je gorko, neću popiti." 
"Poslušaj, popij." 

"Ne volim gorko." 


"Kad popiješ, dobićeš kocku šećera da se zasladiš." 


"Gdje je šećer?" 
"Evo ga," reče Vila i pokaza mu kocku šećera. 


"Prvo mi daj šećer, pa ću popiti tu odvratnu vodu." 


"Obećavaš?" 


"Da." 
Vila mu dade kocku šećera, a on je časkom pregrize i pojede, pa reče 


oblizujući se: "Bilo bi lijepo da je lijek šećer! Stalno bih se liječio." 


"Sada uradi kako si obećao i popij lijek." 


Pinokio mrzovoljno uze čašu i pomirisa sadržaj, zatim primače ustima, pa 
ponovo pomirisa i reče: "Jako, jako gorko! Ja to ne mogu popiti." 


"Zašto tako govoriš, a nisi ni probao?" 


"Mogu zamisliti kakvo je! Znam po mirisu. Daj mi još jednu kocku šećera, 
pa ću popiti." 


Sa majčinskim strpljenjem, Vila mu dade drugu kocku šećera, a zatim i 
čašu. 


"Ne mogu to tako popiti!" reče razmaženi Pinokio. 
"Zašto?" 

"Smeta mi jastuk na nogama." 

Vila izvadi jastuk. 

"Opet ne mogu popiti lijek." 

"Šta ti sada smeta?" 


"Otškrinutih vrata." 


Vila zatvori vrata. 


"Ne mogu" reče Pinokio i rasplaka se. "Ne želim popiti ovu gorku vodu, ne 
želim! Neću i neću!" 


"Sine dragi, zažalićeš." 

"Baš me briga." 

"Jako si bolestan." 

"Baš me briga." 

"Zar se ne bojiš da ćeš umrijeti?" 

"Zašto bih? Bolje mi je umrijeti nego da popijem taj odvratni lijek." 


Tada se širom otvoriše vrata, pa udđoše četiri zeca crna poput tinte noseći 
malena nosila za mrtvaca. 


"Sta hoćete?" uzviknu Pinokio i ukoči se od straha. 
"Došli smo da te vodimo," reče najkrupniji kunić. 
"Da me vodite? Pa nisam umro!" 


"Nisi, ali imaš još samo nekoliko trenutaka života jer si odbio lijek koji te je 
trebao izliječiti." 


"Draga Vilo, draga Vilo!" uzviknu Pinokio. "Odmah mi dodaj tu čašu. Požuri 
molim te, neću da umrem, ne želim umrijeti!" Pa dohvati čašu i odjednom 
popi lijek. 


"Dobro!" rekoše zečevi. "Uzalud smo došli." Staviše na ramena nosila i 
izidoše ljutito gunđajući. 

I, stvarno, ubrzo iskoči Pinokio iz kreveta sasvim zdrav. Treba da znate da 
se drvene lutke veoma rijetko razbolijevaju, a kad se i razbole, brzo 
ozdrave. Kada Vila vidje njega kako skače i igra se, zdrav i veseo kao 
pjetlić, Vila mu reče: "Znači lijek ti je pomogao?" 


"Naravno! Vratio me u život!" 
"Zašto si onda toliko odbijao da ga popiješ?" 
"Takvi smo mi dječaci! Više strahujemo od lijeka nego od bolesti." 


"To nije u redu. Dječaci moraju znati da pravi lijek, ako se uzme na 
vrijeme, može da ih spasi teške bolesti, pa čak i smrti!..." 


"Neću više dozvoliti da me mole! Sjetiću se crnih zečeva sa mrtvačkim 
nosilima, odmah ću uzeti čašu i iskapiti je." 


"Ispričaj mi kako si pao u ruke razbojnika." 

"Bilo je ovako..." i Pinokio ispriča sve po redu, od dana kad je došao u 
lutkarsko pozorište, pa do trenutka kad su ga objesili na Veliki Hrast. Kad 
završi priču, Vila ga upita: "A gdje si ostavio četiri zlatnika?" 


"Igubio sam ih!" reče Pinokio. Ali, slagao je. Zlatnici su bili u džepu. 


Čim on slaga, nos mu još više naraste. 
"Gdje si izgubio?" 

"Blizu, u šumi." 

Opet mu nos još poraste. 


"Ako je tako," reče Vila, "naći ćemo ih. Sve što se izgubi u toj šumi, nađe 
SG. 


"Sad sam se sjetio," reče lutak zbunjeno, "nisam ih izgubio, nego progutao 
dok sam pio lijek." 

Na tu laž nos mu toliko naraste da nije mogao ni da se okrene. Kud god 
se okrene, nos bi mu udario ili o krevet ili o prozor; ili o zidove, ili O 
vrata. A kad bi podigao glavu, jedva ga je držao dalje da ne iskopa Viline 
oči. Vili je to bilo smiješno. 

"Sto se smiješ?" upita zbunjeno, jako zabrinut zbog nosa, koji je rastao. 


"Smijem se tvojim lažima." 

"Kako znaš da sam lagao?" 


"Laži se odmah prepoznaju. U jednih su noge 
kratke, u drugih je dugačak nos. Tvoja laž 
ima dug nos." 


Pinokio nije znao gdje da gleda od stida. 
Pokuša pobjeći, ali ne uspije. Nos mu je bio 
narastao toliko da više nije mogao proći 
kroz vrata. 

OSAMNAESTO POGLAVLJE: PINOKIO PONOVO SUSREĆE LISCA I MAČKA 
Vila je pustila Pinokija da plače čitavih pola sata jer zbog ogromnog nosa 
nije mogao da prođe kroz vrata. Htjela je da ga nauči da prestane lagati, 
jer je to najgora osobina koju jedan dječak može imati. Ali kad ga je vidjela 
žalosnog lica i očiju iskolačenih od očajanja, sažali se, pljesnu rukama, na 
što u sobu uleti jato ptica djetlića koji navališe na Pinokijev nos. Kljucale 
su dok mu se nos ne vrati u prirodnu veličinu. 


"Kako si dobra, Vilo," reče on brišući suze. "Jako te volim!" 


"Volim i ja tebe," reče mu Vila, "ako želiš da ostaneš sa mnom, bićeš moj 
mali brat, a ja tvoja dobra sestrica..." 


"Ostao bih vrlo rado, ali.... moj dragi otac?" 


"Na sve sam mislila. Tvog oca ja sam već obavijestila o svemu i prije nego 
padne mrak on će biti ovdje." 


"Zaista?" povika Pinokio i poskoči od veselja. 


"Pa onda, dobra moja Vilice, ako se slažeš, pošao bih pred njega da ga 
dočekam. Jedva čekam da poljubim jadnog starca koji je toliko propatio 
zbog mene!" 


"Pođi, ali pazi da se ne izgubiš. Kreni šumskim putem i sigurna sam da ćeš 
ga sresti. 


Pinokio pođe i, tek što je ušao u šumu, poče da trči kao jarčić. Ali kad je 
malo poodmakao, zaustavi se naspram Velikog Hrasta, jer mu se učini da 
čuje ljudski govor u grmlju. I zaista, na put izađoše, zamislite ko!... Lisac i 
Mačak, njegova dva saputnika s kojima je večerao u krčmi "Kod Crvenog 
raka". 


"Evo našeg dragog Pinokija!" povika Lisac, grleći ga i ljubeći. "Otkud ti?" 
"Otkud ti?"ponovi Mačak. 


"Duga je to priča," reče lutak. "Ispričaću vam natenane. Znate li da su me 
preksinoć, kada ste me ostavili samog u krčmi, presreli razbojnici..." 


"Razbojnici? dragi prijatelju! A šta su htjeli?" 

"Htjeli su moje zlatnike." 

"Podlaci..." reče Lisica. 

"I te kakvi podlaci..." ponovi Mačak. 

"Ali ja sam počeo da trčim," nastavi da priča lutak, "a oni su me uporno 
pratili dok me nisu stigli i objesili o granu onog hrasta." Pinokio pokaza 


Veliki Hrast koji se nalazio dva koraka odatle. 


"Zar može gore od toga?" reče Lisac. "U kakvom smo to svijetu osuđeni da 
živimo? Gdje da nađemo sigurno sklonište mi, časni ljudi?" 


Dok su razgovarali, Pinokio primijeti da mačak hramlje na prednju desnu 
nogu jer mu je nedostajala čitava šapa sa pandžama. Zato ga upita: "Gdje ti 
je šapa? Mačak htjede da odgovori, ali se zbuni. Lisac reče: "Moj prijatelj je 
veoma skroman, zato ne odgovara. Odgovoriću ja umjesto njega. 


Znači, ovako: prije jedan sat sreli smo staroga vuka, gotovo onesviješćenog 
od gladi, koji je od nas zatražio milostinju. Kako nismo imali šta da mu 
damo, čak ni riblju koščicu, znaš šta je uradio moj prijatelj, koji ima zaista 
zlatno srce?... Otkinuo je zubima prednju šapu i bacio je sirotoj životinji da 
ne gladuje." Kad to reče, Lisac obrisa suzu. 

Pinokio, i sam ganut, približi se Mačku i šapnu mu na uho: "Kad bi sve 
mačke bile kkao ti, miševi bi bili presretni!" 


"A otkud sada ti?" upita Lisac Lutka. 

"Čekam oca koji treba da naiđe svaki čas." 

"A zlatnici?" 

"Još su mi uvijek u džepu, osim onog jednog što sam ga potrošio u krčmi." 
"Ah! Samo kad pomislim da bi umjesto četiri, sutra mogao imati hiljadu ili 


dvije hiljade. Zašto ne poslušaš moj savjet? Zašto ne pođeš na Cudesno 
polje da ih posiješ?" 


"Danas ne mogu; neki drugi dan." 
"Biće kasno," reče Lisac. 
"Zašto?" 


"Zato što je polje kupio neki veliki bogataš i zabranio je da se ubuduće sije 
tamo novac. 


"A koliko je odavde udaljeno Čudesno polje?" 


"Samo dva kilometra. Hoćeš li da pođeš s nama? Za pola sata smo tamo. 
Posij odmah četiri zlatnika i za čas ćeš nabrati dvije hiljade. Večeras ćeš se 
vratiti ovamo punih džepova. Hoćeš li da pođeš s nama?" 


Pinokio ne odgovori odmah, oklijevao je. Sjetio se dobre Vile, starog 
Đepeta i upozorenja Cvrčka Pričalice, ali napokon učini ono što bi učinili 
svi dječaci bez imalo pameti i savjesti. Klimnu glavom i reče Liscu i Mačku: 
"Pa hajdemo. Idem i ja s vama." I podđoše. 


Nakon pola dana hoda stigoše u grad pod imenom Zamka za Glupane. Tek 
što su ušli u grad, Pinokio zapazi da su ulice prepune šugavih pasa koji su 
zijevali od gladi, striženih ovaca koje su drhtale od hladnoće, kokoši bez 
krijesta koje su prosile zrno kukuruza, velikih leptirova koji više nisu mogli 
da lete jer su prodali svoja divna šarena krila, paunova podrezanih repova 
koji su se stidjeli da ih neko ne vidi i fazana koji su tapkali u mjestu 
oplakujući svoje blistavo zlatno i srebrno perje, sada već zauvijek 
izgubljeno. Usred gomile prosjaka i stidljivih siromaha prolazila je s 
vremena na vrijeme poneka gospodska kočija u kojoj se šepurio ili kakav 
lisac ili svraka kradljivica ili pak grabežljiva ptičurina. 


"A gdje je to Čudesno Polje?" upita Pinokio. 

"Dva koraka odavde." 

Izidoše izvan gradskih zidina i zaustaviše se na nekom osamljenom polju 
koje je izgledalo potpuno isto kao i sva ostala polja. 


"Evo nas, stigli smo!" reče Lisac lutku. "Sagni se i rukama iskopaj rupicu, 
pa u nju stavi zlatnike." 


Pinokio posluša. Iskopa rupicu, stavi u nju četiri preostala zlatnika, pa je 
onda pokri s malo zemlje. 


"Sada idi do onog jarka, uzmi kantu vode i zalij zemlju gdje si posijao 
zlatnike," reče Lisac. 

Pinokio ode do jarka i, kako ne nađe kantu, svuče s noge staru cipelu, 
napuni je vodom i zali zemlju koja je pokrivala rupicu. Zatim upita: "Sta 
treba još da uradim?" 


"Ništa," odgovori Lisac. "Sada možemo ići. Ti se vrati ovamo za dvadesetak 
minuta. Kad se vratiš, naći ćeš drvce već izniklo iz zemlje, s granama 
prepunim zlatnika." 

Sav presretan, zahvali se Lutak po hiljadu puta Liscu i Mačku i obeća im 
poklon. 

"Ne želimo nikakve poklone," odgovoriše dva zlobnika. "Dovoljno nam je 
što smo ti pokazali kako da se obogatiš bez mnogo truda. Presretni smo." 


Kada to rekoše, pozdraviše Pinokija, zaželješe mu dobru sjetvu i podoše 
dalje svojim putem. 

DEVETNAESTO POGLAVLJE: PINOKIJU SU POKRALI NOVAC 


Pinokio je, nestrpljivo čekajući, brojao minute; kad mu se učini da je došlo 
vrijeme, uputi se na cestu koja je vodila do Cudesnog Polja. Dok je koračao 
žurno, srce mu je udaralo, tik-tak-tik-tak, kao budilnik. Dok je išao, 
razmišljao je: "A ako, umjesto hiljadu, nađem na granama stabla dvije 
hiljade zlatnika?... A umjesto dvije hiljade, pet hiljada?... Ili možda sto 
hiljada umjesto pet?... Oh! Kad bih postao bogataš!... Htio bih da imam 
lijepi dvorac, hiljade drvenih konjića, i hiljadu konjušnica da se mogu 
igrati, podrum s likerima i knjižnicu prepunu ušećerenog Voća, torti, 
hljepčića, prženih badema i kolača sa kajmakom." Zanoseći se takvim 
mislima, stiže do Polja. Zaustavi se da pogleda vidi li odatle drvo sa 
granama prepunim zlatnika, ali ne vidje ništa. Pođe još stotinjak metara 
naprijed, ali ništa; uđe na polje... ode baš do onog mjesta gdje je zakopao 
Zlatnike... i ništa. Tad se zamisli i, zaboravljajući na pravila pristojnosti i 
dobrog odgoja, izvuče iz džepa ruku pa se dobro počeša po glavi. U taj čas 
začu glasan smijeh. Podiže glavu i na drvetu ugleda velikog papagaja koji je 
trijebio ono malo perja što je imao na sebi. "Zašto se smiješ?" upita ga 
Pinokio ljutito. 


"Smijem se zato što sam se, trijebeći perje, poškakljao ispod krila." 


Lutak ne odgovori. Ode do jarka, napuni vodom onu istu staru cipelu i 
ponovo poče da zalijeva zemlju koja je pokrivala zlatnike. U mučnoj tišini 
koja je vladala, ponovo se zaori smijeh, ali ovaj put još drskiji. 


"Pa," povika Pinokio ljutito, "može li se znati, neodgojena Papigo, zašto se 
smiješ?" 

"Smijem se budalama koje vjeruju svakojakim glupostima i dopuštaju da ih 
nasamari onaj koji je lukaviji od njih." 


"Govoriš li možda o meni?" 


"Da, o tebi govorim, jadni Pinokio, o tebi, koji si tako glup da si povjerovao 
da se novci mogu sijati i brati u polju kao grah i tikva. I sim sam u to 
jednom vjerovao, pa se sada kajem. Uvjerio sam se (ali suviše kasno!) ako 
hoćeš da imaš novca, treba da ga zaradiš ili rukama ili svojom pameću." 


"Ne razumijem te," reče Lutak drhteći od straha. 


"Polako! Objasniću ti bolje," nastavi Papagaj. "Evo ovako: dok si ti bio u 
gradu, vratili su se ovamo Lisac i Mačak, uzeli zakopane zlatnike, a zatim 
otprašili kao vjetar odavde. A sad, ko ih stigne, svaka mu čast!" 


Pinokio zaslade otvorenih usta. Nije mogao da vjeruje u to šta mu reče 
Papagaj, pa poče i rukama i noktima da prekopava po zemlji koju je zalio. 
Kopao je, kopao, prekopavao, iskopao je tako duboku rupu da je u nju 
mogao da stane čitav plast sijena, ali zlatnika ne nađe. Sav očajan otrča u 
grad i ode pravo na sud da sudiji prijavi ona dva lopova koji su ga pokrali. 
Sudija je bio majmun gorila. Stara majmunčina, bio je uvažen zbog svoje 
poodmakle starosti i bijele brade, a naročito zbog zlatnih naočala bez 
stakala, koje je morao neprestano da nosi zbog neke bolesti u očima od 
koje je patio već nekoliko godina. Pinokio ispriča pred sudijom od početka 
do kraja groznu prevaru Čija je žrtva bio, kaza ime i prezime i lični opis 
razbojnika. Na kraju zatraži pravdu. 

Sudija ga sasluša blagonaklono; uživi se u priču; raznježi se, sav ganut; i, 
kada Lutak nemade više šta da kaže, ispruži ruku i zazvoni zvoncetom. 


Na to se pojaviše dva psa ovčara obučena u žandarsko odijelo. Tad sudija, 
pokazujući žandarima Pinokija, reče: "Ovom jadniku pokrali su razbojnici 
četiri zlatnika; uhvatite ga, dakle, i strpajte ga u zatvor. Kad ču takvu 
presudu, Lutak se zapanji. Htjede da se usprotivi, ali mu žandari začepiše 
usta i odvukoše ga u zatvor. U zatvoru bi ostao četiri mjeseca, četiri duga, 
Maldi carević koji je vladao gradom Zamka za Glupane odnio je veliku 
pobjedu nad neprijateljima i zato naredi da se prirede javne svečanosti, 
rasvjeta, vatrometi, trke berberskih konja i dvokolica, a u znak najveće 
radosti htio je da se otvore zatvori i puste na slobodu svi lopovi. 


"Ako svi izlaze iz zatvora, hoću i ja," reče Pinokio tamničaru. 
"Ti nećeš,'odgovori tamničar, "jer nisi pravi..." 
"Molim izvinjenje," odgovori Pinokio, "ja sam lopov." 


"Ako je tako, može!" reče tamničar, skinu s poštovanjem kapu 
pozdravljajući ga, otvori mu zatvorska vrata i pusti ga da pobjegne. 


DVADESETO POGLAVLJE: PINOKIO SE VRAĆA VILINOJ KUĆI 


Zamislite Pinokijevu radost kada se dokopa slobode. Da vam mnogo ne 
pričam, odmah napusti grad i pođe putem Vilinoj kući. Zbog kišovitog 
vremena cesta je bila sva blatnjava, noge su propadale u blato do koljena. 
Ali lutak se nije osvrtao. Gonjen jakom željom da ponovo vidi svoga oca i 
svoju sestricu azurnoplave kose, trčao je poskakujući kao hrt, a blato ga je, 
dok je trčao, prskalo sve do kape. Išao je misleći: "Koliko nevolja me je 
pogodilo!... Zaslužio sam ih! Ja sam tvrdoglavi lutak i bezobrazan... uvijek 
radim na svoju ruku, ne slušam one koji me vole i koji su hiljadu puta 
pametniji od mene!... Ali odlučio sam da se odsad promijenim i postanem 
pristojan i poslušan dječak... Konačno, primijetio sam da neposlušni 
dječaci uvijek nastradaju i ne postignu ono što žele. A hoće li me dočekati 
otac?... Hoću li ga zateći u Vilinoj kući? Toliko je vremena prošlo da ga, 
siromaha, nisam vidio. Umirem od želje da ga izljubim i zagrlim! A Vila, 
hoće li mi ona oprostiti moje ružno ponašanje?... Kad samo pomislim S 
koliko me je pažnje i ljubavi njegovala... i kad pomislim da joj dugujem 
život!... Pa ima li nezahvalnijeg i bezdušnijeg dječaka od mene?..." 


Ali, naglo se zaustavi, sav prestrašen. Ustuknu nekoliko koraka. Šta li je to 
ugledao? Ugledao je ispruženu zmijurinu zelene kože, očiju kao oganj i 
šiljastoga repa, iz kojeg se pušilo kao iz dimnjaka. Pinokija savlada strah. 
Udalji se od nje više od pola kilometra, sjede na hrpu kamenja čekajući da 
Zmija pođe i oslobodi put. Cekao je sat, čekao je dva sata, tri sata. Ali zmija 
je još uvijek bila na istom mjestu i izdaleka se vidjelo crvenilo njenih 
ognjenih očiju i stup dima koji je izlazio iz vrha repa. Tada se Pinokio, 
umislivši da je hrabar, približi na nekoliko koraka udaljenosti od zmije i 
blagim i umilnim glasom reče: "Izvinite, teta-Zmijo. Molim vas, biste li mi 
učinili zadovoljstvo da se malo pomaknete na drugu stranu, tek toliko da 
prođem?" Kao da je kazao zidu. Ništa se ne pomače. Pinokio nastavi: 
"Teta-Zmijo, idem kući, čeka me otac, dugo je prošlo da ga nisam 
vidio!...mogu li nastaviti put?" Cekao je, ali odgovora nije bilo. Zmija koja 
se činila do tad puna života, postade nepokretna, ukočena. Oči joj se 
zatvoriše, a rep prestade da se puši. "Da nije umrla?" reče Pinokio, trljajući 
ruke od radosti i, ne gubeći vrijeme, pokuša da je opkorači kako bi prešao 
na drugu stranu, ali još nije ni podigao nogu kad se Zmija naglo uspravi, 
kao odapeta strijela. 


Lutak, prestrašen, pokuša se povući, spotače se i pade. Pade tako da mu 
glava zapade u blato, dok su mu noge visile u zraku. Kad ugleda Lutka 
kako se koprca, Zmiju uhvati takav grčevit smijeh, da se smijala, smijala i 
smijala i najzad, od silnog smijeha puče joj žila kucavica. Ovaj put je zaista 
bila mrtva. Pinokio ponovo potrča da stigne Vilinoj kući prije mraka. Ali 
usput, pošto nije mogao više da podnosi strašnu glad, skoči u jedno polje s 
namjerom da ubere koje zrno grožđa muškata. Kamo sreće da to nikad 
nije učinio! Tek što je došao pod lozu, cap... osjeti kako mu noge stegoše 
dva oštra gvožda tako jako da je mogao prebrojati sve zvijezde na nebu. 
Siroti lutak bio je uhvaćen u zamku, koju su postavili seljaci da bi uhvatili 
velike kune koje su bile prava napast za sve kokošinjce u okolini. 





DVADESET PRVO POGLAVLJE - PINOKIO SE PONAŠA KAO PAS ČUVAR 


Kao što možete zamisliti, Pinokio udari u plač, u vrisak, poče da preklinje i 
moli. Ali i plač i vrisak bili su uzaludni, jer se naokolo nisu vidjele kuće, a 
cestom nije prolazila ni živa duša. Pala je noć. Sto od bola, jer gvožđa su 
mu pilila cjevanicu, a što od straha jer ga je noć zatekla samog usred ovih 
polja, Lutak se gotovo onesvijesti. Odjednom opazi iznad glave svica, 
zovnu ga i reče mu: "O, Sviče, bi li mi se smilovao i oslobodio me ovih 
muka?" 

"Siroto dijete!" odgovori Svitac i zaustavi se, ganut, kad ga ugleda. "Kako 
se desilo da su ti noge prikliještene među ta oštra gvožđa?" 

"Ušao sam u polje da uberem grožda i..." 

"A je li grožđe tvoje?" 

"Nije..." 

"A ko te naučio da uzimaš tuđe?" 

",,.Bio sam gladan." 

"Glad nije razlog da se prisvaja stvar koja nije naša, sine moj..." 

"Istina je, istina!" povika Pinokio kroz plač. "Drugi put neću." 


U taj čas tihi šum koraka prekinu njihov razgovor. Bio je to gazda ovog 
polja koji je na vrhovima prstiju dolazio da vidi nije li se koja od onih kuna, 
koje su po noći jele živinu, uhvatila u gvožđa. Njegovo čuđenje je bilo 
veliko kada, izvukavši ispod kabanice svjetiljku, opazi da je u zamku 
uhvaćen jedan dječak umjesto kune. "Ah, lupeščiću!" reče seljak bijesno, 
"Znači, ti mi odnosiš kokoši?" 

"Nisam ja, nisam ja!" povika Pinokio jecajući. "Ušao sam samo u vinograd 
da uberem dva zrna grožđa!..." 

"Ko krade grožđe u stanju je da ukrade i živinu. Neka, neka, daću ja tebi, 
tako ću te naučiti, da nikad ne zaboraviš." I otvori gvožđa, zgrabi Lutka za 
potiljak, podiže ga sa zemlje i ponese do kuće kao što se nose maleni 
jaganjci. Kad dođoše do kuće, baci ga na zemlju i, držeći mu nogu na 
vratu, reče: "Sad je kasno, vrijeme je za spavanje. Sutra ćemo se 
obračunati. Danas mi je krepao pas koji me je noću čuvao; ti ćeš preuzeti 
njegovo mjesto. Bićeš moj pas čuvar." Tako i bi. Na vrat mu navuče veliki 
okovratnik sa načičkanim mesinganim bodljikama, stegnu ga tako jako da 
ne može provući glavu. Na ovratnik priveza dugi željezni lanac koji je bio 
pričvršćen za Zid. 


"Ako noćas bude kiša, možeš se skloniti na ležaj u štenari gdje još ima 
slame koja je četiri godine služila kao krevet mom psu. A ako, kojim 
slučajem, dođu lopovi, zapamti da moraš dobro naćuliti uši i lajati" reče 
seljak. Poslije ovog posljednjeg upozorenja seljak uđe u kuću, zatvori i 
Zaključa vrata, a jadni Pinokio ostade šćućuren, više mrtav nego živ od 
hladnoće, gladi i straha. S vremena na vrijeme uvlačio bi ljutito ruke u 
ovratnik koji mu je stezao grlo i govorio plačući: "Dobro mi i pristaje!... 
Zaista mi dobro pristaje!... Htio sam da budem lijenština, skitnica... htio 
sam da slušam loše prijatelje i zato me prati uvijek ista nesreća. Da sam 
bio dobar dječačić kao drugi, da sam imao volje da učim i radim, da sam 
ostao kod kuće sa svojim ocem, sad se ne bih nalazio ovdje, usred polja, i 
ne bih bio pas čuvar ovom seljaku! O, kad bih se mogao roditi ponovo! Ali 
kasno je sada. Strpljenja!" I tako, kad dade malo oduška svom jadu koji mu 
je izvirao iz dna duše, uđe u kućicu i zaspa. 

DVADESET DRUGO POGLAVLJE: PINOKIO OTKRIVA LOPOVE 


Tvrdo je spavao oko dva sata, kad ga, oko ponoći, probudi zvuk nekih 
čudnih glasova koji kao da su dolazili iz dvorišta. Izvlačeći nos iz slame, 
ugleda četiri zvjerčice tamnoga krzna, nalik na mačke, kako se oko nečeg 
savjetuju. Ali to nisu bile mačke, nego kune, sitni mesožderi, posebno 
pohlepni na jaja i piliće. Jedna kuna, napustivši drugove, dođe do otvora 
štenare, tiho reče: "Dobro veče, Melampo." 

"Ja nisam Melampo", odgovori Lutak. 

"O, pa ko si onda?" 

"Ja sam Pinokio." 

'A šta radiš ovdje?" 

"Mijenjam psa čuvara." 

'A gdje je Melampo? Gdje je pas koji je živio u ovoj štenari?" 

Umro je jutros. 

"Umro? Jadnik! Bio je dobar. Ali, izgleda da si i ti dobar pas, po faci." 
"Oprostite, Ja nisam pas. 

"Nisi pas? Pa šta si?" 

'Ja sam marioneta. 


"A mijenjaš psa čuvara?" 

"Tako je - za kaznu." 

"Pa, ponudiću ti iste uvjete koje smo imali s pokojnim Melampoom i 
siguran sam da ćeš biti zadovoljan." 

"Kakve uvjete?" 

"Jednom sedmično dozvoliš nam da odemo u kokošinjac i odnesemo osam 
pilića. Od ovih pilića sedam ćemo pojesti, a jedno ćemo dati tebi, razumije 
se, pod uslovom, da se pretvaraš da spavaš i da ti nikad ne padne na 
pamet da zalaješ i probudiš seljaka." 

"Je li Melampo tako činio?" upita Pinokio. 

"Naravno, i uvijek smo bili u najboljim odnosima s njim. Spavaj mirno i da 
znaš da ćemo ti prije nego što krenemo ostaviti prekrasnu piletinu za 
doručak. Jesmo li se razumjeli?" 

"I više nego jasno!" odgovori Pinokio i kao na neki način da zaprijeti, kao 
da kaže: "Vidjećete vi!" 

Cetiri kune, misleći da su sigurne, odoše do kokošinjca, i otvorivši drvena 
vrata zubima i kandžama, uđoše jedan po jedan. Ali ubrzo začuše kako se 
vrata s treskom zatvoriše iza njih. 


Zatvorio ih je Pinokio, a radi sigurnosti stavio je i veliki kamen na vrata. 
Tada on poče lajati baš kao pas čuvar: "Vau-vau, vau-Vau." 

Cuvši lajanje, seljak je skočio iz kreveta, brzo uzeo pištolj, prišao prozoru i 
pitao: "Sta se dešava?" 

"Razbojnici!" odgovori Pinokio. 

"Gdje su?" 

"U kokošinjcu." 

"Eto me!" 

I dok si rekao "keks" seljak je sišao. Pojuri u kokošinjac, uhvati razbojnike, 
ubaci ih u vreću i reče im zadovoljno: "Napokon sam vas uhvatio! Mogao 
bih vas kazniti, ali nisam tako okrutan. Umjesto toga, zadovoljit ću se time 
što ću vas ujutro odnijeti kod gostionicu, u susjednom selu gdje će vam 
odrati kožu i kuhati vas kao zečeve u slatko-kiselom umaku. Takvu čast ne 
zaslužujete, ali velikodušni ljudi poput mene nisu sitničavi!" 

Zatim je prišao Pinokiju i pomilovao ga upitavši: "Kako si uspio otkriti ovu 
četvoricu lopova? Kako Melampo, moj vjerni Melampo, nikada ništa nije 
otkrio!?" 

Lutak mu htjede ispričati sve o sramnom sporazumu između psa i kuna, 
ali sjetio se da je pas mrtav, pa pomisli: 


"Kakve koristi može biti od optuživanja umrlih? Mrtvi su i najbolje što se 
može učiniti je da ih pustimo na miru!" 


"Kada su lopovi ušli u dvorište, jesi li spavao ili si bio budan?" nastavi 
seljak. 


"Spavao sam," odgovori Pinokio, "ali kune su me probudile svojim 
brbljanjem; jedna od njih je došla u pseću kućicu i rekla mi: 'Ako obećaš da 
nećeš lajati i probuditi svog gospodara, dobićeš od nas na poklon cijelo 
pile!" Teško je zamisliti da su imali hrabrosti da mi iznesu takav prijedlog! 
Jer, iako sam marioneta prepuna grijeha, ipak ima nešto nikada ne bih 
učinio, a to je da pomažem nepoštene i imam udjela u njihovom dobitku!" 


"Tako je, dječače!" uzviknu seljak tapšući ga po ramenu. "To je ispravan 
stav, a kao dokaz svoje zahvalnosti, odmah ću te osloboditi; možeš se 
vratiti kući." I skide mu ogrlicu za pse. 





DVADESET TREĆE POGLAVLJE: PINOKIO LETI DO OBALE MORA 


Cim je Pinokio oslobođen teške i ponižavajuće težine ogrlice za pse, 
zaputi se preko polja i ne zaustavi se sve dok ne stiže na cestu koja je 
vodila vilinoj kući. Među stablima je mogao vidjeti vrh Velikog Hrasta na 
koji je bio obješen, ali, iako je gledao svuda, malene kućice lijepe Vile 
azurnoplave kose nije bilo. 

Shrvan tugom, potrča iz sve snage i za nekoliko minuta stiže do polja gdje 
se nekada nalazila mala bijela kuća. Ali nje više nije bilo. Umjesto kuće, on 
ugleda komad mramora na kojem su bile urezane ove tužne riječi: 


OVDJE LEŽI DJEVOJČICA PLAVE KOSE KOJA JE UMRLA OD TUGE JER JU 
JE NAPUSTIO NJEN BRAT PINOKIO 


Možete samo zamisliti kako se osjećao Lutak kada pročita ovaj epitaf. 
Pade licem na zemlju i, prekrivši nadgrobnu ploču hiljadama poljubaca, 
plakao je u agoniji. Preplakao je čitavu noć, a kad jutro stiže, još je plakao, 
iako mu nije preostalo suza, a njegovi su jecaji i jadikovanja bili toliko 
snažni i srčani da se odjek odbijao o okolna brda. 


I tako plačući, on reče: "O, malena Vilo, zašto si umrla? Zašto ja nisam 
umro umjesto tebe, ja koji sam toliko zao, dok si ti bila tako dobra? A moj 
tata? Gdje je on? Oh, mala Vilo, reci mi gdje da ga nađem; želim zauvijek 
biti s njim i nikad ga više ne napuštati, nikada više! Oh, mala Vilo, reci mi 
da nije istina da si mrtva! Ako zaista voliš svoga malog brata, ponovo oživi. 
Zar ti nije žao što me vidiš samoga i napuštenog? Ako dođu ubice, objesit 
će me ponovo na granu drveta, a tada ću zaista umrijeti. Zamisli kako mi je 
samom. Sad kad sam izgubio tebe i tatu, ko će mi dati hrane? Gdje ću 
noćivati? Ko će mi napraviti novu jaknu? O, bilo bi bolje, sto puta bolje, da 
umrem ija! I ja hoću da umrem - jao! jao! jao!" I u očaju, on pokuša čupati 
sebi kosu, ali kosa mu je bila od drveta tako da nije mogao. 

I baš tada, veliki Golub proleti iznad njegove glave i, zaustavivši se 
raširenih krila u letu, s velike visine mu se obrati: "Reci mi, dijete, šta radiš 
to?" 

"Zar ne vidiš? Plačem!" reče Pinokio podižući glavu i trljajući oči. 

"Reci mi," nastavi Golub, "poznaješ li lutka po imenu Pinokio?" 
"Pinokio? Jesi li rekao Pinokio?" ponovi Lutak skočivši brzo na noge. "Ja 
sam Pinokio!" 

Na te riječi, Golub se spusti na zemlju. Bio je veći od ćurana. 

"Poznaješ li Đepeta?" upita. 

"Poznajem li ga! To je moj siroti tata! Je li ti možda spominjao mene? 
Hoćeš li me odvesti kod njega? Je li živ? Odgovori mi, je li još živ?" 
"Rastao sam se od njega prije tri dana na obali mora." 

"Sto je radio?" 

"Napravio je mali čamac da preplovi okean. Već više od tri mjeseca taj 
jadni čovjek luta svijetom tražeći tebe. Pošto te nije uspio naći, sada je 
odluio da ide u daleke zemlje Novoga Svijeta za tobom." 

"Kolika je udaljenost odavde do te obale?" upita Pinokio bez daha. 

"Više od šest stotina milja." 


"Šesto milja? Oh, dragi Golube, kamo sreće da imam krila!" 

"Ako hoćeš, ja ću te odvesti." 

"Kako?" 

"Na leđima. Jesi li težak?" 

"Ni najmanje. Lagan sam poput pera." I ne čekajući ni tren, Pinokio skoči 
Golubu na leđa opkoračivši ga kao odrasli kada jašu konja, pa radosno 
uzviknu: "Galopom, galopom, moj mali konju, jedva čekam da dođem!" 
Golub je letio i za nekoliko minuta je toliko uzletio da gotovo dotaknuše 
oblake. Nalazeći se na ogromnoj visini Lutak se radoznalo okrenu i 
pogledala dolje, ali zanesvijesti mu se i toliko se uplaši da ne padne; zato 
čvrsto obavi ruke oko Goluba dok su letjeli. 

U letu ih prođe cijeli dan. Navečer Golub reče: "Jako sam žedan!" 

"A ja sam jako gladan!" izjavi Pinokio. 

"Zastanimo na tren u onome golubarniku, a zatim ćemo nastaviti put da u 
zoru stignemo do morske obale." 

Ušli su u napušten golubarnik, gdje nisu našli ništa osim kotlića punog 
vode i korpe graha. Lutak nije podnosio grah, od njega ga je bolio stomak. 
Te je večeri, međutim, ipak jeo, i kad je gotovo sve pojeo, okrenu se 
Golubu i reče: "Nisam znao da je grah ovako dobar!" 


"Tako je, moj dječače," odgovori Golub, "kada se ogladni, a nema ništa 
drugo za jelo, i grah je preukusan. Glad ne poznaje prohtjeve." 

Nakon što su pojeli, nastaviše put. Sljedećeg jutra stigli su do morske 
obale. Golub je spustio Pinokija na zemlju i, ne želeći mu dati priliku da se 
zahvali, brzo odleti i nestade ga. 

Obala je bila prepuna ljudi koji su gledali u more i vikali gestikulirajući. 
"Sto se desilo?" upita Pinokio nekkavu staricu. 

"Otac čiji se sin izgubio, otišao je u čamcu da ga traži s preko mora. Danas 
je more burno, pa mali čamac može potonuti." 

"Gdje je čamac?" 

"Pogledaj gdje ti pokazujem", reče starica, pokazujući na mali čamac koji 
je, gledano na toj udaljenosti, izgledao poput igračke na kojoj se jedva 
vidjela sičušna ljudska prilika." 

Pinokio, nakon što to ugleda, snažno uzviknu jecajući: "Moj tata! Moj tata!" 
Brod je bio prepušten uzburkanom moru; u jednom trenutku bi nestao, u 
sljedećem se ponovo pojavio. Pinokio, koji je stajao na vrhu visoke stijene, 
neprestano je dozivao oca po imenu i mahao mu maramom i kapom. Iako 
je bio tako daleko, činilo se da je Đepeto prepoznao sina jer je i on skinuo 
kapu i mahnuo, gestikulirajući da bi htio da se vrati, ali ne može. 


Odjedno, nadvi se ogroman val i čamac nestade. Cekali su, nadajući se da 
će opet izaći na površinu, ali bezuspješno. 

"Jadni čovjek!" rekoše ribari okupljeni na obali; prošaptaše molitve, pa 
krenuše kućama. Ali tada začuše očajnički krik i, osvrnuvši se, ugledaše 
dječaka koji je uzviknuo dok je skakao sa stijene u more: "Ja ću spasiti svog 
oca! 

Pošto je bio od drveta, Pinokio je plutao, plivajući poput ribe. U jednom 
trenutku vidjeli su ga kako nestaje pod vodom nošen bijesom valova, ali 
uskoro ponovo ispliva. Napokon su ga potpuno izgubili iz vida. 

DVADESET ČETVRTO POGLAVLJE: PINOKIO SUSREĆE VILU 


Pinokio je, nadajući se da će uspjeti spasiti oca, plivao cijelu noć. 

Kako je to bila strašna noć za njega! Kiša je lila, grmilo je, a munje su 
sijevale osvjetljavajući kao da je dan. 

Ujutro, on ugleda dugačku prugu zemlje koja se prostiraše nedaleko. Bio je 
to otok usred mora. 

Trudio se da dođe do obale, ali uzalud. Valovi, koji su se uz ogromnu huku 
sudarali, nosili su ga kao da je komadić drveta ili slamčica. Napokon, na 
svu sreću, jedan ogroman val ga dohvati izbaci na pješčanu obalu. 

Udario se toliko jako, kada je udario o tlo, da su mu se uzdrmala sva rebra 
i zglobovi, ali on se tješio pomislivši: "Ponovo sam se spasio!" 

Uskoro se razvedrilo, sunce je zasjalo svom snagom, a more je postalo tiho 
i glatko kao ulje. 

Lutak je svoju odjeću stavio na sunce da se osuši i poče gledati oko sebe u 
nadi da će na prostranome moru vidjeti mali čamac i čovjeka u njemu. Ali, 
iako je gledao i gledao, nije mogao vidjeti ništa osim neba, mora i jedra 
nekog broda, ali toliko daleko da se nije činio veći od muhe. 


"Kad bih samo znao kako se zove ovaj otok!" pomisli u sebi. "Kad bih znao 
jesu li njegovi stanovnici civilizirani - to jest, ljudi koji nemaju naviku da 
vješaju dječake o grane drveća. Ali koga da pitam? Koga kada nema 
nikoga?" 

Shvativši da se našao potpuno sam, sam i sam, na velikom pustom ostrvu, 
toliko ga rastuži, da je počeo plakati. Ali u tom je trenutku, nedaleko od 
obale, ugleda veliku ribu kako pliva; tiho je išla svojim putem s glavom 
potpuno iznad vode. 

Ne znajući kako da je oslovi, marioneta povika: "Hej, Gospodine Ribo, 
mogu li vam reći jednu riječ?" 

"Može i dvije, ako hoćete", odgovori riba, delfin, i to toliko pristojan da se 
malo takvih može naći u bilo kojem moru na svijetu. 

"Hoćete li biti ljubazni da mi kažete da li na ovom otoku ima sela u kojima 
je moguće nabaviti nešto za jelo, bez opasnosti da vas pojedu?" 

"Svakako da postoje," odgovori delfin. "Naći ćete ih malo dalje odavde." 
"Kojim putem da idem?" 

"Idite na lijevo putem i slijedite nos. Ne možete pogriješiti." 


"Hoćete li mi reći još nešto? Vi koji plivate morem po cijeli dan i cijelu noć, 
jeste li slučajno vidjeli mali čamac i moga tatu unutra?" 

"A ko je vaš otac?" 

"Najbolji tata na svijetu, a bilo bi teško naći lošijeg sina od mene." 

"Za vrijeme sinočnje oluje," odgovori Delfin, "maleni čamac je potonuo." 

'A moj tata?" 

"Sigurno ga je progutala strašna Ajkula, koja već nekoliko dana hara u 
našim vodama." 

"Je li ta ajkula jako velika?" upita Pinokio koji je već počeo drhtati od 
straha. 

"Velika!" odgovori Delfin. "Da bi shvatio koliko je velika, samo ću reći da je 
veća od peterospratnice i da su joj usta tako ogromna i tako duboka da bi 
joj cijeli voz, zajedno sa lokomotivom, mogao proći kroz grlo." 

"Teško nama!" uzviknu prestravljeni Lutak; i, oblačeći se na brzu ruku, 
reče Delfinu: "Doviđenja, gospodine Ribo; izvinite na smetnji i puno hvala 
na ljubaznosti." Zatim pođe putem kako mu je Delfin rekao i to jako brzo - 
toliko brzo da je gotovo trčao. I na najmanji šum, osvrtao bi se u strahu od 
grozne Ajkule sa vozom i lokomotivom u ustima. 


Nakon pola sata hoda, stiže do maloga sela po imenu Selo Marljivih Pčela. 
Put je bio prepun užurbanog naroda; svi su bili u poslu, zauzeti. Niste 
mogli vidjeti nijednog neradnika ili skitnicu, čak ni da ste ih svijecćom 
tražili. 

"Ah!" reče lijenština Pinokio odmah: "Vidim da mi ovo selo neće 
odgovarati! Nisam rođen da radim!" 

Ipak, mučila ga je glad jer nije jeo ništa dvadeset i četiri sata - čak ni 
graha. Sta da radi? 

Postojala su samo dva načina kako da dođe do hrane - ili traženjem posla, 
ili da prosi zalogaj hljeba. 

Bilo ga je sramota prositi jer mu je otac uvijek govorio da niko ne treba 
prosjačiti, izuzev starijih i nemočnih. Jedino siromasi na ovome svijetu, 
koji zaslužuju suosjećanje i pomoć, samo su oni ti koji zbog starosti ili 
bolesti više ne mogu zaraditi hljeba svojim rukama. Dužnost je svakog 
drugog da radi; a ako neće raditi, onda neka trpe glad. 

U tom je trenutku naiđe čovjek, umoran i zadihan. Vukao je jedva sam, 
shrvan umorom, dvoja kolica puna ćumura. 

Pinokio mu po licu zaključi da je to neki fin čovjek; priđe mu i spustivši 
postiđeno pogled, reče tiho: "Bi li mi dao novčić; umirem od gladi?" 


"Ne samo jedan novčić," reče čovjek, "nego još četiri, pod uslovom da mi 
pomogneš da odvučem ova dvoja kolica ćumura." 

"Svašta!" odgovori Lutak uvrijeđeno. "Da znate da nisam navikao raditi kao 
magarac; nikada nisam vukao kolica!" 

"Bravo za tebe," odgovori čovjek. "Onda, dječače moj, ako zaista umireš od 
gladi, pojedi dvije fine kriške svoje oholosti i pazi da ti ne naškodi." 
Nekoliko minuta nakon toga, naiđe zidar noseći na ramenima sepet kreča. 
"Bi li učinio dobročinstvo, dobri čovječe, i udijelio novčić siromašnom 
dječaku koji umire od gladi?" 

"Vrlo rado," odgovori čovjek. "Pođi sa mnom i nosi kreč, a umjesto novčića 
dobićeš pet." 

"Ali kreč je težak," odgovori Pinokio, "ne želim da se umaram." 

"Ako nećeš da se umaraš, onda ti, dječače, zabavljajte zijevaj; imaćeš 
koristi od toga." 

Za manje od pola sata prošlo je još dvadeset ljudi i Pinokio je tražio pomoć 
od njih, ali svi su odgovorili: "Zar te nije sramota prositi? Umjesto da 
hodaš, idi i potraži posla; nauči da zarađuješ svoj hljeb." 


Na kraju, naiđe jedna žena djevojka noseći dvije kante vode. 

"Hoćete li mi dopustiti da popijem malo vode iz vaše kante?" upita Pinokio 
koji je umirao od žeđi. 

"Pij, momče, ako hoćeš!" reče žena spuštajući kante. 

Pinokio se napi kao kamila i dok je brisao usta, reče: "Utolio sam žeđ. Kad 
bih mogao i glad!" 

Dobra žena, čuvši te riječi, odmah reče: "Ako mi pomogneš nositi ove dvije 
kante vode, dobićeš veliki komad hljeba." 

Pinokio pogleda kante i ne odgovorio ništa. 

"A uz hljeb ćeš dobiti i lijepo jelo od karfiola sa uljem i sirćetom" reče 
dobra žena. 

Na spomen takve poslastice, Pinokio se više nije mogao oduprijeti, pa 
odlučno reče: "Izdržaću! Nosit ću kantu do vaše kuće." 

Kanta je bila toliko teška, da Lutak nije mogao da je nosi u rukama, nego je 
morade podići na glavu. 

Kad su stigli kući, dobra žena pokaza Pinokiju da sjedne za maleni, već 
postavljen sto, pa stavi pred njega hljeba, karfiola i slatkiš. 

Pinokio nije jeo, nego proždirao. Zeludac mu je bio poput stana koji je pet 
mjeseci bio prazan i nenaseljen. 


"Zašto se tako iznenađen?" pitala je dobra žena smiješeći se. 

"Zato," odgovori Lutak, "zbog vašeg izgleda; podsjećate me - da, da, da, isti 
glas - iste oči - ista kosa - da, da, da - imate i plavu kosu - kao što je i ona 
imala - Oh, malena Vilo! Reci mi da si to uistinu ti! Nemoj me više 
rastuživati! Da znaš samo koliko sam plakao, koliko patio." 

I, kleknuvši na pod, Pinokio obgrli koljena tajanstvene žene i poče gorko 
plakati. 

DVADESET PETO POGLAVLJE: PINOKIO OBEĆAVA VILI DA ĆE BITI DOBAR 


Isprva je dobra žena tvrdila da ona nije malena Vila plave kose, ali, vidjevši 
da se saznalo i pošto nije željela nastaviti farsu, na kraju reče Pinokiju: 
"Budalice! Kako si otkrio ko sam?" 

"Rekla mi je moja velika ljubav koju osjećam prema tebi." 

"Sjećaš li se? Ostavio si me kad sam bila djevojčica, a sada kada si me 
ponovo našao, ja sam žena - gotovo dovoljno stara da ti budem majka." 
"Presretan sam, pa sada, umjesto da te zovem mlađom sestrom, zvat ću te 
mamom. Uvijek sam želio da imam mamu kao drugi dječaci! Ali kako si 
uspjela tako brzo narasti?" 

"To je tajna. 

"Reci mi; i ja bih želio narasti. Zar ne vidiš? Malen sam kao patuljak." 

"Ti ne možeš narasti," odgovori Vila. 

"Zašto?" 

"Jer lutke ne rastu. One se rađaju kao lutke, žive kao lutke i kao lutke i 
UMITU.' 

"Oh, muka mi je više što sam marioneta!" povika Pinokio udarivši sebi 
šamar. "Vrijeme je da postanem čovjek." 


"I postat ćeš, ako znaš kako da to zaslužiš." 

"Zar zaista? A šta mogu učiniti da zaslužim?" 

"Vrlo jednostavno: nauči da budeš dobar dječak." 

"Misliš da nisam?" 

"Sušta suprotnost. Dobri su dječaci su poslušni, a ti..." 

"Ja ništa ne slušam." 

"Dobri dječaci vole učiti i raditi, a ti..." 

"A ja besposličarim neprestano." 

"Dobri dječaci uvijek govore istinu." 

"Ja uvijek lažem." 

"Dobri dječaci vole da idu u školu." 

"A ja se razbolim od škole. Ali od danas ću se promijeniti." 
"Obećavaš?" 

"Obećavam. Postat ću dobar dječak i bit ću utjeha svome ocu. Gdje je sada 
moj siroti tata?" 

"Ne znam." 

"Hoću li ikada više imati sreću da ga ponovno vidim i poljubim?" 
"Mislim da hoćeš. Cak sam uvjerena da hoćeš." 


Na to se Pinokio toliko oduševi, pa dohvati Viline ruke i poče ih ljubiti s 
takvim žarom da se činilo da je izvan sebe. Zatim je, podižući lice i nježno 
je pogledavši, upitao: "Reci mi, mamice, Znači nije istina da je mrtav?" 
"Izgleda da nije," reče Vila, smiješeći se. 

"Da samo znaš koliku tugu sam osjećao i koliko mi se grlo steglo kad sam 
pročitao "Ovdje leži..." 

"Znam i zbog toga sam ti oprostila. Iz iskrenosti tvoje tuge vidjela sam da 
imaš dobro srce; a kad dječaci imaju dobro srce, čak i ako su nevaljali i 
imaju loše navike, još uvijek ima nade za njih; postoji nada da će krenuti 
pravim putem. Zbog toga sam te došla ovdje potražiti. Bit ću ti mama." 
"O, divno!" povika Pinokio, skačući od radosti. 

"Trebaš me slušati i raditi šta ti kažem." 

"Rado, rado, rado!" 

"Od sutra", dodade Vila, "krenut ćeš u školu." 

Pinokijeva radost odjednom splasnu. 

"Možeš izabrati neki zanat ili trgovinu, kako hoćeš." 

Pinokio se uozbilji. 

"Sta to mrmljaš?" upita Vila ljutito. 


"Rekao sam," jecao je tiho Lutak, "da mi je prekasno da sada krenem u 
školu." 

"Ne, gospodine. Imaj na umu da nikada nije kasno za učenje i školu." 

"Ali ne želim ni zanat, ni trgovinu." 

"Zašto?" 

"Smuči mi se kada radim." 

"Dječače," reče Vila, "oni koji tako govore skoro uvijek završe ili u zatvoru 
ili u bolnici. Treba da znaš da je svaki čovjek, bez obzira da li je rođen 
bogat ili siromašan, dužan učiniti nešto korisno tako što će se zaokupiti 
radom. Teško onima koji su ljenštine. Ljenost je strašna bolest i mora se 
izliječiti odmah, još u djetinjstvu. Ako ne, kada se na raste, više se ne može 
liječiti." 

Pinokio je bio dirnut tim riječima, pa živahno podiže glavu i odvrati Vili: 
"Učiću, radit ću, učinit ću sve što mi kažeš; dosta mi je više da budem 
lutak, želim postati dječak. To si mi obećala, jel tako?" 

"Obećala sam ti, ali od tebe zavisi." 





DVADESET ŠESTO POGLAVLJE: STRAŠNA AJKULA 


Sutradan Pinokio krenu u školu. Zamislite zadovoljstvo djece kada 
ugledaše Lutka kako ulazi u školu! Prolamao se smijeh bez kraja. Zbijali su 
s njim svakakve šale. Jedan mu dječak skide kapu, drugi ga povuče za 
kragnu; treći mu pokuša staviti crne brkove ispod nosa, a četvrti ga 
pokuša vezati uzicama za noge i ruke da ga natjera da pleše. 

Neko vrijeme, Pinokio se ponašao koliko god je mogao kao da mu ne 
smeta; ali napokon, izgubivši strpljenje, okrenu se onima koji su ga najviše 
zadirkivali i reče im ljutito: "Vidite, djeco! Nisam došao da se sa mnom 
šalite. Poštujem druge i hoću da i mene poštuju." 





"Dobro rečeno, umišljeni! Kao da čitaš iz knjige!" vikao je maleni deran, 
grohotom se smijući, a jedan od njih, jači od ostalih, ispruži ruku, 
namjeravajući uhvatiti Lutka za vrh nosa. 

Ali nije uspio, jer ga Pinokio udari nogom ispod stola iz sve snage u 
potkoljenicu. 

"Joj, kako imaš tvrde noge!" vikao je dječak trljajući modricu koju mu je 
zadao Lutak. 

"A tek laktove! Teži su od njegovih nogu!" reče drugi, koji je zbog svojih 
nepristojnih šala dobio udarac u trbuh. 

Ipak, zahvaljujući tim udarcima, Pinokio je zadobio simpatije i poštovanje 
svih dječaka u školi. Sprijateljili su se i voljeli ga od srca. 

Cak ga je i učitelj hvalio jer ga je smatrao pažljivim, marljivim i 
inteligentnim - uvijek je prvi dolazio u školu, a posljednji je napuštao. 

Ali, imao je jednu manu: imao je mnogo prijatelja, a među njima je bilo 
nekoliko mangupčića poznatih po tome što nisu imali volje za učenje i po 
svome lošem ponašanju. 

Učitelj ga je svakodnevno upozoravao, pa čak i dobra Vila nikada mu nije 
propustila da mu napomene: "Cuvaj se, Pinokio! Loši drugovi prije ili 
kasnije navest će te da ne voliš školu i donijeće ti veliku nesreću." 


"Nema potrebe za brigu!" odgovarao je Lutak slegnuvši ramenima i 
dodirujući čelo kao da kaže: "Pametan sam ja!" 

Ali, jednog lijepog dana, dok je bio na putu do škole, srete nekoliko 
drugova koji ga upitaše: "Jesi li čuo sjajnu vijest?" 

"Ne." 

"U moru u blizini, pojavila se Ajkula, velika kao planina." 

"Stvarno? Je li to ista ona Ajkula koja je bila tu kad se moj tata udavio?" 
"Idemo na obalu da ga vidimo. Hoćeš li s nama?" 

"Ne, idem u školu." 

"Zar je škola bitna? Možemo sutra u školu. Jedan čas više ili manje, uvijek 
čemo ostati magarci." 

"A šta će učitelj reći?" 

"Neka kaže šta hoće. Plaćeno mu je da govori po cijeli dan." 

'A moja mama? 

"Mame svakako pojma nemaju," rekoše nevaljali dječaci. 

"Znate li šta ću?" reče Pinokio. "Zelim vidjeti Ajkulu, ali otići ću da je vidim 
poslije nastave." 


"Baš si magarac!" uzviknuo jedan dječak. "Misliš li da će tolika riba tebe 
čekati? Kad joj dosadi, ona če otići svojim putem i tada će biti prekasno.' 
"Koliko je do obale?" upita Lutak. 

"Možemo otići i vratiti se za sat vremena." 

"Onda idemo!" viknu Pinokio, "ko je brži, bolji je!" 

Na taj signal, dječaci su sa knjigama i tekama u rukama, potrčali preko 
polja, a Pinokio je bio prvi - činilo se da ima krila na nogama. 

S vremena na vrijeme okrenuo bi se da se naruga drugovima, koji su bili 
poprilično zaostali za njim, i vidjevši koliko su se zadihali, potpuno 
prašnjavi, isplaženih jezika, slatko se nasmijao. Jadnik, tada nije znao 
kakve ga nesreće i katastrofe čekaju! 





DVADESET SEDMO POGLAVLJE: PINOKIJA HAPSI POLICIJA 


Čim dođe do obale, Pinokio pogleda prema moru, ali nije vidio Ajkulu. 
More je bilo glatko poput velikog kristalnog ogledala. 

"Gdje je ta Ajkula?" upita, okrenuvši se drugovima. 

"Sigurno je otišla da jede," reče jedan od njih, smijući se. 

"Ili je otišao u krevet da se malo naspava," dodade drugi, smijući se još 
glasnije. 

Iz njihovih podsmješljivih odgovora i blesavog smijeha, Pinokio shvati da 
ga njegovi drugovi prave budalom; naveli su ga da povjeruje u laž. Pošto se 
uvrijedio, ljutito im reče: "A sada mi recite, šta nalazite u tome što ste me 
prevarili pričom o Ajkuli? 

"Oh, jako smo se zabavili!" odgovoriše maleni zlobnici u horu. 

"A kako to?" 

"Tako što smo te naveli da izostaneš iz škole i uvjerili te da pođeš s nama. 
Zar te nije sramota što si uvijek tako tačan i marljiv na nastavi? Zar te nije 
stid da toliko učiš?" 

"Pa neka učim, što se to vas tiče?" 

"Jako nas se tiče, jer mi onda izgledamo lošiji." 


"Zašto?" 

"Djeca koja dobro uče uvijek sramote one koji ne vole učiti, kao mi. A to je 
loše. I mi imamo ponos!" 

"A šta da učinim da vam ugodim?" 

"Moraš slijediti naš primjer i mrziti školu, učenje i učitelja - to su naša tri 
najveća neprijatelja." 

"A ako želim nastaviti učiti?" 

"U tom slučaju više se nećemo družiti s tobom, a prvom prilikom ćemo te 
natjerati da platiš za to." 

"Stvarno," reče Lutak, odmahujući glavom, "baš me nasmijavate". 

"Eh, Pinokio," povika najveći dječak, izazivački ga gledajući. "Nemoj glumiti 
junaka i ne pravi se važan, jer ako se ti nas ne bojiš, ne bojimo se ni mi 
tebe. Vidiš da si sam protiv nas sedmorice." 

"Vas je sedmorica, kao sedam smrtnih grijeha," reče je Pinokio kroz 
smijeh. 

"Cujete li! On nas vrijeđa! Nazvao nas je sedam smrtnih grijeha!" 

"Moraš moliti da ti oprostimo," reče jedan od dječaka. I, tako govoreći, 
udari ga šakom u glavu. 


Bitka tako otpoče, a Lutak je, kao što je bilo i za očekivati, odmah uzvratio 
udarac; borba u trenu postade sveopća, očajnička. 

Pinokio se, iako je bio sam, branio herojski. Stopala, koja su mu bila od 
najtvrđeg drveta, koristio je tako da svoje neprijatelje drži na priličnoj 
udaljenosti. Gdje god ih je dohvatio, ostale su im modrice kao podsjetnik. 
Dječaci, bijesni jer je Lutak bio jači, pribjegoše drugom oružju. Spuštajući 
torbe, počeli su bacati na njega školske knjige - gramatike, rječnike, 
pravopise, knjige geografije i druge udžbenike. Ipak, Pinokio je bio brz i 
dobrog zapažanja; svaki put se uspio sagnuti na vrijeme, tako da mu knjige 
preletješe iznad glave i sve padoše u more. 

Možete zamisliti koliko to zaprepasti ribe! Misleći da su knjige nešto za 
jelo, skupiše se u plićaku, ali nakon što su okusile stranicu ili dvije ili čak 
naslovnicu, brzo ispljunuše sa izrazom gađenja na licu kao da kažu: "To 
nije hrana za nas; navikli smo na puno bolje!" 

Bitka u međuvremenu postade još žešća, kada se veliki rak, koji je bio 
izašao iz vode, polagano uspe na obalu, pa zazva hrapavim glasom koji je 
Zvučao kao promukla truba: "Prestanite već jednom, mangupčići; i niste 
ništa drugo! Ovakve bitke dječaka rijetko dobro završe. Sigurno će se 
desiti katastrofa!" 





FOUR RABBITS AS BLACK AS INK ENTERED CARRYING A LITTLE BIER 


Jadni rak! Kao da se obraćao vjetru. Cak i onaj maleni mangup, Pinokio se 
okrenu, podrugljivo ga pogleda i reče drsko: "Drži jezik za zubima, Rače! 
Bolje ti je uzmi par bombona od sladića da izliječiš ipalu grla." 

Za to vrijeme su dječaci, koji nisu više imali više vlastitih knjiga jer su ih 
bacili, ugledali u blizini Pinokijevu školsku torbu i uzeli je. 

Među knjigama je bila i jedna sa tvrdim povezom, hrptom i ivičnjacima od 
kože. Bio je to Traktat o aritmetici. 

Jedan dječak uze tu knjigu i, gađajući Pinokija u glavu, baci je iz sve snage. 
Ali umjesto da pogodi Lutka, udari jednog od svojih prijatelja, koji je, 
preblijedivši kao krpa, samo reče: "Oh, majko moja! Pomozi mi, umirem!" i 
pade koliko je dug i širok na pijesak. Misleći da je mrtav, prestravljeni 
dječaci se razbježaše koliko su ih noge nosile i za čas se izgubiše iz vida. 
Ali, Pinokio je ostao. Iako je od tuge i straha bio više mrtav nego živ, otrča 
i natopi maramicu u moru, pa poče kvasiti sljepoočnice svome jadnom 
školskom drugu. Plačući gorko, sav očajan, uporno ga je dozivao imenom 
govoreći: "Eugene! Dragi Eugene! Otvori oči, pogledaj me! Zašto ne 
odgovoriš? Nisam to ja učinio; nisam te povrijedio! Vjeruj mi, nisam! 
Otvori oči, Fugene. Ako ne otvoriš, i ja ću umrijeti. Sta da radim? Kako da 
se vratim kući? 


Nemam hrabrosti da se vratim svojoj dobroj mami. Sta će biti sa mnom? 
O, koliko bi bolje bilo, hiljadu puta, da sam otišao u školu! Zašto sam_ 
slušao drugove? Upropastili su me. Učitelj mi je govorio, a i mama: 'Cuvaj 
se loših drugova! O, Bože! Sta će biti sa mnom? Sta da radim?" 

Pinokio je plakao i grlio, snažno drmusao i dozivao sirotog Eugena. 
Iznenada, on začu zvuk koraka kako se približavaju. Okrenu se i ugleda 
dva vojnika. 

"Šta radiš dolje, na zemlji?" upitaše Pinokija. 

"Pomažem školskom drugu." 

"Je li povrijeđen?" 

"Izgleda da jeste." 

"Ne samo to!" reče jedan i, nagnuvši se, pažljivo pogleda Eugena. "Dječak 
je ranjen u sljepoočnicu. Ko ga je ranio?" 

"Nisam ja," uplašeno promuca marioneta. 

"Ako nisi ti, ko je to učinio?" 

"Nisam ja", ponovi Pinokio. 

"Cime je ranjen?" 

"Ovom knjigom." I Lutak podiže s pijeska Traktat o aritmetici, tvrdog 
poveza od kartona i kože, i pokazala ga vojniku. 


"Kome pripada?" 

"Meni." 

"To je dovoljno, sve je jasno. Ustani i pođi s nama odmah." 

"Ali ja..." 

"Ideš s nama!" 

"Ali ja sam nevin." 

"Pođi s nama!" 

Prije nego što krenuše, vojnici su pozvali ribare koji su u tom trenutku 
prolazili kraj obale čamcem i rekli im: "Predajemo dječaka koji je ranjen u 
glavu vama na odgovornost. Odvedite ga kući i njegujte ga. Sutra ćemo 
doći u posjetu." 

Zatim se okrenuše Pinokiju i, smjestivši ga između sebe, zapovjediše mu: 
"Naprijed! Brže, ili će te snači nešto još gore." 

Ne čekajući da ponove, Lutak krenu cestom koja vodi do sela. Siroti 
mangupčić jedva je mogao da se snađe. Mislio je da sanja, i to užasan san! 
Bio je izvan sebe. Pogled mu se mutio; koljena drhtala; jezik mu se 
priljubio za nepce i nije mogao prozboriti. I pored zaprepaštenja i 
ravnodušnosti, srce mu probode trn - pomisao da će uhapšen proći ispod 
prozora kuće dobre Vile. Radije bi umro. 


Već su bili stigli do sela kada nalet vjetra skide Pinokiju kapu s glave i 
odnese je desetak metara dalje. 

"Hoćete li mi dopustiti," reče marioneta vojnicima, "da odem po kapu?" 
"Hajde, idi, ali brzo." 

Lutak ode i uze kapu, ali umjesto da je stavi na glavu, stavi je između zuba 
i poče trčati što je brže mogla prema obali. 

Vojnici, kada shvatiše da će ga teško stići, poslaše za njim velikog psa koji 
je na utrkama osvajao prve nagrade. Pinokio je trčao, ali pas je bio brži. 
Ljudi su izišli na prozore i skupiše se na ulici kako bi vidjeli kraj očajničke 
utrke. 





DVADESET OSMO POGLAVLJE: PINOKIO BJEŽI DA GA NE ISPEKU KAO RIBU 


Došao je trenutak u ovoj očajničkoj utrci - zastrašujući trenutak - kada je 
Pinokio mislio da je izgubljen jer Alidoro, ovčarski pas, toliko je brzo trčao 
da ga je zamalo sustigao. Lutak i ta užasna zvijer su bili tek na pedalj 
razdaljine; mogao je osjetiti pseći dah za vratom. 

Srećom, obala je bila blizu, a more tek nekoliko koraka dalje. 

Cim stiže do piješčane plaže, marioneta virtuozno skoči - ni žaba ne bi 
umjela bolje - i zaroni u vodu. 

Alidoro je, pak, želio da se zaustavi, ali, ne mogavši da se zaustavi, i on se 
nađe u moru. Nesretni pas nije znao plivati, ali očajnički se trudio da se 
održi na površini; što se više borio, to je više tonuo. Kada se, u jednom 
trenu, ponovo nađe na površini, kolutao je očima očajan i režao: "Davim 
se! Davim se!" 

"Udavi se!" - viknu Pinokio iz daljine, uvidjevši da je na sigurnom. 

"Pomozi mi dragi Pinokio! Spasi me smrti!" 

Na taj tužni krik, Lutak koji je zapravo imao dobro srce, sažali se, okrenu 
se psu i reče: "Ali ako ti spasim život, hoćeš li mi obećati da me nećeš više 
onjaviti i da nećeš trčati za mnom?" 


"Obećavam! Obećavam! Brže, smiluj se, jer ako potraje još pola minute, bit 
ću mrtav." 

Pinokio je oklijevao; ali, sjetivši se da mu je otac često govorio da dobra 
djela zauvijek traju, dopliva do Alidora i, uhvativši ga za rep objema 
rukama, izvuče ga na kopno. 

Jadni pas, nije više bio ni za šta. Napio se toliko morske vode da se 
napuhao poput balona. Lutak, međutim, ne želeći mu previše vjerovati, 
smatrao je najpametnijim da ponovo skoči u vodu. Kad je otplivao na 
priličnu udaljenost od obale, obrati se prijatelju kojeg je spasio: "Zbogom, 
Alidoro; sretan put i pozdravi svoje kod kuće." 

"Zbogom, Pinokio," odgovori Pas; "hiljadu puta ti hvala što si mi spasio 
život. Učinio si mi veliku uslugu, a na ovome svijetu, šta god ko uradi, tako 
mu se vrati. Ako bude prilike, uzvratiću ti." 

Pinokio nastavi plivati uz obalu. Napokon, pomisli da je na sigurnom. Na 
obali ugleda među stijenama nekakvu Ššpilju iz koje se uzdizao oblak dima. 
"U toj špilji," pomisli, "mora da je požar. Utoliko bolje, tamo ću se osuščšiti i 
ugrijati, a poslije? Poslije ćemo vidjeti." 


Tako odlučivši, priđe stijenama, ali kada se htio popeti, osjeti nešto ispod 
vode što ga je vuklo sve više i više i podiglo ga u zrak. Pokušao je pobjeći, 
ali bilo je prekasno, jer, na njegovo veliko iznenađenje, našao se u velikoj 
mreži, zajedno s a gomilom ribe svih veličina i oblika, koja se koprcala i 
očajnički borila. 

U taj čas, iz pećine iziđe ribar; bio je tako ružan, užasno ružan, izgledao je 
poput morskog čudovišta. Umjesto kose, glava mu je bila prekrivena 
gustim grmom zelene trave, koža mu je bila zelena, oči zelene, duga brada 
koja se spuštala na zemlju također je bila zelena. Imao je izgled golemog 
guštera koji stoji na stražnjim nogama. 

Kada ribar izvuče mrežu iz mora, uzviknu s velikim zadovoljstvom: "Hvala 
Nebesima! Danas ću ponovo imati sjajnu riblju poslasticu!" 

"Sva sreća pa nisam riba!" pomisli Pinokio, povrativši malo hrabrosti. 
Mreža puna riba bila je unesena u Ššpilju koja je bila tamna i ispunjena 
dimom. U sredini špilje pržila se velika tava puna ulja iz koje dopirao 
zagušujući miris gljiva. 

"Sad ćemo vidjeti kakvu ribu smo dobili!" rekao je zeleni ribar, gurnuvši u 
mrežu golemu ruku, veliku kao pekarska lopata, i izvadi punu šaku ribe. 


"Baš su dobre ribe!" rekao je gledajući ih i smijući ih samozadovoljno. A 
nakon što ih pomirisa, baci ih u posudu bez vode. 

Ponovio je postupak više puta, a dok je izvlačio ribu, voda mu je išla na 
usta, dok je sav sretan govorio: "Jako dobar pišmolj!" 

"Kakve izvrsne srdele!" 

"List je preukusna riba!" 

"A rakovi odlični!" 

"Strašno fini maleni inćuni!" 

Posljednji koji je ostao u mreži bijaše Pinokio. 

Kada ga ribar izvadi, zaprepašteno razrogači velike zelene oči i uzviknu, 
gotovo uplašeno: "Koje je ovo vrste riba? Ne sjećam se da sam je ikada jeo. 
I ponovo ga pažljivo pogleda, a nakon što zavši pregledanje, zaključi: 
"Mora da je jastog." 

Pinokio, potpuno mumificiran od te usporedbe, bijesno reče: "Jastog, baš! 
Znači, misliš da sam jastog? Kakvo nepoštovanje! Da ti kažem, ja sam 
marioneta. 

"Marioneta?" upita ribar. "Iskreno, marioneta je za mene potpuno nova 
riba. Tim bolje! Poješću te s još većim zadovoljstvom." 


"Pojedi me! Ali, zar ne vidiš da nisam riba? Čuješ li kako pričam i 
razmišljam kao i ti?" 

"Potpuno tačno," odvrati Ribar. "A pošto vidim da si riba obdarena 
talentom za razgovor i rasuđivanje, baš kao i ja, odnosit ću se prema tebi s 
posebnom pažnjom." 

"Kakvom pažnjom?" 

"U znak naklonosti i posebne pažnje, prepustit ću ti da izabereš način 
kako da te pripremim. Hoćeš li da te ispržim u tavi ili bi se radije dinstao u 
paradajz-sosu?" 

"Iskreno govoreći," odgovori Pinokio, "ako već mogu birati, volio bih da 
sam slobodan i da se vratim kući." 

"Sališ se! Zar da propustim priliku da probam tako rijetku ribu? Budi 
siguran da ne bude u ovim vodama svaki dan riba marioneta. Prepusti 
meni izbor. Ispržiću te na tavi s drugom ribom i bit ćeš sasvim zadovoljan. 
Uvijek je lakše pržiti se u društvu." 

Kad to ču, jadni Pinokio poče plakati, vrištati i moliti za milost, pa jecajući 
reče: "Koliko bi mi bolje bilo da sam otišao u školu! Slušao sam drugove i 
sada plaćam za to." 


Izvijao se poput jegulje i neopisivo se trudio da se izvuče iz kandži zelenog 
ribara. Ali bez uspjeha: Ribar uze dugačak komad ličine i zaveza mu ruke i 
noge kao da je kobasica, pa ga baci u tavu s ostalom ribom. 

Zatim dohvati drvenu zdjelu punu brašna i poče ih umakati u brašno jednu 
po jednu, i čim bi ih tako pripremio, bacao ih je u tavu. 

Prvi koji su zaplesali u kipućem ulju bijahu siroti pišmolji; slijedili su 
rakovi, pa sardine, zatim listovi, onda incuni, i napokon jred dođe na 
Pinokija. Našavši se tako blizu smrti i to strašne smrti, jako se uplašio i 
drhtao tako snažno da nije više imao ni glasa ni snage za dalje moli. 

Ali, jadni dječak, očima je molio! Ipak, Zeleni Ribar, bez truna oklijevanja, 
umoči ga pet-šest puta u brašno, dok nije bio bijel od glave do pete i 
izgledao poput gipsane lutke. 

DVADESET DEVETO POGLAVLJE: VRAĆA SE VILINOJ KUĆI 


Baš kad je Ribar htio da baci Pinokija u tavu, u pećinu uđe veliki pas, 
privućen snažnim i primamljivim mirisom pržene ribe. 

"Izlazi!" viknu Ribar, prijeteći, dok je držao u ruci nabrašnjenog Lutka. 

Ali jadni pas, gladan kao vuk, zavijao je i nahao repom kao da kaže: "Daj mi 
zalogaj ribe i ostavit ću te na miru." 

"Izlazi, kad ti kažem!" ponovi Ribar i ispruži nogu da ga udari. 

Ali pas, pošto je bio jako gladan, nije imao vremena za odgađanje, okrenu 
se prema njemu, režeći i pokazujući svoje strašne zube. 

U tom se trenutku u pećini začu slabašan glasić kako molećivo govori: 
"Spasi me, Alidoro! Ako me ne spasiš, ispržiće me!" 

Pas je prepoznao Pinokijev glas i, na svoje veliko iznenađenje, opazi da 
dolazi iz nabrašnjenog snopića koji Ribar držaše u ruci. 

I šta mislite, šta je učinio? Izveo je skok, uhvatio snopić njuškom i, nježno 
ga držeći među zubima, pojurio pećine i nestao poput bljeska munje. 
Ribar, bijesan kada je shvatio da mu je riba koju je toliko želio pojest 
izmakla, potrča za psom, ali poslije samo nekoliko koraka, savlada ga kašalj 
i morade odustati. 


Alidoro, kada stiže do staze koja je vodila do sela, zaustavi se i nježno stavi 
svog prijatelja Pinokija na zemlju. 

"Koliko sam ti samo zahvalan!" uzviknu Lutak. 

"Nema na čemu," odgovori Pas. "Ti si mene spasio, a ja sam ti se sada 
odužio. Zna se da moramo pomagati jedni drugima na ovom svijetu." 

"Ali kako to da si došao baš u onu pećinu?" 

"Ležao sam na obali više mrtav nego živ, kada mi vjetar donese miris 
pržene ribe. Miris mi pobudi apetit, pa sam išao za njim. Da sam stigao 
sekundu kasnije..." 

"Ne spominji!" prostenja Pinokio koji je još uvijek drhtao od straha. "Ne 
spominji to! Da si stigao samo sekundu kasnije, sada bih već bio pržen, 
pojeden i probavljen. Brrr! Zastrašuje i samo razmišljati o tome!" 

Alidoro, smijući se, ispruži svoju desnu šapu prema Lutku koja je srdačno 
zatrese u znak iskrenog prijateljstva, a potom se razdvojiše. 

Pas se zaputi kući, a Pinokio, ostavši sam, ode do neke obližnje kolibe i 
reče nekom starcu koji se grijao na suncu: "Reci mi, dobri čovječe, Znaš li 
išta o jadnom dječaku po imenu Eugene koji je ranjen u glavu?" 

"Dječaka su u ovu kućicu doveli neki ribari, a sada..." 

"Mrtav je!" prekinu ga Pinokio ophrvan tugom. 


"Ne, živ je; otiša je svojoj kući." 

"Stvarno? Zaista?" povika Lutak igrajući od sreće. "Onda rana nije bila 
ozbiljna?" 

"Moglo je biti vrlo ozbiljno, čak kobno," odgovori mali starac, "jer su ga 
gađali debelom knjigom u tvrdom povezu." 

"A ko ga je gadao?" 

"Jedan školski kolega, neki Pinokio." 

"A ko je taj Pinokio?" upita Lutak pretvarajući se da ne zna. 

"Kažu da je loš dječak, lutalica, ništa ne vrijedi." 

"Klevete! Same klevete!" 

"Znaš li tog Pinokija?" 

"Iz viđenja!" odgovori Lutak. 

"A kakvo je tvoje mišljenje o njemu?" upita maleni čovjek. 

"Mislim da je vrlo dobar dječak, željan znanja, poslušan i privržen svome 
ocu i rodbini." 

Dok je Lutak izbacivao ovako mnogobrojne laži, dotaknu nos i opazi da je 
narastao duži od ruke. Jako zabrinut, poče vikati: "Nije tačno, dobri 
čovječe, ono što sam vam govorio. Pinokija poznajem vrlo dobro i 
uvjeravam vas da je loš dečko, neposlušan i besposličar, koji umjesto 


da ide u školu, bježi sa svojim drugovima radi zabave." 

Tek što to reče, nos postade kraći i vrati se u svoju prijašnju veličinu. 

"A zašto si sav prekriven bijelim?" upita iznenada starac. 

"Reči ću ti. Nisam primijetio i obrisao sam se o svježe okrečen Zid," 
odgovori Lutak jer se stidio da prizna da je bio pobrašnjen kao riba i 
spreman za prženje. 

"A gdje ti je jakna, hlače i kapa?" 

"Napali su me razbojnici i uzeli mi. Reci mi, dobri starče, da li bi mi mogao 
dati odjeću da se vratim kući?" 

"Moj dečko, što se tiče odjeće, nemam ništa osim vreće u kojoj držim grah. 
Ako želiš, uzmi je, evo ti." 

Pinokio nije čekao da ponovi dvaput. Odmah uze vreću i makazama izreza 
rupu na kraju i sa svake strane i obuće je poput košulje. I tako lagano 
obućen, krenu prema selu. Ali idući, nije se osjećao nimalo ugodno - bilo 
mu je tako teško, da bi nakon jednog koraka naprijed, učinio dva unatrag, i 
tako, pomisli u sebi: "Kako da se pojavim pred svojom dobrom malenom 
vilom? Sto će reći kad me vidi? Hoće li mi oprostiti što sam po drugi put 
pobjegao? Siguran sam da mi neće oprostiti! A tako mi i treba, jer sam 
prevarant. Obećavam da ću se popraviti, ali ne održim riječ!" 


Kad je stigao do sela već je bila pala noć i bilo je veoma tamno. Vladala je 
oluja i kako je kiša padala kao iz kabla, otišao je pravo Vilinoj kući, odlučan 
da pokuca na vrata. Ali kada dođe tik do vrata, hrabrost ga napusti i 
umjesto da pokuca, on pobježe dvadesetak koraka. Ponovno se vrati do 
vrata i uhvatio za zvekir, te dršćući, lagano pokucao. 

Cekao je i čekao. Napokon, nakon pola sata, otvori se prozor na gornjem 
spratu - kuća je bila na četiri sprata - i Pinokio ugledao velikog puža S 
upaljenom svijećom na glavi kako gleda napolje. Obrati mu se: "Ko je u ovo 
doba?" 

"Je li Vila kod kuće?" upita Lutak. 

"Vila spava i ne smijem je buditi; a ko si ti?" 

"Ja." 

"Ko, ja?" 

"Pinokio." 

"Koji Pinokio?" 

"Lutak koja živi u vilinoj kući." 

"Ah, znam!" izjavi Puž. "Cekaj malo. Eto me odmah da otvorim vrata." 

"Sto prije, molim te; umirem od hladnoće." 

"Dječače, ja sam puž, a puževi ne mogu požuriti." 


Prođe jedan sat, a zatim i drugi, a vrata se još ne otvoriše. Pinokio, koji je 
bio sasvim mokar i drhtao od hladnoće i straha, napokon je prikupi 
hrabrost i pokuca, ali ovaj put glasnije. 

Nakon drugog kucanja, otvori se prozor na donjem spratu i pojavi se onaj 
isti puž. 

"Slatki, mali pužu," povika Pinokio s ulice, "ćekam dva sata! A dva sata u 
ovoj groznoj noći izgledaju duža od dvije godine. Brže, molim te." 
"Dječače moj," odgovori mirno životinjica, "dečko dragi, ja sam puž, a 
puževima se nikada ne žuri." 

I prozor se ponovo Zatvori. 

Ubrzo otkuca ponoć; zatim jedan sat, pa dva sata, a vrata su i dalje bila 
zatvorena. 

Konačno, Pinokio, izgubivši strpljenje, bijesno uhvati zvekir u namjeri da 
udari toliko jako da odjekne kućom. Ali zvekir, koji bijaše željezni, naglo se 
pretvorio u jegulju i, iskliznuvši mu iz ruku, nestade u potočiću koji se 
slijevao niz ulicu. 

"Ah! Znači tako?" uzviknu Pinokio, zaslijepljen bijesom. "Pošto je zvekir 
nestao, nogom ću udariti iz sve snage." 


I, povukavši se malo unazad, snažno udari na kuću. Udarac je bio toliko 
snažan da mu je stopalo prošlo kroz vrata i zapelo; a kad ga je pokušao 
izvući, nije mogao, ostalo je zakucano poput eksera u vrata. 

Zamislite kako je bilo jadnom Pinokiju! Morao je preostali dio noći provesti 
s jednom nogom na zemlji, a drugom u zraku. 

Sljedećeg jutra, u zoru, vrata su se napokon otvorila. Čestitom, malom 
Pužu bilo je potrebno samo devet sati da se s četvrtog sprata spusti do 
kućnih vrata. Možete misliti koliko se jadnik napatio. 

"Sta radiš s nogom zaglavljenom u vratima?" upita Lutka. 

"Desila se nesreća. Pokušaj, lijepi, maleni Pužu, ako možeš, da me 
oslobodiš ove muke." 

"Moj dječače, to je stolarski posao, a ja nikad nisam bio stolar." 

"Zamoli Vilu za mene!" 

"Vila spava i ne smijem je probuditi." 

"Pa šta misliš, da mogu čitav dan ostati prikovana za ova vrata?" 

"Zabavi se brojeći mrave koji prolaze ulicom." 

"Donesi mi barem nešto za jelo, poprilično sam gladan." 

"Odmah," reče Puž. I, nakon tri i po sata vratila se noseći Pinokiju srebrnu 
tacnu na glavi. Na tacni bijaše hljeba, pečene piletine i četiri zrele kajsije. 


"Evo doručka koji ti je poslala Vila," reče Puž. 

Lutku se popravi raspoloženje kada ugleda sve te poslastice. Ali kada 
htjede jesti, zgadi mu se jer je hljeb bio od gipsa, piletina kartonska, a 
četiri kajsije od alabastera. 

Zamalo da zaplače. Očajan, pokuša baciti tacnu i sve što je bilo na njoj; ali, 
da li zbog tuge ili iscrpljenosti, onesvijesti se. 

Kad je došao sebi, shvati da leži na kauču, a Vila je bila pored njega. 
"Ponovo ću ti oprostiti," reče Vila, "ali teško tebi ako se i po treći put 
budeš loše ponašao!" 

Pinokio obeća i zakle se da će učiti i da će se ubuduće uvijek lijepo 
ponašati. 

I održao je riječ do kraja godine. Zaista, na ispitima prije novogodišnjih 
praznika odlikovan je kao najbolji u školi, a njegovo cjelokupno ponašanje 
bilo je toliko zadovoljavajuće i pohvalno da je Vila bila vrlo zadovoljna; zato 
mu reče: "Sutra će ti se želja ispuniti." 

"Koja?" 

"Sutra više nećeš biti drvena marioneta i postat ćeš dječak." 


Onaj ko nije bio svjedok, ne može ni zamisliti Pinokijevu toliko dugo 
čekanu sreću. Svi njegovi školski drugovi trebali su sljedećeg dana biti 
pozvani na veličanstveni ručak u Vilinoj kući kako bi zajedno proslavili 
veliki događaj. Vila je pripremila dvjesto šoljica bijele kafe, a četiri stotine 
peciva narezana su i nadjevena. Dan je trebao biti najsretniji i najljepši, 
ali... 

Na žalost, u životima lutaka uvijek postoji ono "ali" koje pokvari sve. 

TRIDESETO POGLAVLJE: ZEMLJA BUDALA 


Pinokio je, kao što je bilo za očekivati, zamolio Vilu da mu dozvoli da obiđe 
grad kako podijelio pozivnice, a Vila mu reče: "Hajde, ako hoćeš, pozovi 
svoje drugove sutra na ručak, ali ne zaboravi da se vratiš kući prije mraka. 
Jesi li razumio?" 

"Obećavam da ću se vratiti za sat vremena," odgovori Lutak. 

"Pripazi, Pinokio! Dječaci su uvijek spremni obećati, ali gotovo nikada ne 
održe riječ." 

"Ali ja nisam kao drugi dječaci. Kada nešto kažem, to i učinim." 

"Vidjet ćemo. Ako budeš neposlušan, biće loše po tebe." 

"Zašto?" 

"Jer dječaci koji ne slušaju savjete onih koji znaju više od njih, uvijek 
upadnu u neki problem." 

"Doživio sam to," reče Pinokio, "ali više nikada neću pogriješiti." 

"Vidjet ćemo da li je to tačno." 

Ne rekavši više ni riječ, Lutak se oprosti od svoje Dobre Vile, koja mu je 
bila poput majke, i izaiđe iz kuće pjevajući i poskakujući. 


Za manje od jednog sata, pozvao je sve svoje prijatelje. Neki su odjednom 
prihvatili svim srcem; drugi su u početku oklijevali; ali kad su čuli za 
nadjevena peciva koja će jesti uz kafu, odvratiše riječima: "Doći ćemo i mi 
da ti ukažemo zadovoljstvo." 

Sada vam moram reći da je među Pinokijevim prijateljima i školskim 
kolegama bio jedan koga je jako volio i koji mu je bio veoma drag. Dječak 
se zvao Romeo, ali zvali su ga po nadimku Fitilj, zato što je bio jako mršav, 
tanak i svijetao, poput novog fitilja u malenoj noćnoj svjetiljci. 

Fitilj je bio najljeniji i najlošiji dječak u školi, ali Pinokio ga je volio. Pravo, 
od kuće zaputi se da ga pozove na ručak, ali ne nađe ga. Vrati se drugi 
put, ali Fitilja nije bilo. Dođe i treći put, ali uzalud. Gdje bi ga mogao 
tražiti? 

Gledao je ovamo, gledao tamo, gledao posvuda, i napokon ga ugleda kako 
se sakriva na verandi seljačke kolibe. 

"Šta radiš tamo?" upita Pinokio prilazeći mu. 

"Čekam ponoć, pa da krenem." 

"A gdje ideš?" 

"Idem da živim u zemlji - najukusnijoj zemlji na svijetu: zemlji slatkiša!" 

"A kako se zove?" 


"Zove se Zemlja Budala. Zašto i ti ne kreneš? " 

"Ja? Ne, nipošto!" 

"Nisi u pravu, Pinokio. Ako ne pođeš, pokajat ćeš se. Gdje bi mogao naći 
bolju zemlju za nas dječake? Nema tamo škole, nema učitelja, ni knjiga. U 
toj divnoj zemlji niko nikada ne uči. Subotom nema škole, a sedmica se 
sastoji od šest subota i jedne nedjelje. Zamisli, jesenji raspust počinje 
prvog januara i završava posljednjeg dana decembra. To je zemlja za mene! 
Takve bi trebale biti sve civilizirane zemlje!" 

"Pa šta onda rade u Zemlji Budala?" 

"Provode vrijeme u igri i zabavi od jutra do večeri. Kad dođe noć odlaze na 
spavanje i započinju isto ujutro. Sta misliš o tome?" 

"Pjesma!" reče Pinokio i lagano odmahnu glavom, kao da kaže: "To je život 
koji bih i ja volio živjeti." 

"Pa, hoćeš li ići sa mnom? Da ili ne? Brzo odluči." 

"Ne, ne, ne, i ne. Obećao sam svojoj Dobroj Vili da ću postati dobro 
odgojen dječak, i ja ću održati svoju riječ. Cim vidim da sunce Zalazi, 
moram te odmah napustiti i odoh. Dobro - zbogom, i ugodno ti 
putovanje. 

"Kuda žuriš, kud ćeš odmah?" 


"Kući. Moja Dobra Vila želi da se vratim prije mraka." 

"Pričekaj još dvije minute." 

"Zakasnit ću." 

"Samo dvije minute." 

"A ako me Vila bude ružila?" 

"Pusti je neka govori. Kada se dobro izviče, držat će jezik za zubima," reče 
taj bezobranik Fitillj. 

"Pa šta ćeš? Ideš li sam ili s drugovima?" 

"Sam? Ma ne, biće više od stotinu dječaka." 

"A idete li pješice?" 

"Uskoro će naići kočija koja će me odvesti u tu sretnu zemlju." 
"Sve bih dao da kočija sada prođe!" 

"Zašto?" 

"Da vas vidim kako zajedno odlazite." 

"Ostani još malo i vidjet ćeš nas." 

"Ne, ne, moram kući." 

"Pričekaj samo dvije minute." 

"Već sam predugo ostao. Vila će se zabrinuti za mene." 

"Jadna Vila! Boji li se da će te šišmiši pojesti?" 


"Ali stvarno," nastavi Pinokio, "jesi li siguran da u toj zemlji nema škole?" 
"Nema ni za lijeka." 

"A ni učitelja?" 

"Ni jednog." 

"I nikada nikoga ne tjeraju da uči?" 

"Nikad, nikad, zanikad!" 

"Kakva divna zemlja!" rekao je Pinokio dok mu je voda išla na usta. "Kakva 
divna zemlja! Nikad nisam bio tamo, ali mogu je potpuno jasno zamisliti." 
"Zašto i ti ne pođeš?" 

"Bezuspješno pokušavaš. Obećao sam svojoj Dobroj Vili da ću postati 
pametan dječak i da neću prekršiti datu riječ." 

"Doviđenja, onda, i pozdravi dječake u školi ako ih sretneš na ulici." 
"Doviđenja, Fitilj; sretan ti put; zabavi se i ponekad se sjeti prijatelja." 
Tako govoreći, Lutak napravi dva koraka, ali tada zastade i, okrenuvši se 
prijatelju, upita: "A jesi li skroz siguran da se u toj zemlji baš svaka sedmica 
sastoji od šest subota i jedne nedjelje?" 

'SIgUrno.' 

"A je li sigurno da raspust počinje prvog januara i završava zadnjeg dana 
decembra?" 


Jeste. 

"Kakva divna zemlja!" ponovi Pinokio, potpuno očaran. Zatim, uz odlučan 
izraz lica, dodade žurno: "Sada konačno doviđenja i sretan ti put." 
"Doviđenja." 

"Kada krečeš?" 

"Uskoro." 

"Steta! Da je još samo sat vremena do tvoga odlaska, skoro da bih bio u 
iskušenju da pričekam." 

"A Vila?" 

"Već sam zakasnio. Ako se vratim kući sat vremena prije ili kasnije, sasvim 
je Isto." 

"adni Pinokio! A ako te Vila bude ružila?" 

"Moram imati strpljenja! Pustit ću je da se izviče. Kad se dobro izviče, 
držat će jezik zubima." 

U međuvremenu je nastupila noć i bilo je baš mračno. Iznenada su 
ugledali u daljini malo svjetlo kako se kreće, čuli su zvuk razgovora i zvuk 
trube, ali toliko dalek i slab, kao zujanje komarca. 


'Evo ga! povika Fitilj skočivši na noge. 

"Šta je?" šapatom upita Pinokio. 

"Kočija dolazi po mene. Hoćeš li i ti, da ili ne?" 

"A je li stvarno istina," upita Lutak, "da u toj zemlji dječaci nikada ne 
moraju učiti?" 

"Nikad, nikad, zanikad!" 

"Kakva divna zemlja! Kakva divna zemlja! Kakva divna zemlja!" 

TRIDESET PRVO POGLAVLJE: PINOKIO PROVODI PET MJESECI SRETNO 
Konačno, kočija stiže, i to ne ispuštajući ni najmanji zvuk jer su joj točkovi 
bili umotani lan i krpe. 

Vuklo ju je dvanaest pari magaraca, svih veličina, ali različitih boja. 

Neki su bili sivi, neki bijeli, neki prošarani poput bibera i soli, a drugi su 
imali velike pruge žute i plave boje. 

Ali, najneobičnije je bilo ovo: dvanaest parova, odnosno dvadeset i četiri 
magarca, umjesto da budu potkovani poput ostalih teretnih životinja, na 
nogama su imali muške čizme od bijele jareće kože. 

A kočijaš? Zamislite maloga čovjeka šireg nego što je dugačak, mlitavog i 
masnog poput grudice maslaca, s malim okruglim licem narandžaste boje, 
malih usta koja se uvijek smijala, i nježnog, umilnog glasa kao kod mačke 
koja se pokušava umiliti gazdarici. 

Dječaci su vikali jedni na druge pokušavajući naći mjesta u kočiji koja će ih 
voditi u Zemlju Budala. 

Kočija je, zapravo, bila prilično puna dječaka, dobi od osam do četrnaest 
godina, nagomilanih jedan na drugog poput haringi u buretu. Bilo im je 
neugodno, tijesno i jedva su disali, ali niko nije rekao ni "Uh!" - niko se nije 
bunio. 


Tješilo ih je saznanje da će za nekoliko sati stići do zemlje u kojoj nema 
knjiga, škole i učitelja, učinivši ih toliko sretnim i razigranim da nisu 
osjećali ni umor, ni neugodnosti, ni glad, ni žeđ, niti potrebu za snom. 

Cim se kočija zaustavi, čovječuljak se okrenu Fitilju | i hiljadu puta se 
osmijehnuvši i uz bezbroj grimasa, radosno mu reče: "Reci mi, moj fini 
dečko, da li bi i ti želio ići u tu sretnu zemlju?" 

"Svakako, Želim ići." 

"Ali moram te upozoriti, drago moje dijete, da u kočiji nema mjesta. Sam se 
uvjeri da je doista puno." 

"Nema veze," odgovori Fitilj, "ako nema mjesta unutra, sješću na rudu od 
kola." I skočivši, opkorači rudu i sjede. 

"A ti, ljubavi!" reče čovječuljak, laskavo se obraćajući Pinokiju, "šta ćeš ti? 
Ideš li s nama ili ostaješ?" 

"Ostajem," odgovori Pinokio. "Odoh kući. Namjeravam Uučiti kao i svi dobro 
odgojeni dječaci." 

"Dobro će ti doći!" 

"Pinokio!" uzviknu Fitilj, "slušaj me: pođi s nama, dobro ćemo se zabaviti." 
"Ne, ne i ne!" 

"Pođi s nama, dobro ćemo se zabaviti," začu se stotinu glasova iz kočije. 


"Ali ako pođem s vama, što će reći moja Dobra Vila?" reče Lutak koja je već 
počeo da popušta nagovaranjima. 

"Ne muči se tužnim mislima. Misli samo na to da idemo u zemlju u kojoj 
čemo moći slobodno praviti nestašluke po cijeli dan." 

Pinokio ne odgovori, ali uzdahnu; i ponovo uzdahnu; uzdahnu i po treći 
put, pa konačno reče: "Napravite malo mjesta i za mene, eto me, dolazim." 
"Mjesta su popunjena," odgovori čovječuljak; "ali, kako bih ti iskazao 
dobrodošlicu, daću ti svoje mjesto." 

"A ti?" 

"Oh, ja ću ići pješice." 

"Ne, zaista, to ne mogu dopustiti. Radije ću se popeti na jednog od 
magaraca," uzviknu Pinokio. 

životinja se okomi na njega i, snažno ga udarivši u stomak, obori ga na 
zemlju. 

Možete zamisliti nepristojni, razuzdani smijeh dječaka koji su to vidjeli. 
Ali čovječuljak se nije smijao. Pride buntovnom magarcu i, pretvarajući se 
da ga hoće poljubiti, odgrize mu pola uha. 


Pinokio u međuvremenu ljutito ustade i jednim skokom nađe se na leđima 
sirote životinje. Izveo je toliko dobar skok, da su se dječaci prestali smijati 
i počeli vikati: "Bravo, Pinokio!" dok su pljeskali rukama toliko, kao da 
nikada neće prestati. 
Sada, pošto se Pinokio popeo, kočija krenu. Dok su magarci galopirali, a 
kočija uz tresak prelazila kamenit I brdovit put, marioneti učini da čuje tihi 
glas, kako šapatom govori: "Jadna budalo! Uradio si po svome, ali pokajat 
ćeš se!" 
Pinokio, sav prestrašen, okrenu se oko sebe da nađe odakle dolazi govor, 
ali nikoga ne vidje. Magarci su galopirali, kočija kloparala, a dječaci spavali. 
Fitilj je hrkao kao puh, a čovječuljak je pjevao kroz zube sa svoga 
kočijaškog mjesta: 

"Noću svi spavaju, 

Ali ja ne." 

Nakon što su prošli još kilometar, Pinokio ponovo ču isti tihi glas kako 
mu govori: "Shvati već jednom! Dječaci koji odbijaju učenje i okreću leđa 
knjizi, školi i učiteljia, da bi se igrali I zabavljali, prije ili kasnije završe 
loše. Ja to znam iz iskustva, zato ti govorim. Doći će dan kada ćeš plakati 
kao što ja sada plačem, ali tada će biti prekasno!" 


Cuvši taj šapat, Lutak, prestrašen više nego ikada, skoči s leđa magarca 

i uhvati ga za njušku. 

Zamislite koliko je bilo njegovo iznenađenje kad je otkrio da magarac plače 
- plače baš kao dječak! 

"Hej! Gospodine Kočijašu," povika Pinokio malome čovjeku, "ovdje se nešto 
čudno događa! Ovaj magarac plače." 

"Neka ga, neka plače; smijaće se kad ga budemo ženili." 

"Ali jeste li ga vi naučili da govori?" 

"Ne, ali proveo je tri godine u društvu učenih pasa, pa je naučio par riječi." 
"Jadna životinja!" 

"Dođi, dođi," reče čovječuljak, "nemoj da gubimo vrijeme gledajući magarca 
kako plače. Zajaši ga i idemo dalje: noć je hladna, a put dug." 

Pinokio je poslušao bez riječi. Ujutro, zorom, sretno stigoše u Zemlju 
Budala. 


Bila je to zemlja drugačija od bilo koje druge zemlje na svijetu. 
Stanovništvo se u potpunosti sastojalo od dječaka. Najstariji su imali 
četrnaest, a najmlađi jedva osam godina. Na ulicama je vladalo veliko 
veselje, buka i vika da se čovjeku zavrti u glavi. Posvuda su bile horde 
dječaka. Neki su se igrali orasima, neki badmintona, a neki lopte. Neki su 
vozili bicikle, dok su drugi jahali drvene konje. Jedna grupa dječaka se 
skrivala, dok ih je druga grupa tražila. 

Neki su recitovali, neki pjevali, a neki skakali. Neki su hodali na rukama S 
nogama u zraku; drugi su ganjali kolo ili se klanjali onima koji su bili 
obučeni poput generala, nosili kacige u obliku lista i komandovali 
eskadrilom kartonskih vojnika. Jedni su se smijali, vikali, dovikivali; drugi 
su pljeskali rukama ili zviždali ili se kokodakali kao kokoška koja je tek 
izlegla jaje. 

Na trgovima su bila postavljena šatorska krila, a ispod njih pozorišta puna 
dječaka, po cio dan. Na zidovima kuća nalazili su se grafiti ispisan drvenim 
ugljenom: "Zivjela igra; necemo skola; dole aritmetika" i slične parole, sve i 
jedna nepravilno napisana. 


Pinokio, Fitilj i ostali dječaci koji su doputovali s malenim čovjekom, čim 
stigoše u grad, nađoše se u gužvi, i ne moram vam ni reći da su se za 
nekoliko minuta upoznali sa svima. Zar je na svijetu moglo biti sretnijih ili 
zadovoljnijih dječaka? 

Uz neprestanu igru i raznovrsnu zabavu, sati, dani i sedmice prolazili su za 
tren. 

"O, kakav divan život!" govorio bi Pinokio svaki put kada bi slučajno sreo 
Fitilja. 

"Eto, vidiš, zar nisam bio u pravu?" odgovorao bi on. "Pomisli smao da nisi 
htio da dođeš! Bio si sebi utuvio u glavu da se trebaš vratili kući, svojoj 
Vili i gubiti vrijeme na učenje! To što sada uživaš, slobodan od knjige i 
škole, treba meni da zahvališ, što sam te savjetovao i ubjeđivao. Samo 
prijatelji mogu pružiti takvu uslugu." 


"Istina je, Fitilju! To što sam sada stvarno sretan dječak, to je sve radi tebe. 
A, znaš li šta mi je uvijek govorio o tebi? Reakao bi mi: 'Ne druži se s onim 
zločestim Fitiljem, on je loše društvo, samo će ten a zlo navesti." 

"Jadni učitelj!" odgovori on, odmahnuvši glavom. "Jako dobro znam da me 
nije volio i da me je klevetao, ali pošto sam velikodušan, opraštam mu!" 
"Duša plemenita!" reče Pinokio zagrlivši prijatelja, pomilova ga i poljubi u 
čelo. 

Ovaj divni život trajao je pet mjeseci. Dani sui m prolazili u igri i zabavi, 
bez učenja i škole, kada, jednog jutra, Pinokio se probudi uz jako neugodno 
iznenađenje, što ga veoma oneraspoloži. 

TRIDESET DRUGO POGLAVLJE: PINOKIO SE PRETVARA U MAGARCA 


Iznenađenje je bilo veliko jer, kada se Pinokio probudio, počeša se po 
glavi, i tako otkri, na svoje zaprepaštenje, da su mu uši narasle više od 
pedlja. 

Znate da je Lutak od rođenja imao vrlo male uši - toliko male da nisu bile 
vidljive golim okom. Možete zamisliti šta je osjećao kad je otkrio da su mu 
u toku noći uši postale toliko dugačke, kao dvije metle. 

Odmah potraži ogledalo da bi se mogao pogledati, ali, ne mogavši ga naći, 
napuni umivaonik vodom i ugleda odraz koji nije želio vidjeti. Ugleda 
svoju glavu ukrašenu veličanstvenim parom magarećih ušiju! 

Pomislite samo na ogromnu Pinokijevu tugu, sramotu i očaj! 

Počeo je plakati i vikati, udarao je glavom o Zid, ali što je više plakao, više 
su mu rasle uši; rasle su, rasle i postale dlakavi na vrhu. 

Usljed njegove vike, u sobu uđe lijepi mali Mrmot koji je živio na prvom 
spratu. Ugledavši Lutka toliko tužnog, ozbiljno upita: "Sta ti se desilo, 
dragi komšija?" 

"Bolestan sam, dragi moj maleni Mrmote, jako bolestan, a moja bolest me 
plaši. Znaš li mjeriti pritisak?" 


"Malo." 

"Onda hajde, pogledaj da slučajno nemam groznicu." 

Mali Mrmot podiže desnu prednju šapu, a nakon što osjeti Pinokijev puls, 
reče uzdahnuvši: "Prijatelju moj, žalostan sam što ti moram reći loše 
vijesti!" 

"Sta je?" 

"Imaš vrlo tešku groznicu!" 

"Kakvu groznicu?" 

"Magareću." 

"Ne znam za tu groznicu," reče marioneta, ali znao je, i predobro. 

"Onda ću ti objasniti," reče Mrmot. "Moraš da znaš da za dva, tri sata više 
nećeš biti marioneta, niti dječak." 

"Pa šta ću onda biti?" 

"Za dva do tri sata postat ćeš pravi mali magarac, kao oni koji vuku kolica 
i nose kupus i salatu na pijacu." 

"Oh, teško meni! Jadan ja!" povika Pinokio, zgrabivši se za uši, vukao ih je 
bijesno kao da nisu njegove. 


"Dragi dječače," reče Mrmot, tješeći ga, "ne možeš ništa učiniti. To je 
sudbina. U dekretima o mudrosti piše da dječaci koji su lijeni i ne vole 
knjigu, školu i učitelja, koji vrijeme provode u zabavi, igri i dokolici, prije 
ili kasnije postanu magarci." 

"Je li stvarno tako?" upita Lutak, plačući. 

"To je čista istina! A suze su ti sada beskorisne. Trebala si o tome misliti 
prije!" 

Ali nisam ja kriv; vjeruj mi, mali Mrmote, za sve je kriv Fitilj!" 

"A ko je Fitilj?" 

"Jedan od mojih školskih kolega. Htio sam se vratiti kući i biti poslušan. 
Zelio sam učiti, ali Fitilj mi je rekao: "Zašto se mučiš učeći? Zašto ideš u 
školu? Pođi s nama u Zemlja Budala; tamo niko ne mora Učiti; 
zabavljaćčemo se od jutra do večeri i uvijek biti veseli." 

"A zašto si slijedio savjet toga lažnog prijatelja? Tog lošeg druga?" 
"Zašto? Jer sam, dragi Mrmote, marioneta bez pameti i srca. Ah! Da sam 
imao i najmanje srca nikad ne bih mogao napustiti dobru Vilu koja me 
voljela kao mama i koja je učinila toliko za mene! I više ne bih bio 
marioneta, jer bih do sada već postao dječak poput drugih. Ali, ako 
sretnem Fitilja, teško njemu! Saznaće šta mislim o njemu!" 


I okrenu se da izađe. Ali kad je stigao do vrata, sjeti se svojih magarećih 
ušiju, a bilo ga je sramota da ih pokaže javno, pa šta mislite šta je učinio? 
Uzeo je veliku pamučnu maramu i stavio je na glavu, dobro je povukao sve 
do nosa. 

Potom krenu; svuda je tražio Fitilja. Tražio ga je na ulicama, trgovima, u 
malim kazalištima, na svakom mogućem mjestu, ali ga nije uspio naći. 
Pitao je za njega sve koje je znao, ali niko ga nije vidio. Ode ga potražiti u 
svojoj kući i, stigavši do vrata, pokuca. 

"Ko je to?" upita Fitilj iznutra. 

"Ja!" odgovori Lutak. 

"Čekaj malo, pustit ću te unutra." 

Nakon pola sata, vrata su se otvorila i zamislite Pinokijeav osjećaj kada je, 
ušavši u sobu, ugledao svog prijatelja Fitilja s velikom pamučnom 
maramom na glavi koja mu se spuštala sve do nosa. 

Pinokiu, kada vidje maramu, bi malo lakše, pa pomisli: "Je li i moj prijatelj 
dobio istu bolest kao i ja? Je li i on boluje od magareće groznice?" 

I pretvarajući se da ništa ne primjećuje, upita ga uz osmijeh: "Kako si, 
dragi moj Fitilju?" 

"Vrlo dobro; kao miš u parmezanu." 


"Ozbiljno?" 

"Zašto bih ti lagao?" 

"Oprosti, ali zašto onda držiš pamučnu maramu na glavi koja ti prekriva 
uši?" 

"Ljekar mi je propisao da je nosim jer sam povrijedio ovo koljeno. A ti, 
dragi Lutak, zašto si sebi navukao pamučnu maramu do nosa?" 

"Ljekar mi je propisao jer sam povrijedio stopalo." 

"Jadni Pinokio!" 

"Jadni Fitilj!" 

Nakon tih riječi uslijedi duga tišina tokom koje su dvojica prijatelja lukavo 
posmatrala jedan drugoga. 

Napokon, Lutak tiho reče prijatelju: "Zanima me, dragi moj Fitilju: jesi li 
kada patio od bolesti ušiju?" 

"Nikad! A ti?" 

"Nikad. Ali, od jutros boli me jedno uho." 

"I mene boli." 

"I tebe također? A koje te uho boli?" 


"Oba. A tebe?" 


"Oba. Možemo li biti da imamo istu bolest?" 
"Tako izgleda." 


"Hoćeš li mi učiniti uslugu, Fitilj?" 

"Rado! Svim srcem." 

"Hoćeš li mi dopustiti da ti vidim uši?" 

"Zašto ne? Ali prvo, dragi moj Pinokio, hoću ja vidjeti tvoje." 
"Ne; prvo ti. 

"Ne, dragi. Prvo ti, pa ja!" 


"Pa," reče marioneta, "da se dogovorimo kao pravi prijatelji." 
"Hajde da čujemo." 

"Obojica ćemo skinuti maramu u isti čas. Slažeš li se?" 
"Slažem se." 

"Onda, pažnja!" 

I Pinokio je poče glasno brojati: 

"Jedan dva tri!" 


Na "Tri!" dvojica dječaka skinuše marame i baciše ih u zrak. 

A onda uslijedi prizor nevjerovatan, ali istinit. Zapravo, kad su Pinokio i 
Fitilj otkrili da su obojica pogođeni istom nesrećom, umjesto da se 
osjećaju obamrli od tuge, oni počeše da se igraju tim nesretnim ušima i da 
se krevelje, što završi tako što prasnuše u smijeh. 

Smijali su se, smijali se i smijali; cijepali su se od smijeha. Ali usred te 
radosti, Fitilj se iznenada ukoči, posrnu i, preblijedivši, reče prijatelju: 
"Pomagaj, pomozi, Pinokio!" 

"Sta je s tobom?" 

"Jao, ne mogu više stajati uspravno." 

"Ni ja," uzviknu Pinokio posrčući i poče plakati. 

Dok su razgovarali, obojica se presamitiše i počeše trčati po sobi 
četveronoške. I dok su trčali, ruke su im se pretvorile kopita, lica se 
izdužiše u njuške, a leđa im prekri svijetlosiva dlaka prošarana crnim. 

Ali znate šta je bilo najgore za ta dva jadna dječaka? Najgori i najviše 
ponižavajući trenutak bio je kada su im narasli repovi. Shrvani sramotom i 
tugom, plakali su i plakali nad svojom sudbinom. 


O, kamo sreće da su bili mudriji! Ali umjesto uzdaha i jadikovki mogli su 
jedino da se oglase po magareći; pa oni glasno u horu rekoše: "Nji-ha!" 
Dok se to događalo, neko pokuca na vrata, a glas izvana reče: "Otvorite 
vrata! Ja sam čovječuljak, kočijaš koji vas je doveo u ovu zemlju. Odmah 
otvorite, ili će vam biti još gore!" 





TRIDESET TREĆE POGLAVLJE: PINOKIJA TRENIRAJU ZA CIRKUS 


Vidjevši da se vrata ne otvaraju, čovječuljak ih otvori silovitim udarcem i, 
ušavši u sobu, reče Pinokiju i Fitilju uz uobičajeni, blagi osmijeh: "Bravo, 
momci! 

Dobro ste njakali; prepoznao sam vas po glasu. Zato sam ovdje." 

Na te riječi, dva malena magarca se pokunjiše i stajaše spuštenih glava, 
ušiju i repova. 

Isprva ih je čovječuljak gladio i milovao; a potom, izvadivši češagiju, dobro 
ih istimari. I kada ih tako uglača da sijaju kao dva ogledala, stavi im 
povoce oko vrata i odvede ih na pijacu u nadi da će ih prodati i dobro 
zaraditi. 

I zaista, kupaca je bilo mnoštvo. Fitilja je kupio seljak čiji je magarac crkao 
dan ranije. Pinokio je prodat direktoru družine pajaca i plesača na Žici, 
koji ga je kupio kako bi ga mogao naučiti skakati i plesati s ostalim 
životinjama koje su pripadale družini. 


A sada, mali moji čitatelji, već ste vidjeli tu prvorazrednu trgovinu kojom 
se čovječuljak bavio. To zlo, malo čudovište, sa licem kao med i mlijeko, 
sa svojom kočijom, često je putovao svijetom. Dok je tako išao, prikupljao 
je, namamivši ih obećanjima i laskanjem, sve besposlene dječake koji se 
nisu bavili knjigom i školom. Cim bi se kočija napunila, vodio ih je u 
Zemlju Budala kako bi provodili vrijeme u igri, viki i zabavi. Kada bi ti 
bijedni, obmanjeni dječaci, usljed neprekidne igre i nedostatka učenja, 
postali pravi mali magarci, uz veliku sreću i zadovoljstvo bi ih zarobio i 
vodio na sajmove i pijace da ih proda. Na taj je način, za nekoliko godina, 
zaradio gomilu novca i postao milioner. 

Sta se dogodilo sa Fitiljem, ne znam, ali znam da je Pinokio od prvog dana 
morao podnositi vrlo težak, naporan život. 

Kad su ga stavili u staju, njegov gospodar je napunio jaslice slamom, ali 
Pinokio je, isprobavši, ispljunu. 

Tada njegov gospodar, gunđajući, napuni jasle sijenom; ali ni sijeno mu 
nije godilo. 

"Ah!" uskliknu njegov gospodar. "Ne svida ti se ni sijeno? Pusti to, dragi 
magarče; ako si toliko kapriciozan, naći ću način da te izliječim!" 

I, u namjeri da ga nauči pameti, udari ga po nogama bičem. 


Pinokio poče plakati i bolno njakati i tako, njačući reče: 

"Nji-ha! Ne mogu probaviti slamu!" 

"Onda jedi sijeno!" reče njegov gospodar, koji je savršeno razumio 
magareči dijalekt. 

"Nji-ha! Od sijena me boli u trbuhu." 

"Hoćeš da kažeš da se magarčići poput tebe izdržavaju pilećim prsima i 
želiranim kapunima?" upita njegov gospodar, postajući sve ljući, ponovo 
ga bičujući. 

Nakon tog drugog udarca bičem, Pinokio postade oprezan i ne reče ništa 
više. 

Staja se tada zatvori i Pinokio ostade sam. Nije jeo već dugo i poče 
zijevati od gladi. A dok bi zijevao, otvorao je usta široka poput pećčnice. 
Na kraju, pošto ništa drugo nije bilo u jaslama, pomiri se sa sudbinom i 
uze malo sijena; a nakon što ga je dobro prožvakao, zatvori oči i proguta. 
"Ovo sijeno nije loše," pomisli; "ali koliko bi bolje bilo da sam nastavio 
učenje! Umjesto sijena, sada bih jeo hrpu friškoga hljeba i finu krišku 
kobasice. Ali moram se strpiti!" 

Sljedećeg jutra, kada se probudi, pogleda u jaslama ima li imalo sijena; ali 
ne nađe ništa jer je cijelu noć jeo. 


Potom uze zalogaj usitnjene slame, ali dok je zvakao morade priznati da 
okus sjeckane slame nimalo ne liči na makarone na kiselo, a ni na pitu. 
"Ali, moram se strpiti!" ponovio dok je nastavljao žvakati. "Neka moj 
primjer posluži barem kao upozorenje svim neposlušnim dječacima koji ne 
žele da uče. Strpljenja!" 

"Strpljenja, baš!" viknu gospodar, ušavši u tom trenutku u štalu. "Misliš li 
ti, mali magarče, da sam te kupio samo da bih ti davao hranu i piće? Kupio 
sam te da bi za mene radio i zaradio mi novac. Hajde, odmah, moraš sa 
mnom u circus, a tamo ću te naučiti skakati kroz obruč, probijati glavom 
papirni okvir, plesati valcere i polke, te uspravno stajati na zadnjim 
nogama. 

Jadni Pinokio, morao je naučiti sve te divne stvari. Ali trebalo mu je tri 
mjeseca dok nauči, i dobio je toliko udaraca bičem da mu je gotovo spala 
koža. 

Napokon je došao dan kada je njegov gospodar mogao objaviti da će 
održati zaista izvanrednu predstavu. Brojni plakati polijepljeni su po 
uglovima ulica, a na njima stajaše ovako: 


SJAJNA SVEČANOST POD PUNOM SPREMOM 


VEČERAS 
ČCemo davati uobičajene podvige UZ iznenađenja 
Predstavu ce izvoditi svi UMJELĆNICI 1 SVI konji družine i pored toga 
Slavni 
MALENI MAGARAC PINOKIO 
ZVani 
PLESAČKA ZVIJEZDA 
Kao debitant 


Pozoriste ce biti sjajno osvijetljeno 


Za manje od sata, pozvao je sve prijatelje 





Te je večeri, kao što možete i zamisliti, sat vremena prije nego što je 
predstava trebala početi, pozorište je bilo prepuno. 

Nije se moglo naći mjesto ni na parketu, ni u parteru, a ni u loži, pa i da 
zlatom platiš. 

Klupe oko cirkusa bile su prepune djevojčica i dječaka svih uzrasta, koji su 
nestrpljivo čekali da vide čuvenog malog magarca Pinokija. 

Kad je prvi dio predstave bio gotov, direktor družine, odjeven u crni 
kaput, bijeloga poprsja i u velikim kožnim čizmama koje su mu dopirale 
iznad koljena, predstavi se, a nakon što se duboko nakloni, počeo je, uz 
puno pompe, sljedeći smiješan govor: 

"Poštovano gledateljstvo, dame i gospodo! Skromni dolje potpisani, kao 
prolaznik ovim slikovitim gradom, želio sam sebi pribaviti čast, da ne 
kažem zadovoljstvo, predstaviti ovoj inteligentnoj i uglednoj publici 
proslavljenog malog magarca, koji je već imao čast plesati u nazočnosti 
Njegovog Veličanstva Cara svih glavnih europskih dvorova. 

I, zahvaljujući vam, molim vas da nam pomognete vašom inspirativnom 
prisutnošću i da nam se prepustite." 


Ovaj govor je primljen uz puno smijeha i aplauza, ali se aplauz udvostručio 
i postao izvanredno snažan kada se maleni magarac Pinokio pojavi usred 
cirkusa. Dotjerali su ga za tu prigodu. Imao je nove uzde od polirane kože 
s mesinganim kopčama i nitnama, te dvije bijele kamelije u ušima. Njegova 
je griva bila razdijeljena i uvijena, a svaka je kovrča bila povezana vrpcama 
u boji. Oko tijela imao je pojas od Zlata i srebra, a na rep mu je bio upleten 
plavim i ljubičastim baršunastim trakama. 

U stvari, bio je to takav mali magarac da se zaljubiš u njega! 


Redatelj je, predstavljajući ga publici, dodao i ovih nekoliko riječi: 

"Moji ugledni gledatelji! Nisam ovdje da vam govorim neistine o velikim 
poteškoćama koje sam svladao da urazumim i dresiram ovog Sisavca, koji 
je slobodno pasao po planinama i ravnicama tropske zone. Molim vas da 
primijetite divlji sjaj njegovih očiju. Unatoč svim sredstvima kojim sam 
uzalud pokušavao ukrotiti i priviknuti ga na život domaćih četveronožaca, 
često sam bio prisiljen pribjegavati uvjerljivoj argumentaciji biča. Ali sva 
moja dobrota prema njemu, umjesto da pridobije njegovu naklonost, 
naprotiv, povećala je njegovu zlobu. 

Međutim, slijedeći sistem Gallesa, otkrio sam u njegovom lobanji koštanu 
hrskavicu koju je Medicinski fakultet u Parizu prepoznao kao 
regenerativni korijen kose i plesa. Zbog toga ga nisam samo naučio da 
pleše, već i da skače kroz obruče i okvire prekrivene papirom. Divite mu 
se i onda prenesite svoje mišljenje o njemu! Ali prije nego što se od vas 
rastanem, dozvolite dame i gospodo, da vas pozovem na dnevni nastup 
koji će se održati sutra navečer; ali u slučaju da vrijeme ugrozi kiša, 
izvedba će se odgoditi do sutra ujutro u 11 ante-meridijuma poste- 
meridijuma." 


Tada redatelj napravi još jedan duboki naklon i, okrenuvši se Pinokiju, 
reče: "Naprijed, Pinokio! Prije nego što započneš svoj podvig, savij koljena 
pred ovom uglednom publikom - damama, gospodom i djecom." 

Pinokio je poslušao i sagnuo savio koljena dok nisu dotakla tlo i ostade 
klečati dok redatelj, puknuvši bičem, ne doviknu: 

"Korak!" 

Potom se mali magarac podiže na sve četiri noge i krenu pozorištem 
koračajući. 

Malo kasnije, režiser povika: 

"Kas!" i Pinokio, poslušajući naredbu, krenu kasom. 

"Galop!" i Pinokio krenu u galop. 

"Puni galop!" a Pinokio krenu punim galopom. No, dok je išao punom 
brzinom poput trkaćeg konja, direktor podiže ruku u zrak i opali iz 
pištolja. 

Na pucanj, maleni magarac, pretvarajući se da je ranjen, pade cijelom 
dužinom na sred cirkusa, kao da stvarno umire. 

Dok je ustajao usred veličanstvenog aplauza, povika i ovacija, slučajno 
podiže glavu i pogleda, a pogled mu pade na prekrasnu damu u loži koja je 
oko vrata nosila debeli zlatni lanac s kojeg visio medaljon. 


Na medaljonu je bio naslikan portret marionete. 

"To je moj portret! Ta dama je Vila!" reče Pinokio u sebi, prepoznavši je 
odmah; i, svladavši oduševljenje, pokuša viknuti: "Oh, moja mala Vilo! Oh, 
moja Vilice!" 

Ali umjesto tih riječi, iz njegova grla iziđe njakanje, toliko glasno i jasno da 
se svi gledatelji nasmijaše, a posebno djeca koja su bila u pozorištu. 

Tada mu režiser, da ga nauči pameti i da mu do znanja da se ne ponaša 
lijepo pred publikom, udari ga u nos drškom svog biča. 

Jadni mali magarac isplazio je jezik cijelom dužinom i lizao nos najmanje 
pet minuta, misleći možda da će mu to olakšati bol koju je osjećao. 

Ali, koliki je tek bio njegov očaj kada po drugi put podiže pogled, pa vidje 
da je loža prazna, a da je Vila nestala! 

Mislio je da će umrijeti; oči mu se napuniše suzama, poče plakati. Niko to, 
međutim, nije primijetio, a najmanje redatelj koji je, pucnuvši bičem, 
povikao: "Naprijed, Pinokio! Sada pokaži publici kako graciozno Znaš 
preskakati kroz obruče." 


Pinokio pokuša dva, tri puta, ali svaki put kada bi došao do obruča, 
umjesto da prođe kroz njega, nekako bi prošao ispod. Napokon je skočio i 
prošao kroz obruč, ali desna noga mu se, na nesreću, zakači, te on pade 
na zemlju čitavom težinom. 

Kada ustade, bio je sav slomljen i jedva se uspio vratiti u staju. 

"Dajte Pinokija! Hoćemo maloga magarca! Izvedite malog magarca!" vikali 
su svi dječaci u pozorištu, dirnuti i žalosni zbog tog tužnog događaja. 

Ali, magarca te večeri više nisu Vidjeli. 

Sljedećeg jutra veterinar, tj. doktor za životinje, posjetio ga je i izjavio da 
će ostati hrom cio život. 

Tada redatelj reče konjušaru: 

"Sta misliš, šta mogu uraditi s tim lijenim magarcem? Hoće da ga hranim, 
a da ne radi. Odvedi ga na pijacu i prodaj ga." 

Kad stigoše na pijacu, odmah se nađe kupac. Pitao je konjušara: 

"Koliko tražiš za tog hromog magarca?" 

"Dvadeset novčića." 

"Dat ću ti dva novčića. Nemoj da misliš da ga kupujem da ga iskoristim; 
kupujem ga samo radi kože. Vidim da mu je koža jako tvrda i namjeravam 
napraviti bubanj da muziciramo po selu." 


Zamislite kako je bilo Pinokiju kad je čuo da mu je suđeno da postane 
bubanj! 

Čim (ej NIE platio dva dolara, odvede malog magarca na morsku obalu. 
Zatim mu stavi kamen oko vrata i, vezavši ga konopcem čiji je kraj držao u 
ruci oko noge, brzo ga gurnu u vodu. 

Pinokio, vučen kamenom, odmah potonu na dno, a njegov vlasnik, čvrsto 
držeći uže, mirno je sjedio na stjeni I čekao da se mali magarac utopi, 
namjeravajući mu oderati kožu. 





TRIDESET ČETVRTO POGLAVLJE: PINOKIJA PROGUTA AJKULA 


Nakon što Pinokio ostade pedeset minuta pod vodom, njegov vlasnik 
glasno reče za sebe: "Moj jadni, mali, hromi magarac; mora da se do sada 
već ugušio. Izvući ću ga iz vode i napraviti fini bubanj od njegove kože." 

I poče vući konopac koji je vezao magarcu Za nogu; Vukao je, vukao, i 
vukao, a na kraju - šta mislite, šta je izvukao iz vode? Umjesto malog, 
mrtvog magarca, on ugleda živoga Lutka koji se vrtio kao jegulja. 
Ugledavši drvenog lutka, jadnik, pomisli da sanja, i, skamenjen od 
iznenađenja, ostade otvorenih usta i očiju razrogačenih kao da će iskočiti. 
Nakon što se malo oporavi od prvog šoka, upita drhtavim glasom: 
"A onaj mali magarac kojeg sam bacio u more? Sta je s njim?" 

"Ja sam taj mali magarac!" reče Pinokio kroz smijeh. 

"Ti?" 

"Ja." 

"Ah, ti mladiću! Kako se usuđuješ da se igraš sa mnom?" 

"Da se igram? Naprotiv, dragi moj gospodaru. Govorim ozbiljno." 


"Ali kako možeš, ti koji si malo prije bio magarac, postati drvena 
marioneta, samo zato što si bio u vodi?" 

"To mora da je usljed djelovanja morske vode. More donosi izvanredne 
promjene." 

"Cuvaj se, Lutak, pazi! Nemoj da misliš da se možeš šaliti na moj račun. 
Teško tebi ako izgubim strpljenje!" 

"Pa, gospodaru, hoćeš li da znaš šta se u stvari desilo? Ako mi oslobodiš 
nogu, ispričat ću ti." 

Dobri čovjek, koga je zanimalo da sazna istinu, odmah odveza čvor koji ga 
je vezao, a Pinokio, osjećajući se slobodan ako ptica, poče pripovijdedati: 
"Treba da znaš da sam nekada bio marioneta kao i sad i bio sam na putu 
da postanem pravi dječak kao i svi drugi. Ali umjesto toga, potaknut 
nesklonošću prema učenju i savjetima loših pratitelja, pobjegao sam od 
kuće. Jednog lijepog dana, kad sam se probudio, otkrio sam da sam postao 
magarac s dugim ušima i repom. Kakva je to sramota bila za mene! - 
sramota, dragi gospodaru, da je ne bi poželio ni najgorem neprijatelju. 


Izveli su me na pijacu da me prodaju; kupio me direktor cirkusa, koji je 
sebi utuvio u glavu da od mene napravi poznatog plesača i velikog 
skakača, ali jedne večeri za vrijeme predstave, teško sam pao u cirkusu i 
povrijedio obje noge. Tada me je redatelj, ne znajući šta da radi od hromog 
magarca, poslao na prodaju, a ti si me kupio!" 

"Sasvim tačno. I platio sam dva novčića za tebe. A sada, ko će mi vratiti 
novac? 

"A zašto si me kupio? Kupio si me da napraviš bubanj od moje kože!" 

"I to je tačno! Eto sada, gdje da nađem drugu kožu?" 

"Ne očajavaj, gospodaru. Na svijetu ima toliko magaraca!" 

"Reci mi, ti bezobrazniče, je li to kraj tvoje priče?" 

"Ne," odgovori Lutak, "Imam još dvije riječi da kažem, pa ću završiti. Nakon 
što si me kupio, doveo si me ovdje da me ubiješ, ali tada si, osjećajući 
samilost, vezao kamen oko mog vrata i bacio me u more. Taj humani 
osjećaj čini vam veliku čast i uvijek ću vam biti zahvalan na tome. Ali, bez 
obzira, dragi majstore, imao si svoju računicu, ne Znajući za Vilu!" 

"A ko je Vila?" 


"Ona je moja mama i, baš kao ostale dobre mame koje se brinu o svojoj 
djeci i koje ih nikad ne gube iz vida i pomažu im s ljubavlju, čak i kad, zbog 
gluposti i lošeg ponašanja, zaslužuju da budu prepuštena sama sebi. Pa 
eto, dobra Vila, čim je vidjela da sam u opasnosti da se utopim, odmah je 
poslala ogromno jato riba, koje su, vjerujući da sam stvarno maleni mrtav 
magarac, počele da me jedu. I te kako su jele; nisam znao da su ribe 
pohlepnije od dječaka! Jedne su mi jele uši, njušku, druge vrat i grivu, neke 
kožu na nogama, neke krzno. Među njima je bila i malena riba, toliko 
pristojna da mi pojede rep." 

"Od sada," užasnuto reče čovjek koji ga je kupio, "kunem se da više neću ni 
pipnuti ribu. Bilo bi jako odvratno rasporiti cipla ili prženog pišmolja i naći 
unutra magareći rep!" 

"Slažem se s tobom," reče Lutak uz smijeh. "Međutim, moram još reći da 
kada ribe pojedoše moju magareću kožu kojom sam bio pokriven od glave 
do pete, naravno, stigoše do kosti, tačnije drveta, jer, kao što vidiš, 
napravljen sam od najtvrđeg drveta. Ali, nakon nekoliko ugriza, ubrzo 
shvatiše da nisam zalogaj za njihove zube i, zgroženi tako neprobavljivom 
hranom, raziđoše se, neke u jednom smjeru, a druge u drugom, bez da mi 
kažu i "Hvala". Sada sam ti rekao kako si izvukao lutka, a ne magare." 


"Tvoja priča je smiješna," ljutito uzviknu čovjek. "Znam samo da sam te 
kupio za dva novčića i hoću svoj novac. Znaš šta ću učiniti? Vratit ću te na 
pijacu i prodati na vagu kao drvo za loženje." 

"Prodaj me ako hoćeš; slažem se," reče Pinokio. 

Ali kako to reče, napravi skok i zaroni u vodu. Plivajući veselo od obale, 
doviknu svome jadnom vlasniku: "Doviđenja, gospodaru; ako ti treba koža 
da napraviš bubanj, sjeti me se." 

Nasmija se i nastavi plivati, a nakon nekog vremena, opet se okrenu i još 
glasnije viknu: "Doviđenja, gospodaru; ako ti treba malo dobrog drveta za 
odlogu vatre, sjeti me se." 

U tren oka, otplivao je tako daleko da se jedva nazirao. Sve što se moglo 
vidjeti od njega bila je mala crna mrlja na površini mora koja je s vremena 
na vrijeme dizala noge iz vode, skakala i pračakala se, kao delfin kada se 
igra. 

Dok je Pinokio plivao besciljno, ugleda usred mora stijenu koja je naizgled 
bila izrađena od bijelog mramora, a na vrhu je stajala lijepa mala koza koja 
je ljupko blejala i pokazivala mu znakovima da priđe. 


Ali, najčudnije je bilo sljedeće. Dlaka malene koze, umjesto da bude bijela, 
crna, ili crno-bijela, kao što je to uobičajeno kod koza, bijaše plava i to 
azurnoplava, posve nalik kosi prekrasne Vile. 

Ostavljam vam da zamislite kako Pinokiju poče da udara srce. Plivao je 
udvostručenom snagom i energijom prema bijeloj stijeni; i već je bio na 
pola puta kada ugleda kako se diže iz vode i ide mu u susret grozna glava 
morskog čudovišta. Njegova široko otvorena, prostrana usta sa tri reda 
ogromnih zuba bilo bi zastrašujuće pogledati čak i na slici. 

A znate li ko je bilo to morsko čudovište? 

To morsko čudovište nije bilo ni više ni manje nego ona gigantskog Ajkula 
koja se u ovoj priči već spominjala i koju su zbog pokolja i nezasite 
pohlepe nazivali Atila riba i ribara. 

Možete zamisliti užas jadnoga Pinokija kada ugleda čudovište. Pokušao ga 
je izbjeći, promijeniti pravac; pokušao je pobjeći, ali ta ogromna, širom 
otvorena usta su mu se približavala kao strijela. 

"Brže, Pinokio, zaboga!" povika prelijepa mala koza, mekećući. 


Pinokio je očajnički plivao mlateći rukama, prsima, nogama i stopalima. 
"Brzo, Pinokio, čudovište ti se približava!" 

I Pinokio zapliva brže nego ikad, jurio je brzo poput metka. Skoro stiže do 
stijene, a malena koza, nagnuta prema moru, ispruži prednje noge kako bi 
mu pomogla da iziđe iz vode! 

Ali bilo je prekasno! Cudovište je bilo brže i uvuće jadnu marionetu kao da 
siše kokošje jaje; progutao s takvim apetitom i pohlepom da je Pinokio, 
padajući u Ajkulin trbuh, zadobio takav udarac da je ostao bez svijesti još 
četvrt sata. 

Kad je nakon šoka ponovo došao sebi, nije znao gdje se nalazi. Svuda 
uokolo vladala je potpuna tama, a ta tama je bila tako tamna i toliko 
duboka da mu se učinilo da je pao glavom pravo u tintarnicu prepunu 
tinte. Osluškivao je, ali ništa se nije čulo; samo bi odjednom zapuhao jak 
nalet vjetra. U početku nije znao odakle vjetar dolazi, ali napokon shvati 
da dopire iz pluća čudovišta. Jer, treba da znate da je Ajkula imala jake 
napade astme, pa, kada bi udahnula, bilo je baš kao da puše vjetar 
sjeverac. 


Pinokio je isprva pokušavao zadržati hrabrost, ali kada malo po malo 
shvati da je stvarno zatvoren u tijelu morskog čudovišta, poče plakati i 
derati se, vikati: "Pomozite! Pomozite! O, jadan ja! Zašto me neko ne 
spasi?" 

"Šta misliš, ko bi te mogao spasiti, nesretniče?" progovori neko iz mraka, 
glasom koji je zvučao kao da udara žice gitare. 

"Ko to govori?" upita Pinokio, zaleđen od straha. 

"To sam ja! Ja sam jadna Tuna, koju je Ajkula progutala u isto vrijeme kad i 
tebe. A koja si ti riba?" 

"Nemam ništa zajedničko s ribom. Ja sam marioneta." 

"Pa onda, ako nisi riba, zašto si dopustio da te čudovište proguta?" 
"Nisam dopustio da me proguta; čudovište me je samo progutalo! A, šta 
radimo u ovom mraku?" 

"Prepusti se i čekaj da nas Ajkula probavi." 

"Ali ja se ne želim da me probavi!" uzviknu Pinokio, počevši ponovo 
plakati. 

"Ni ja ne želim da me probavi," dodade Tuna; "ipak, ja sam toliko filozof 
da se tješim mišlju da kad sam već rođena kao tuna, dostojnije mi je 
umrijeti u vodi, nego u Ulju." 


"To je sve glupost!" povikao je Pinokio. 

"To je moje mišljenje," odgovori Tuna, "a mišljenja, bar tako kažu tune 
političari, treba poštovati." 

"Da ti kažem, ja ću pobjeći odavde. Želim pobjeći." 

"Bježi, ako možeš!" 

"Je li ova Ajkula, koja nas je progutala, jako velika?" upita Lutak. 

"Velika! Hej, zamisli samo, njeno tijelo je dugačko dvije milje, ne računajući 
rep. 

Dok su ovako razgovarali u mraku, Pinokiju se učini da u daljini vidi 
svjetlost. 

"Kakvo je ono slabo svjetla tamo u daljini?" upita. 

"Najvjerojatnije je neki naš sapatnik u nesreći koji čeka, poput nas, da ga 
probavi." 

"Odoh da vidim. Zar ne misliš da bi mogla biti neka stara riba koja će nam 
pokazati kako da pobjegnemo?" 

"Nadam se da je tako, svim srcem se nadam, dragi Lutak." 

"Doviđenja, Tuno." 

"Doviđenja, Lutak i puno sreće." 

"Gdje li ćemo se ponovno sresti?" 

"Ko zna? Bolje ie da ne mislimo na to!" 

TRIDESET PETO POGLAVLJE: PRIJATNO IZNENAĐENJE ZA PINOKIJA 


Pinokio, nakon što je napustio svog prijatelja Tunu, poče lutati po mraku 
kroz tijelo Ajkule, korak po korak, prema svjetlu koje je vidio kako se 
nazire u daljini. 

Sto je više napredovao, svjetlost je postajala jača; išao je, išao dok ne dođe 
do nje; a kada stiže - što je našao? Možete hiljadu puta pogađati. Našao je 
prostrt sto, a na njemu upaljenu svijeću u grliću zelene staklene flaše; za 
stolom je sjedio neki starac. Jeo je živu ribu, toliko živu da, dok ih je jeo, 
pojedine su mu iskakale iz usta. 

Pinokio, ispunjen velikom i neočekivanom radošću, gotovo se izgubi. Htio 
se smijati, pa plakati, htio je reći hiljadu stvari, ali umjesto toga izusti tek 
nekoliko smušenih, isprekidanih riječi. Napokon je uspio radosno 
uzviknuti i, raširivši ruke, ovi ih oko vrata malenoga starca uzviknuvši: 
"O, dragi moj tata! Napokon sam te našao! Nikad te više neću napustiti, 
nikada, nikada više!" 

"Onda mi moje oči govore istinu?" reče starac trljajući oči; "to je stvarno 
moj dragi Pinokio?" 


"Da, da, ja sam, Pinokio, stvarno Pinokio! Već si mi oprostio, jel' tako? Oh, 
dragi moj tata, kako si dobar! A ja, ja nisam, Ali, kad bi samo znao kakve 
sam sve nezgode preturio preko glave I šta me je sve zadesilo! Zamislia 
samo, onog dana kada si, jadni moj, dragi tata, prodao kaput da mi kupiš 
knjigu, da idem u školu, pobjegao sam da gledam lutkarsku predstavu, a 
redatelj me htio baciti na vatru, da ispeče ovčetinu; kasnije mi je on dao 
pet zlatnika da ih dam tebi, ali sreo sam Lisca i Mačka, koji me odvedoše u 
Gostionicu kod Crvenog Raka, jeli su kao iz gladi, a onda sam krenuo 
usred noći i naišao sam na ubice koje su me progonile neprestano; ja sam 
trčao, a oni za mnom, I tako, sve dok me nisu objesili o granu Velikog 
Hrasta, a prekrasna Vila plave kose poslala je malena kolica da me dovedu; 
kada su me doktori pregledali, rekoše: "Ako nije mrtav, to je dokaz da je još 
živ" - i tada, ja slagah, a nos mi poče rasti sve dok više nisam mogao proći 
kroz vrata sobe; onda sam otišao sa Liscem i Mačkom zakopati četiri 
zlatnika, a jedan sam prije potrošio u gostionici; Papagaj mi se smijao, a 
umjesto dvije hiljade zlatnika, ne nađoh nijednog, zbog čega me sudac, kad 
je čuo da sam opljačkan, smjestio u zatvor da udovolji pljačkašima; 


kad sam sam se vraćao, vidio sam prelijep grozd grožđa u polju, pa sam 
uhvaćen u zamku, a seljak koji je bio potpuno u pravu, stavi mi oko vrata 
pseću ogrlicu da čuvam kokošinjac, ali uvidjevši da sam nevin, pustio me 
je; Zmija s repom koji se dimio počela se tako smijati da joj prsnuše krvne 
žile u prsima; tako sam se vratio kući predivne Vile, koja je bila mrtva; tada 
Golub, vidjevši da plačem, reče mi: 'Vidio sam tvog oca kako pravi maleni 
čamac da bi krenuo u potragu za tobom, a ja mu rekoh: 'Oh! Kamo sreće 
da imam krila', a on mi odgovori: 'Hoćeš da ideš svome ocu?' a odgovorih: 
'Bez sumnje! ali ko će me odvesti njemu?' a on reče: 'Ja ću', ja rekoh: 
'Kako?' a on reče: 'Sjedi na moja leđa', i tako smo letjeli cijelu noć, a ujutro, 
ribari koji su posmatrali more, rekoše mi: '!Ima jedan jadni čovjek u čamcu 
koji samo što se nije utopio.' i ja sam odmah tebe prepoznao, čak i na 
tolikoj udaljenosti, srce mi je reklo, pa sam ti slao znakove da se vratiš na 
kopno." 

"I ja sam tebe prepoznao," reče Đepeto, "htio sam se vratiti na obalu, ali 
šta sam mogao? More je bilo strašno, a veliki val prekrio mi je čamac. Tada 
je grozna Ajkula, koja je tuda prolazila, ugledala me, prišla mi i, ispruživši 
jezik, uhvatila i progutala me kao da sam se tortica od jabuka." 

"I koliko dugo si ovdje zatvoren?" upita Pinokio. 


Mislili su da bi najbolje bilo da se popnu 
Tuni na leđa 





"Od toga dana, prošlo je skoro dvije godine; a te dvije godine, dragi moj 
Pinokio, činile su mi se kao dvjesto!" 

"A kako si uspio preživjeti? Odakle ti svijeća? I šibice da je zapališ? Ko ti ih 
je dao?" 

"Sačekaj, ispričat ću ti. Treba da znaš da je u istoj oluji u kojoj je moj brod 
stradao, potopljen i trgovački brod. Mornari su svi spašeni, ali lađa je 
završila na morskom dnu; Ajkula, koja je imala taj dan odličan apetit, 
nakon što je mene progutala, progutala je i brod." 

"Kako?" 

"U jednom zalogaju, i samo je ispljunula glavni jarbol koji joj se bio zaglavio 
između zuba poput riblje kosti. Srećom, lađa je bila natovarena 
konzerviranim mesom, biskvitima, flaširanim vinom, grožđicama, sirom, 
kafom, šećerom, svijećama i kutijama voštanih šibica. S ovom 
spasonosnom opskrbom, uspio sam preživjeti dvije godine. Ali zalihe su se 
potrošile, u ostavi više ničega nema, a ova svijeća koju vidiš da gori, 
posljednja je." 

"A šta poslije?" 

"Poslije, dragi dječače, obojica ćemo ostati u mraku." 


"Pa, dragi tatice," reče Pinokio, "nema vremena za gubljenje. Moramo 
razmišljati o bijegu." 

"O bijegu? Kako?" 

"Moramo pobjeći kroz Ajkulina usta, skočiti u more i plivati." 

"Dobro kažeš, ali dragi Pinokio, ja ne znam plivati." 

"Zar je to važno? Ja sam dobar plivač, a ti se uhvati za moja ramena i stići 
čemo sigurno do obale." 

"Teško, dječače moj!" odgovori Đepeto odmahnuvši glavom tužno se 
smiješeći. "Misliš li da je moguće da lutak poput tebe, jedva visoka jard, 
ima snage plivati noseći mene na ramenima!?" 

"Probaj, vidjet ćeš!" 

Pinokio je, ne izustivši više ni riječ, uzeo svijeću da im posvijetli put, pa 
reče ocu: "Slijedi me i ne boj se." 

Hodali su neko vrijeme prolazeći kroz trup i stomak Ajkule. Ali, kada 
stigoše do početka ogromnoga grla nemani, pomisliše su da je najbolje da 
stanu i dobro razgledaju, pa odaberu najbolji trenutak za bijeg. 


Sada vam moram reći da je Ajkula, budući da je bila veoma stara i da je 
bolovala od astme i zaduhe, spavala razjapljenih usta. Pinokio, kada priđe 
početku njenoga grla, podigavši pogled, mogao je vidjeti izvan ogromnih, 
razjapljenih usta, podobar komad zvjezdanog neba i prekrasnu mjesečinu. 
"Ovo je trenutak za bijeg", šapnuo je, okrenuvši se ocu; "Ajkula spava kao 
Zzaklana, a more je mirno i svjetlo kao usred dana. Slijedi me, dragi tata, i 
za kratko ćemo vrijeme biti na sigurnom." 

Odmah se popeše uz grlo morskog čudovišta i, došavši mu do golemih 
usta, počeše joj hodati na prstima, polako, niz jezik. 

Prije nego što su izveli posljednji skok, marioneta reče ocu: 

"Popni se na moja ramena i čvrsto mi zagrli vrat. Ja ću se pobrinuti za 
ostalo." 

Cim se Đepeto smjestio na sinovim ramenima, Pinokio se samouvjereno 
baci u vodu i poče plivati. More je bilo glatko poput ulja, mjesec je blistao 
sjajem, a Ajkula spavaše tako dubokim snom da je ni top ne bi probudio. 

TRIDESET ŠESTO POGLAVLJE: PINOKIO NAPOKON PRESTAJE BITI 
LUTAK I POSTAJE DJECAK 


Dok je Pinokio brzo plivao prema obali, otkri da njegov otac, koji se držao 
za njegova ramena s nogama u vodi, drhti kao da ima napad groznice. 

Je li drhtao od hladnoće ili od straha. Možda malo i jednog i drugog. Ali, 
Pinokio je, misleći da je od straha, počeo da ga tješi: "Hrabro, tata! Za 
nekoliko minuta bit ćemo sigurno na obali." 

"Ali gdje je ta blagoslovljena obala?" upita maleni starac, postajući još 
uplašeniji i uporno upirući očima kao što rade krojači kad žele uditi konac 
u iglu. 

"Gledam svukuda, ali ne vidim ništa osim neba i mora." 

"Ja vidim i obalu," reče marioneta. "Sigurno znaš da sam poput mačke: 
bolje vidim noću nego danju." 

Jadni Pinokio pretvarao se da popravi raspoloženje, zapravo je počeo 
gubiti hrabrost; snaga mu je nestajala, gubio je dah. Nije mogao više, a 
obala je bila još uvijek daleko. 

Plivao je dok je mogao, a onda se okrenu Đepetu i reče slomljenim glasom: 
"Tata, pomagaj, umirem!" 


Otac i sin bili na pragu da se utope, kad su začuli glas poput gitare kako 
govori: "Ko to umire?" 

"Ja i moj siroti otac!" 

"Znam ti glas! Ti si ti, Pinokio!" 

"Upravo tako; a ti?" 

"Ja sam Tuna, tvoj pratitelj iz zatvoru u tijelu Ajkule." 

"I kako si uspio pobjeći?" 

"Slijedio sam tvoj primjer. Pokazao si mi put; pobjegao sam za tobom." 
"Tuno, stigla si u pravom trenutku! Molim te da nam pomogneš ili smo 
izgubljeni." 

"Rado; svim srcem. Vas dvojica se uhvatite za moj rep i pustite da vas 
nosim. Odvest ću vas na obalu za četiri minute." 

Đepeto i Pinokio, ne moram ni reći, odmah prihvatiše ponudu; ali, umjesto 
da se drže za rep, mislili su da će im biti ugodnije na Tuninim leđima. 


Stigavši do obale, Pinokio prvi ispliva na kopno kako bi mogao pomoći 
svom ocu. Potom se okrenu Tuni i reče glasom prepunim emocija: 
"Prijatelju moj, spasio si život moga oca. Nema riječi kojima bih ti se 
dovoljno zahvalio. Dopusti mi barem da te poljubim u znak vječne 
zahvalnosti!" 

Tuna promoli glavu iz vode, a Pinokio je, klečeći na tlu, poljubi. Ovaj 
spontani dokaz tople naklonosti, sirota Tunu, nenaviknutu, izuzetno 
dirnu, a, pošto se stidila da je vide kako plače kao dijete, zaroni pod vodu i 
nestade. 

Do tog trenutka, dan je već svanuo. Pinokio je, pruživši ruku Đepetu koji je 
jedva stajao, rekao: "Nasloni se na moju ruku, dragi tata, pa idemo. 
Hodaćemo jako sporo, kao mravi, a kad se umorimo, odmaraćemo usput." 
"A gdje idemo?" upita Đepeto. 

"Tražimo neku kuću ili kolibu, gdje će nam kao milostinju dati zalogaj 
hljeba i malo slame koja će nam poslužiti kao krevet." 


Nisu prošli ni stotinu metara kad su na cesti ugledali dva zlobna lica kako 
mole. 

Bili su to Mačak i Lisac, ali jedva prepoznatljivi. Zamislite! Mačak se toliko 
pretvarao da je slijep, da je na kraju stvarno oslijepio; a Lisac, star, mršav 

i na jednu stranu paraliziran, nije više imao ni repa. Taj je lukavi lopov, pao 
u takvu bijedu, da je jednog lijepog dana morao prodati svoj prekrasni rep 
putujućem trgovcu, koji ga je kupio kako bi otjerao muhe. 

"O, Pinokio!" povika Lisac, "udijeli dvojici siromašnih, nemočnih ljudi." 
"Nemočnih ljudi," ponovi Mačak. 

"Dosta, prevaranti!" odgovori Lutak. "Jednom ste me nasamarili; više 
nikad." 

"Vjeruj mi, Pinokio, sad smo stvarno siromašni i nesretni!" 

"Ako ste siromašni, to ste zaslužili. Sjetite se poslovice: Ukradeni novac 
nikad neće uroditi plodom. Gubite se, prevaranti!" 

I, rekavši tako, Pinokio i Đepeto u miru krenuše svojim putem. Kad su 
prošli još stotinjak metara, na kraju staze nasred polja ugledali su lijepu 
kolibu od slame sa krovom od crijepa i cigle. 

"U toj kolibi mora da neko živi," reče Pinokio. "Hajde, pokucajmo na vrata." 
Otišli su i pokucali. 


"Mi smo siromašni otac i sin, nemamo hljeba ni krova nad glavom," reče 
marioneta. 

"Okreni ključ i vrata će se otvoriti," reče nježan glas. 

Pinokio je okrenuo ključ i vrata su se otvorila. Ušli su i razgledali posvuda, 
ali nikoga nisu Vidjeli. 

"Oh! Gdje je vlasnik kuće?" reče Pinokio, jako iznenađen. 

'Evo me, gore!" 

Otac i sin pogledali su odmah prema plafonu i tamo ugledaše Cvrčka 
Pričalicu. 

"O, dragi moj mali Cvrčak!" reče Pinokio, pristojno mu se naklonivši. 
"Ah! Sad me zoveš 'svojim malim Cvrčkom'. A, sjećaš li se vremena kad si 
na mene bacio dršku čekića da me otjeraš iz kuće?" 

"U pravu si, Cvrčak! Otjeraj i ti mene! Baci na mene čekić, ali smiluj se 
mom jadnom tati." 

"Ja ću se sažaliti i ocu i sinu, ali htio sam te samo podsjetiti na loše 
postupanje koje sam pretrpio od tebe, da te naučim da na ovom svijetu, 
kad god je moguće, treba prema svima pokazati ljubaznost, ako hoćemo 
da se i nama pruži kad nam zatreba. " 


"U pravu si. Cvrčak, u pravu si. Imati ću na umu pouku koju si mi dao. Ali 
reci mi kako si uspio kupiti ovu prekrasnu kolibu." 

"Ovu kolibu jučer mi je dala koza sa krznom prelijepe plave boje." 

"A kuda je otišla koza?" upita Pinokio sa živahnom radoznalošću. 

"Ne znam." 

"A kad će se vratiti?" 

"Nikad se neće vratiti. Jučer je otišla veoma tužna, mekečući, kao da kaže:" 
Jadni Pinokio! Nikad ga više neću vidjeti, jer do sada ga je Ajkula proždrla!" 
"Je li stvarno tako rekla? Tada je to bila ona! Bila je to moja draga mala 
Vila," uzviknu Pinokio plačući i jecajući. Nakon što je neko vrijeme plakao, 
obrisa oči i pripremi udoban ležaj od slame kako bi Đepeto mogao leći. 
Zatim je upita Cvrčka: "Reci mi, maleni Cvrčku, gdje mogu naći čašu 
mlijeka za svoga sirotog oca?" 

"Tri polja odavde živi vrtlar zvan Đanđdo koji ima krave. Idi do njega i dobit 
ćeš mlijeko koje tražiš." 

Pinokio otrča do Đanđove kuće, a vrtlar ga upita: "Koliko mlijeka želiš?" 
"Zelim čašu." 

"Caša mlijeka košta pet novčića. Daj pet novčića." 

"Nemam ni jednoga," odgovori Pinokio, tužno i umorno. 


"To je loše, marioneto," odgovori vrtlar. "Ako nemaš ni jednoga, kod mene 
nema ni kapi mlijeka." 

"Moram se strpiti!" reče Pinokio i okrenu se da pođe. 

"Cekaj malo," reče Đanđo. "Možemo se dogovoriti. Hoćeš li se pristati da 
radiš na pumpi?" 

Sta je pumpa?" 

"To je drveni stup koji služi za izvlačenje vode iz bunara za zalijevanje 
povrća. 

"Mogu pokušati." 

"Pa, eto, ako izvučeš stotinu kanti vode, dat ću ti zauzvrat čašu mlijeka." 
Dogovoreno. 

Đando odvede Pinokija u vrt da mu pokaže kako da vrti pumpu. Pinokio je 
odmah počeo raditi; ali prije nego je izvukao stotinu kanti vode, oznojio se 
kao čep. 

Nikada prije nije bio tako umoran. 

"Do sada," reče vrtlar, "rad na pumpi obavljao je moj mali magarac, ali 
jadna životinja umire." 

"Hoćete li me povesti da ga vidim?" reče Pinokio. 

"Rado." 


Kad je Pinokio ušao u štalu, ugleda lijepog magarčića ispruženog na slami, 
iscrpljenog od gladi i prekomjernog rada. Pošto ga je iskreno pogledao, 
reče za sebe, jako zabrinut: 

"Siguran sam da znam ovog magarčića! Njegovo lice mi je poznato." 

I nagnuvši se nad njim, upita ga magarečjim jezikom: "Ko si ti?" 

Na to pitanje maleni magarac otvori umiruće oči i odgovori slomljenim 
glasom istim jezikom: "Ja sam - Fi - ti 1j." 

I, ponovno zatvorivši oči, izdahnu. 

"O, jadni Fitilj!" reče Pinokio tiho; i uzevši šaku slame, obrisa suzu koja mu 
se kotrljala niz lice. 

"Zališ li za magarcem koji ništa ne vrijedi?" reče vrtlar. "Kako je tek 

meni, koji sam ga kupio za gotov novac?" 

"Moram vam reći - bio mi je prijatelj!" 

"Prijatelj?" 

"Jedan od mojih školskih kolega!" 

"Kako?" povika Đanđo smijući se glasno. "Kako? S magarcima Si išao u 
školu? Mogu zamisliti kakve krasnu školu si završio!" 

Lutak, koji se na te riječi sneveseli, nije odgovorio; ali, uzevši svoje mlijeko, 
još uvijek toplo, vrati se u kolibu. 


Od tog dana, više od pet mjeseci nastavio je ustajati svako jutro kako bi 
otišao i okretao pumpu da zaradi čašu mlijeka koja je toliko godila 
njegovom ocu zbog njegovog narušenog Zdravlja. Ali, to mu ne bi dovoljno; 
uskoro nauči praviti korpe i sepete od trske, a novcem koji bi stekao 
prodajući ih mogao je uz štednju, platiti sve tekuće troškove. Osim toga, 
napravio je zgodnu malena invalidska kolica kojima je mogao izvesti oca 
tijekom lijepih dana da udahne svježeg zraka. 

Svojim naporima, domišljatošću i rješenošću da radi i prevlada sve 
poteškoće, ne samo da je uspio priuštiti svome bolesnom ocu lijep život, 
nego je uštedio pet novčića kako bi sebi kupio novo odjelo. 

Jednoga jutra, reče ocu: "Idem na obližnju pijacu da kupim sebi jaknu, 
kapu i cipele. Kad se vratim," dodade uz osmijeh, "bit ću tako dobro 
odjeven da ćeš me smatrati za finog gospodina." 

Izlazeći iz kuće, potrča veselo i sretno. Odjednom, začu kako ga neko zove 
po imenu i, okrenuvši se, ugleda velikog Puža koji je puzao iz živice. 


"Ne poznaješ me?" upita Puž. 

"Cini mi se, ali nisam siguran..." 

"Zar se ne sjećaš puža koji je bio sobar kod plavokose Vile? Ne sjećate li se 
vremena kad sam silazio da ti otvorim, a tvoje stopalo je bilo zaglavljeno u 
kućna vrata?" 

"Svega se sjećam," uzviknu Pinokio. "Reci mi brzo, dragi Pužiću, gdje je 
moja dobra Vila? Sta radi? Je li mi oprostila? Da li me se još uvijek sjeća? 
Da li mi i dalje želi dobro? Je li daleko? Mogu li je vidjeti?" 

Na ovu bujicu pitanja, izgovorenu bez predaha, Puž odgovori na svoj 
uobičajeni flegmatičan način: "Dragi moj Pinokio, sirota Vila leži u bolnici!" 
"U bolnici?" 

"Sasvim tačno. Snašlo ju je hiljadu nesreća, teško se razboljela, a nema ni 
dovoljno novaca za komad hljeba." 

"Zaista? Oh, kakva tuga! Jadna Vila! O, Sirota Vila! Jadna Vila! Da imam 
milion, dao bih ti da joj odneseš, ali imam samo pet novčića. Evo ih - Htio 
sam kupiti novo odijelo. Uzmi, Pužu, i odmah nosi mojoj dobroj Vili. " 

"A tvoje novo odijelo?" 


"Zar je važno novo odijelo? Prodao bih čak i ove krpe koje imam na sebi da 
bih joj pomogao. Idi, Pužu, požuri; za dva dana, vratiću se ovdje, jer se 
nadam da ću moći donijeti još novca. Do sada sam radio da izdržavam 
svoga oca; od danas ću raditi pet sati više da bih izdržavao i svoju dobru 
mamu. Zbogom, Pužu, vidimo se za dva dana." 

Puž, suprotno svojim uobičajenim navikama, potrča kao gušter na vrelom 
avgustovskom suncu. 

Te večeri Pinokio je, umjesto da ode u krevet u deset sati, sjedio dok ne 
otkuca ponoć; i umjesto da napravi osam korpi, napravio je šesnaest. 
Zatim ode u krevet i zaspa. Dok je spavao, pomisli da je vidi Vilu, 
nasmiješenu i lijepu, koja mu, nakon što ga poljubi, reče: "Bravo, Pinokio! 
Nagradiću te jer imaš dobro srce i oprostiću ti za sve što je prošlo. Dječaci 
koji su pažljivi prema roditeljima i pomažu im kada su siromašni i bolesni, 
zaslužuju svaku pohvalu i naklonost, čak i ako nisu uvijek poslušni i lijepog 
ponašanja. Još više se potrudi ubuduće, pa ćeš biti sretan." 

Tu njegov san završi, a Pinokio se probudi i otvori oči. 


Ali, zamislite njegovo zaprepaštenje kada otkri da više nije drveni lutak, 
nego pravi dječak, kao i svi drugi. Pogledao je oko sebe i opazio da su 
slamnati zidovi kolibe nestali, da se nalazi u finoj malenoj sobi opremljenoj 
i uređenoj jednostavno i elegantno. Skočivši iz kreveta, našao je novo 
odijelo; spremno ga je čekalo, nova kapa i par novih čizama koje su mu 
savršeno pristajale. 

Tek se bio obukao, kada slučajno stavi ruke u džepove, pa izvadi mali 
novčanik od bjelokosti na kojem su bile ispisane riječi: "Vila plave kose 
vraća pet novčića svom dragom Pinokiju i zahvaljuje mu za dobrodušnost." 
Otvori novčanik, a umjesto pet novčića ugleda pedeset sjajnih zlatnika, tek 
iskovanih. 

Potom ode i ogledao se u ogledalu, pomislivši da je netko drugi. Više nije 
vidio uobičajeni odraz drvenoga lutka; umjesto njega dočeka ga slika 
vedrog, inteligentnog dječaka kestenjaste kose, plavih očiju koji je izgledao 
sretno i zadovoljno kao za Uskrs. 

Usred svih ovih čuda koja su se redala jedno za drugim, Pinokio se prilično 
zbuni, pa nije znao je li budan ili to otvorenih očiju sanja. 


"Gdje je moj tata?" uzviknu iznenada i, ušavši u susjednu sobu, nađe starog 
Đepeta dobroga zdravlja, živahnog i raspoloženog, kao i prije. Već je 
počeo da se bavi ponovo rezbarenjem drveta; pravio je bogat i lijep okvir 
ukrašen lišćem, cvijećem i životinjskim glavama. 

"Radoznao sam, dragi tata," reče Pinokio, ovivši mu ruke oko vrata i 
obasipajući ga poljupcima; "kako objašnjavaš ovako velike promjene?" 
"Ove velike promjene u našoj kući su zahvaljujući tebi," odgovori Đepeto. 
"Kako meni?" 

"Jer kada dječaci koji se loše ponašaju okrenu novi list i postanu dobri, oni 
unesu zadovoljstvo i sreću u porodicu." 

"A gdje se stari drveni Pinokio sakrio?" 

"Evo ga," odgovori Đepeto i pokaza veliku lutku naslonjenu na stolicu, 
glave presamićene na stranu, ruku obješenim, a nogu tako prekriženih i 
izvijenih da je bilo teško vjerovati da su nekada stajale. 

Pinokio se okrenu i pogleda; nakon kratkog vremena, reče s velikim 
zadovoljstvom: "Koliko sam samo bio smiješan kao marioneta! I kako mi je 
drago što sam postao dobro odgojen dječarac!" 


